ബിനോയ് കോടിയേരിയ്‍ക്കെതിരെ മുംബൈയിൽ ബലാത്സംഗക്കേസ്\nSamayam Malayalam| Jun 18, 2019, 07.20 AM IST\nമുംബൈ: സിപിഎം സംസ്ഥാന സെക്രട്ടറിയുടെ മകനും വ്യവസായിയുമായ ബിനോയ് കോടിയേരിയ്ക്കെതിരെ ബലാത്സംഗക്കേസ്. മുംബൈ സ്വദേശിനിയായ 33കാരിയാണ് ബിനോയ് കോടിയേരി വിവാഹ വാഗ്ദാനം നല്‍കി പീഡിപ്പിച്ചതായി പോലീസിൽ പരാതി നല്‍കിയത്. ബലാത്സംഗം, വഞ്ചന എന്നീ കുറ്റങ്ങള് ചുമത്തിയാണ് ബിനോയ് കോടിയേരിയ്ക്കെതിരെ പോലീസ് കേസെടുത്തിരിക്കുന്നത്.\n2009 മുതൽ 2018 വരെയുള്ള കാലത്ത് പല തവണ താൻ പീഡിപ്പിക്കപ്പെട്ടെന്നും തന്നെ വിവാഹം ചെയ്യാമെന്ന് ബിനോയ് വാക്ക് തന്നിരുന്നുവെന്നുമാണ് യുവതിയുടെ പരാതി. നിലവിൽ എട്ട് വയസ്സുള്ള ഒരു കുട്ടിയുടെ അമ്മയാണ് പരാതിക്കാരി. എന്നാൽ കഴിഞ്ഞ വര്‍ഷം മാത്രമാണ് ബിനോയ് കോടിയേരി വിവാഹിതനാണെന്നും കേരളത്തിൽ രണ്ട് കുട്ടികളുണ്ടെന്നും യുവതി മനസ്സിലാക്കിയത്. യുവതിയുടെ പരാതിയിൽ ബിനോയ് കോടിയേരിയ്ക്കെതിരെ ഈ മാസം 13നാണ് മുംബൈ ഓഷിവാര പോലീസ് സ്റ്റേഷനിൽ എഫ്ഐആര് രജിസ്റ്റര് ചെയ്തിരിക്കുന്നത്.\nAlso Read: 'ബിനോയ് പണം വാരിയെറിഞ്ഞു; ജോലി വിട്ടാൽ വിവാഹം കഴിക്കാമെന്നും വാഗ്ദാനം'\nസംഭവത്തെപ്പറ്റി അന്വേഷിക്കുകയാണെന്നും പ്രതിക്കയ്ക്കെതിരെ നടപടി എടുക്കുന്നതിനു മുൻപായുള്ള നടപടിക്രമങ്ങള് പൂര്‍ത്തിയാക്കുകയാണെന്നും ഓഷിവാര പോലീസ് സ്റ്റേഷനിലെ സീനിയര് ഇൻസ്പെക്ടറായ ശൈലേഷ് പസൽവാര് അറിയിച്ചു. ബിനോയ് കോടിയേരിയ്ക്കായി ഇതുവരെ ലുക്കൗട്ട് നോട്ടീസ് പുറപ്പെടുവിച്ചിട്ടില്ല.\nAlso Read: പീഡന പരാതി: ഭീഷണിപ്പെടുത്താനുള്ള ശ്രമമെന്ന് ബിനോയ് കോടിയേരി\nമുംബൈ മിറ റോഡിലെ താമസക്കാരിയായ യുവതി മുൻപ് ദുബായിൽ ഒരു ബാര് ഡാൻസറായി പ്രവര്‍ത്തിക്കുകയായിരുന്നു. കേസിന്‍റെ വിവരങ്ങള് ലഭ്യമായിട്ടില്ല.


ദൈവത്തിനു കൊടുത്ത വാക്ക് പാലിച്ച് ഫുട്ബോൾ താരം റൊണാൾഡോ | Catholic Church News Malayalam\nHome News ദൈവത്തിനു കൊടുത്ത വാക്ക് പാലിച്ച് ഫുട്ബോൾ താരം റൊണാൾഡോ\nദൈവത്തിനു കൊടുത്ത വാക്ക് പാലിച്ച് ഫുട്ബോൾ താരം റൊണാൾഡോ\nദൈവത്തിനു കൊടുത്ത വാക്ക് നിറവേറ്റാൻ 400 കിലോമീറ്റർ സൈക്കിൾ ചവിട്ടി കമിനോ ഡി സാന്റിയാഗോയിലേക്ക് തീർത്ഥാടനം നടത്തുകയാണ് ഫുട്ബോൾ താരം റൊണാൾഡോ നസാരിയോ. പ്രശസ്ത ബ്രസീലിയൻ മുൻ ഫുട്ബോൾ കളിക്കാരനും സ്പെയിനിലെ വല്ലാഡോലിഡ് ഫുട്ബോൾ ക്ലബ്ബിന്റെ നിലവിലെ പ്രസിഡന്റുമാണ് അദ്ദേഹം.\nഫുട്ബോൾ ചരിത്രത്തിലെ ഏറ്റവും മികച്ച കളിക്കാരിലൊരാളാണ് റൊണാൾഡോ. 1994-ൽ അമേരിക്കയിലും 2002-ൽ കൊറിയയിലും നടന്ന മത്സരത്തിൽ ബ്രസീലിനു വേണ്ടി കളിച്ച അദ്ദേഹം ലോകചാമ്പ്യനായിരുന്നു. മെയിൽ നടന്ന മത്സരത്തിൽ വല്ലാഡോലിഡ് ടീം വിജയിച്ചാൽ സൈക്കിളിൽ തീർത്ഥാടനകേന്ദ്രമായ കമിനോ ഡി സാന്റിയാഗോ സന്ദർശിക്കാമെന്ന് അദ്ദേഹം ഒരു പ്രതിജ്ഞ എടുത്തിരുന്നു. ഒടുവിൽ അവരുടെ കഷ്ടപ്പാടിന്റെയും ദൈവകൃപയുടെയും ഫലമായി കളിയിൽ റൊണാൾഡോയുടെ ടീം വിജയിച്ചു. എങ്കിലും അദ്ദേഹം ചെയ്‌ത വാഗ്ദാനം മറന്നില്ല. പ്രതിജ്ഞ നിറവേറ്റാൻ അദ്ദേഹം വൈകിയുമില്ല. റൊണാൾഡോ ഭാര്യയായ സെലീന ലോക്കിനൊപ്പം യാത്ര തുടങ്ങി. ദിവസേന അഞ്ച് മണിക്കൂർ യാത്ര ചെയ്തുകൊണ്ട് അദ്ദേഹം സഞ്ചരിക്കുന്നത് 50 മുതൽ 60 കിലോമീറ്റർ വരെയാണ്.\nറൊണാൾഡോയ്ക്ക് സഹായികളായി ഏതാനും ചില ആളുകൾ കൂടിയുണ്ട്. ഒരു ഫിസിയോ തെറാപ്പിസ്റ്റ്, മെക്കാനിക്ക്, പിന്നെയൊരു റെക്കോർഡിംഗ് ടീമും അദ്ദേഹത്തോടൊപ്പമുണ്ട്. റെക്കോർഡിംഗ് ടീമിന്റെ സഹായത്തോടെ തന്റെ ഓൺലൈൻ ചാനലായ റൊണാൾഡോ ടിവിക്കായി വീഡിയോകളും ഈ യാത്രയിലൂടെ ചിത്രീകരിക്കുന്നുണ്ട്.\n“ഈ യാത്ര എനിക്ക് ശാരീരിക ബുദ്ധിമുട്ടുകൾ ഉണ്ടാക്കുമെന്ന് അറിയാം. പക്ഷേ ഇത് മറക്കാനാവാത്ത ഒരനുഭവമായിരിക്കും എന്നെനിക്ക് ഉറപ്പാണ്”- റൊണാൾഡോ പറഞ്ഞു. സാന്റിയാഗോയിലെത്താൻ തങ്ങൾ ചെയ്യുന്ന എല്ലാ ത്യാഗങ്ങൾക്കും വിലയുണ്ടെന്നും അദ്ദേഹം ഉറപ്പിച്ച് പറയുന്നു.


ആശുപത്രിയില് തീപിടിത്തം; 33 പേര് വെന്തുമരിച്ചു - Pathram Online\nആശുപത്രിയില് തീപിടിത്തം; 33 പേര് വെന്തുമരിച്ചു\nസിയൂള്: ആശുപത്രിയില് ഉണ്ടായ വന്‍തീപിടിത്തത്തില് 33 പേര് വെന്തുമരിച്ചു. തെക്കുകിഴക്കന് ദക്ഷിണ കൊറിയയിലെ മിര്‍യാംഗിലെ സെജോംഗ് ആശുപത്രിയിലെ എമര്‍ജന്‍സി റൂമിലാണ് ആദ്യം തീപിടിത്തമുണ്ടായത്. തുടര്‍ന്ന് മറ്റു നിലകളിലേക്കും പടര്‍ന്നതോടെയാണ് ദുരന്തമേറിയത്. എന്നാല് എങ്ങനെയാണ് തീപിടുത്തമുണായത് എന്ന കാര്യം വ്യക്തമല്ല. ഇതുസംബന്ധിച്ച അന്വേഷണം ആരംഭിച്ചതായി അധികൃതര് അറിയിച്ചു.\nസ്ഥിരമായി 4.50ന് ആംബുലന്‍സ് പോകുന്നു; പിന്തുടര്‍ന്ന് പരിശോധിച്ച മോട്ടോര് വാഹന വകുപ്പ് കണ്ടത്….


വെറും വാക്കല്ല; റോഡിലിറങ്ങിയ വണ്ടികളില് പെയിന്‍റടിച്ച് തമിഴ്‍നാട് പൊലീസ്! | Tamil Nadu Police Painting On Vehicles\nവെറും വാക്കല്ല; റോഡിലിറങ്ങിയ വണ്ടികളില് പെയിന്‍റടിച്ച് തമിഴ്‍നാട് പൊലീസ്!\nറോഡിലിറങ്ങിയ വാഹനങ്ങളെ പൊലീസുകാർ നിർത്തിക്കുന്നതും ഇരുചക്രവാഹനങ്ങളുടെയും കാറുകളുടെയും നമ്പർ പ്ലേറ്റുകളുടെ അരികിൽ പെയിന്‍റ് അടിക്കുകയും ചെയ്യുന്നതിന്‍റെ ദൃശ്യങ്ങള് സോഷ്യല് മീഡിയയില് വൈറലാണ്.\nChennai, First Published Apr 12, 2020, 4:35 PM IST\nലോക്ക് ഡൗണ് ലംഘിച്ച് പുറത്തിറങ്ങുന്നവരുടെ വാഹനങ്ങള്‍ക്ക് പെയിന്‍റ് അടിക്കാനുള്ള തമിഴ്‍നാട് പൊലീസിന്‍റെ തീരുമാനം അടുത്തിടെയാണ് വാര്‍ത്തകളില് നിറഞ്ഞത്. ഇപ്പോഴിതാ പറഞ്ഞത് അതേപടി നടപ്പിലാക്കി കാണിച്ചിരിക്കുകയാണ് തമിഴ്‍നാട് പൊലീസ്.\nറോഡിലിറങ്ങിയ വാഹനങ്ങളെ പൊലീസുകാർ നിർത്തിക്കുന്നതും ഇരുചക്രവാഹനങ്ങളുടെയും കാറുകളുടെയും നമ്പർ പ്ലേറ്റുകളുടെ അരികിൽ പെയിന്‍റ് അടിക്കുകയും ചെയ്യുന്നതിന്‍റെ ദൃശ്യങ്ങള് സോഷ്യല് മീഡിയയില് വൈറലാണ്. ലോക്ക്ഡൗണ് കാലത്ത് നിരത്തിലിറങ്ങുന്ന വാഹനത്തിന്റെ മുന്നിലും പിന്നിലും ആദ്യം മഞ്ഞ നിറത്തിലുള്ള പെയിന്റ് അടിക്കാനാണ് പൊലീസ് തീരുമാനം. ഓരോ ദിവസവും ഓരോ നിറങ്ങളാണ് പൊലീസ് അടിക്കുക എന്നും റിപ്പോര്‍ട്ടുകളുണ്ട്.\nആദ്യഘട്ടത്തില് പെയിന്റടിച്ച് വിട്ടയക്കുന്ന വാഹനങ്ങള് വീണ്ടും പൊലീസിന്റെ മുന്നില്‍പ്പെട്ടാല് പിന്നെ കടുത്ത ശിക്ഷ നല്‍കാനാണ് നീക്കം. പെയിന്റ് അടിച്ചിട്ടുള്ള വാഹനം അടുത്ത അഞ്ച് ദിവസത്തിനുള്ളില് വീണ്ടും പോലീസിന്റെ കൈയില്‍പെട്ടാല് പിന്നെ കനത്ത നടപടികളാണ് ഇത്തരക്കാരെ കാത്തിരിക്കുന്നത്. അഞ്ച് ദിവസത്തിന് മുമ്പ് ഇത്തരം വാഹനങ്ങൾ കണ്ടാൽ ഉടമകൾക്കെതിരെ കേസെടുക്കുകയും പോലീസ് വാഹനം പിടിച്ചെടുക്കുകയും ചെയ്യും. പിന്നീട് ഈ വാഹനം വിട്ടുകിട്ടാന് വാഹന ഉടമ മാസങ്ങളോളം കാത്തിരിക്കേണ്ടിവരും.\nഅടുത്ത ആഴ്ച മുതൽ, ഒരു പ്രത്യേക കളർ മാർക്ക് ഉള്ള വാഹനങ്ങൾ ഒരു ദിവസം പുറത്തിറങ്ങാന് അനുവദിക്കും എന്നും റിപ്പോര്‍ട്ടുകളുണ്ട്. ഉദാഹരണത്തിന്, ഒരു ദിവസം മഞ്ഞ നിറമുള്ള വാഹനങ്ങൾക്ക് റോഡുകളിൽ ഇറക്കാം. അടുത്ത ദിവസം ചുവന്ന നിറമുള്ള വാഹനങ്ങൾക്ക് മാത്രമേ പുറത്തിറങ്ങാൻ കഴിയൂ. എന്നാല് പൊലീസ് എത്ര നിറങ്ങൾ ഇങ്ങനെ ഉപയോഗിക്കുമെന്നും എത്രമാത്രം ഈ പ്രക്രിയ പ്രായോഗികമാണെന്നും ചോദ്യം ഉയരുന്നുണ്ട്. എന്നാല് വാഹനങ്ങളില് മാത്രമല്ല ഓടിക്കുന്നവരുടെ ശരീരത്തും പൊലീസ് പെയിന്‍റ് അടിച്ചതായും പരാതികള് ഉയരുന്നുണ്ട്.\nഅവശ്യവസ്തുക്കൾ വാങ്ങാൻ ആളുകൾ പുറത്തിറങ്ങുന്നതില് തെറ്റില്ല എന്നാണ് പൊലീസ് മേധാവികള് ഇതിനെപ്പറ്റി പറയുന്നത്. എന്നാൽ നിലവിലെ സാഹചര്യത്തില് എല്ലാ ദിവസവും ജനം അവിടെ ഉണ്ടായിരിക്കേണ്ടതില്ല എന്നും അവര് പറയുന്നു. നിലവിൽ സേലം ഉൾപ്പെടെ ഏതാനും പ്രദേശങ്ങളിൽ മാത്രമാണ് ഈ പെയിന്‍റടി പരീക്ഷിക്കുന്നത്. ഈ പരീക്ഷണം വിജയിച്ചാൽ സംസ്ഥാനത്ത് ഉടനീളം ഈ പുതിയ പരിപാടി നടപ്പിലാക്കാനാണ് തമിഴ്‍നാട് പൊലീസിന്‍റെ നീക്കം എന്നാണ് റിപ്പോര്‍ട്ടുകള്.\nLast Updated Apr 12, 2020, 4:35 PM IST\nPolice Painting On Vehicles\nLock Down Violations\nഓൺലൈൻ ക്ലാസിനിടെ വിദ്യാർത്ഥികൾക്ക് അശ്ലീല സന്ദേശം അയച്ച സംഭവം: ഒരു അധ്യാപകൻ കൂടി അറസ്റ്റിൽ\nഐപിഎസ് ഉദ്യോഗസ്ഥയെ പീഡിപ്പിച്ചുവെന്ന പരാതി; ഡിജിപി രാജേഷ് ദാസിനെതിരെ മദ്രാസ് ഹൈക്കോടതി സ്വമേധയാ കെസെടുത്തു\nരാമക്കല്‍മേട്ടിൽ നിന്ന് മധ്യവയസ്‌ക്കന് താഴേക്ക് ചാടിയതായി സൂചന, തമിഴ്നാട് പൊലീസ് എത്തി തെരച്ചിൽ നടത്തും


ഇനി സിനിമ പോസ്റ്റർ മുഖത്തും കാണാം; മാസ്ക്കിൽ സിനിമാ പരസ്യ പരീക്ഷണവുമായി 'ഉല്ലാസം'| Ullasam film experiments advertisement through face masks – News18 Malayalam\nഇനി സിനിമ പോസ്റ്റർ മുഖത്തും കാണാം; മാസ്ക്കിൽ സിനിമാ പരസ്യ പരീക്ഷണവുമായി 'ഉല്ലാസം'\nഉല്ലാസം സിനിമയുടെ പരസ്യം മാസ്ക്കിൽ പതിപ്പിച്ചു കൊണ്ടാണ് പുതിയ സിനിമാ പരസ്യ പരീക്ഷണം\nസാധ്യതകളുടെ കലയാണ് സിനിമ. വെളളിത്തിരയിൽ പുത്തൻ പരീക്ഷണങ്ങൾ നടത്തിയിട്ടുള്ള സിനിമ, അതിൻറെ പരസ്യത്തിലും കാലത്തിനൊത്ത പുതിയ പരീക്ഷണം നടത്തുന്നു. ഉല്ലാസം സിനിമയുടെ പരസ്യം മാസ്ക്കിൽ പതിപ്പിച്ചു കൊണ്ടാണ് പുതിയ സിനിമാ പരസ്യ പരീക്ഷണം.\nസിനിമയിലെ നായകനായ ഷെയ്ൻ നിഗത്തിന്റെ വെൽഫയർ അസോസിയേഷനുകൾ വഴി സൗജന്യമായാണ് മാസ്ക്കുകൾ വിതരണം ചെയ്യുന്നത്. ഉല്ലാസം സിനിമയുടെ പ്രധാന പ്രചരണ ഉപാധിയാവുകയാണ് 'ഉല്ലാസം മാസ്ക്കുകൾ'. ഗുണനിലവാരമുള്ള തുണിയിലാണ് ഇവയുടെ നിർമ്മാണം. ഉല്ലാസത്തിന്റെ ചുവടുപിടിച്ച് മലയാള സിനിമയിൽ മാസ്ക്ക് പ്രധാന പ്രചരണ ഉപാധിയാകുമെന്ന് സിനിമയുടെ പ്രൊഡ്യൂസർ ക്രിസ്റ്റി കൈതമറ്റം പറയുന്നു.\nലോക്ഡൗണിന് മുൻപു തന്നെ ഉല്ലാസത്തിൻറെ ചിത്രീകരണം ഉൾപ്പടെയുള്ള ജോലികൾ പൂർത്തിയായിരുന്നു. ഇനി സെൻസർഷിപ്പ് മാത്രമാണ് ബാക്കിയുള്ളത്. ഷെയ്ൻ നിഗം നായകനായും പവിത്ര ലക്ഷ്മി നായികയായും അഭിനയിക്കുന്ന സിനിമയാണ് ഉല്ലാസം. ബോളിവുഡ് മാതൃകയിലുള്ള ലൗവ് സ്റ്റോറിയാണ് സിനിമ പറയുന്നത്. സിനിമ ചിത്രീകരണത്തിന് തയ്യാറാണെങ്കിലും ഓണം റിലീസ് ഉദ്ദേശിക്കുന്നില്ലെന്ന് നിർമ്മാതാവ് പറഞ്ഞു. ഓൺലൈൻ റിലീസിൻറെ സാധ്യതകളും വിലയിരുത്തുന്നുണ്ട്.\nFirst published: June 17, 2020, 22:12 IST\nshane nigam filmsshane nigam ullasamullasam malayalam filmUllasam movie


Emalayalee.com - യൂത്ത് കോണ്‍ഗ്രസ് സമരം ന്യായമല്ലെന്ന് തങ്കച്ചന്\nയൂത്ത് കോണ്‍ഗ്രസ് സമരം ന്യായമല്ലെന്ന് തങ്കച്ചന്\nതിരുവനന്തപുരം: മുല്ലപ്പെരിയാര് സമരത്തോട് ആഭിമുഖ്യം പ്രകടിപ്പിച്ച് തേക്കടിയിലെ ഷട്ടര് പ്രതീകാത്മകമായി പിടിച്ചെടുത്ത യൂത്ത് കോണ്‍ഗ്രസിന്റെ സമരം ന്യായമല്ലെന്ന് കോണ്‍ഗ്രസ് നേതാവും യു.ഡി.എഫ് കണ്‍വീനറുമായ പി.പി തങ്കച്ചന് പറഞ്ഞു. തിരുവനന്തപുരത്ത് മാധ്യമപ്രവര്‍ത്തകരുടെ ചോദ്യങ്ങളോട് പ്രതികരിക്കുകയായിരുന്നു അദ്ദേഹം. വളരെ വൈകാരികമായ പ്രശ്‌നമാണിത്. ഒരു ചെറിയ വിഷയം മതി ആളിക്കത്താന്. സമാധാനപരമായി ചര്‍ച്ചകളിലൂടെ പ്രശ്‌നപരിഹാരമുണ്ടാക്കുകയാണ് വേണ്ടതെന്ന് അദ്ദേഹം പറഞ്ഞു. യു.ഡി.എഫ് യോഗത്തിന് ശേഷം വാര്‍ത്താ സമ്മേളനത്തില് സംസാരിക്കുകയായിരുന്നു അദ്ദേഹം.\nയു.ഡി.എഫിന്റെ ആഭിമുഖ്യത്തില് ഡിസംബര് എട്ടിന് എല്ലാ ജില്ലാ ആസ്ഥാനങ്ങളിലും ഉപവാസം നടത്തും. രാവിലെ 10 മുതല് വൈകിട്ട് അഞ്ച് വരെ നടത്തുന്ന ഉപവാസ സമരത്തില് കക്ഷി രാഷ്ട്രീയത്തിന് അതീതമായി ആളുകളെ അണിനിരത്തുമെന്ന് തങ്കച്ചന് പറഞ്ഞു. മുല്ലപ്പെരിയാര് വിഷയത്തില് മന്ത്രിമാര് നടത്തിയ പ്രാര്‍ഥനായജ്ഞത്തെക്കുറിച്ച് മുന്നണിയില് ചര്‍ച്ചചെയ്യും. മുഖ്യമന്ത്രിയുടെ നിര്‍ദേശം മറികടന്ന് മന്ത്രിമാര് സമരം നടത്തിയത് ശരിയായില്ലെന്നും അദ്ദേഹം പറഞ്ഞു. എ.ജിയുടെ കാര്യത്തില് കാബിനറ്റ് തീരുമാനമെടുക്കുമെന്നും അദ്ദേഹം പറഞ്ഞു.


Kailas Nath critical: പിള്ളച്ചേട്ടൻ സഹായം തേടുന്നു; ലിവർ മാറ്റി വയ്ക്കാൻ വേണ്ടത് ലക്ഷങ്ങൾ; വിഷമസ്ഥിതി പങ്കിട്ടത് സജിൻ! - santhwanam serial actor kailas nath hospitalized in critical condition says sajin | Samayam Malayalam\nsanthwanam serial actor kailas nath hospitalized in critical condition says sajin\nLekshmi Nair | Samayam Malayalam | Updated: 11 May 2021, 01:27:50 PM\nലൊക്കേഷനിൽ എപ്പോഴും തമാശ പറഞ്ഞു എനെർജെറ്റിക് ആയിരുന്നു ചേട്ടൻ; പെട്ടെന്നാണ് വയ്യാതെ ആകുന്നത്; ഇനി വേണ്ടത് സഹായവും പ്രാർത്ഥനയും,പിള്ളച്ചേട്ടന് വേണ്ടി ശിവൻ സംസാരിക്കുന്നു!\nപ്രേക്ഷകരുടെ പ്രിയ പരമ്പരയാണ് സാന്ത്വനം. സിനിമയെ വെല്ലുന്ന കഥാമുഹൂർത്തങ്ങൾ ആണ് പരമ്പരയിൽ നടക്കുന്നത്. ചില പുതുമുഖങ്ങളും പരമ്പരയിൽ അണിനിരക്കുന്നുണ്ട്. വാനമ്പാടി പരമ്പരക്ക് ശേഷം അവന്തിക ക്രിയേൻഷൻസിന്റെ ബാനറിൽ എത്തുന്ന പുതിയ പരമ്പരയിൽ പ്രധാന കഥാപാത്രമായി എത്തുന്ന കൈലാസ് നാഥ് അതീവ ഗുരുതരാവസ്ഥയിൽ. ALSO READ: ഒന്നും പറയാതെ ദേവ പോയി; ശ്രീനിഷ് അല്ല പൈങ്കിളിക്ക് കൂട്ടായി എത്താൻ പോകുന്നത് മറ്റൊരു നടൻ?പരമ്പരയിൽ ശിവൻ ആയി എത്തുന്ന സജിൻ ആണ് ഞങ്ങളോട് കൈലാസ് നാഥിന്റെ അവസ്ഥയെ കുറിച്ച് സംസാരിച്ചത്. അദ്ദേഹത്തിന് നോൺ ആൽക്കഹോളിക്ക് ലിവർ സിറോസിസ് ആണ് എന്നും സജിൻ പറയുന്നു. വിശദമായി വായിക്കാം...\nഅദ്ദേഹത്തിന് നോൺ ആൽക്കഹോളിക്ക് ലിവർ സിറോസിസ് ആണ് എന്ന് ഇപ്പോഴാണ് അറിയുന്നത് . ലിവർ മാറ്റിവെയ്ക്കണമെന്നാണ് ഡോക്ടർമാർ പറയുന്നത്. അദ്ദേഹത്തിനും ഇതേ കുറിച്ച് അറിവ് ഉണ്ടായിരുന്നില്ല. ഡയബറ്റിക്ക് ആണ്. അതിന്റെ ബുദ്ധിമുട്ടുകൾ ഉണ്ടായിരുന്നത് എങ്കിലും ഉഷാറായിരുന്നു. ലൊക്കേഷനിൽ എപ്പോഴും തമാശ പറഞ്ഞു എനർജെറ്റിക് ആയിരുന്നു ചേട്ടൻ.\n"കഴിഞ്ഞ ഷെഡ്യൂൾ മുതൽ ആണ് അദ്ദേഹത്തിന് കൂടുതൽ ക്ഷീണം പ്രകടമാകാൻ തുടങ്ങിയത്. പക്ഷെ അത് ഷുഗറിന്റെ വിഷയം ആണെന്നാണ് അദ്ദേഹവും ഞങ്ങളും കരുതിയിരുന്നത്. ലാസ്റ്റ് ഷെഡ്യൂൾ പാക്ക് ആപ്പ് ആയിട്ടാണ് അദ്ദേഹം ആശുപത്രിയിൽ ആകുന്നതും രോഗാവസ്ഥയുടെ തീവ്രത അദ്ദേഹവും ഞങ്ങളും മനസിലാക്കുന്നതും. അദ്ദേഹം മദ്യപിക്കുന്ന ആളല്ല, മറ്റു ദുശീലങ്ങൾ ഒന്നും അദ്ദേഹത്തിനില്ല",സജിൻ പറയുന്നു.\nഅദ്ദേഹം ബ്രാഹ്മിൺ ആണ്!\nബ്രാഹ്മിൺ സമുദായത്തിൽപെട്ടയാളാണ് അദ്ദേഹം. പുകവലിയോ മദ്യപാനമോ ഒന്നും അദ്ദേഹത്തിനില്ല.\nലൊക്കേഷനിൽ സ്ഥിരം തമാശ പറഞ്ഞു സംസാരിക്കുന്ന ആള്, അദ്ദേഹത്തിന്റെ പണ്ടത്തെ മദ്രാസ് ജീവിതത്തെകുറിച്ചും ഒക്കെ സംസാരിക്കുന്ന വ്യക്തി മൊത്തത്തിൽ ഊർജ്ജസ്വലൻ ആയിരുന്നു. പെട്ടെന്നാണ് അദ്ദേഹം ഈ അവസ്ഥയിലേക്ക് എത്തുന്നത്.\nറിനൈ മെഡിസിറ്റിയിൽ ചികിത്സയിലാണ് ചേട്ടൻ. ലിവർ മാറ്റിവെയ്ക്കണമെന്നാണ് ഡോക്ടർമാർ പറയുന്നത്. ഇതിന് നാൽപ്പത് ലക്ഷത്തോളം രൂപ വേണ്ടി വരും. ഇതിന്റെ ഇടയിലാണ് അദ്ദേഹത്തിന് ചെറിയ രീതിയിൽ ഹാർട്ട് അറ്റാക്കും സംഭവിക്കുന്നത്. അദ്ദേഹത്തിന്റെ ചികിത്സയ്ക്കും ദിവസേനയുള്ള ആശുപത്രി ചിലവിനും ബുദ്ധിമുട്ടുകയാണ് ഇപ്പോൾ കുടുംബം. ആത്മയെ വിവരം അറിയിച്ചിട്ടുണ്ട്. ഞങ്ങളാൽ കഴിയും വിധം ഞങ്ങളും അദ്ദേഹത്തിന് ഒപ്പമുണ്ട്.\nഇപ്പോഴത്തെ അവസ്ഥയിൽ സഹായിക്കുവാൻ കഴിവുള്ളവർ തങ്ങളാൽ ആവുന്നത് എത്ര ചെറിയ തുകയാണെങ്കിലും നൽകിയാൽ അതൊരു വലിയ സഹായമായിരിക്കും അദ്ദേഹത്തിനും കുടുംബത്തിനും. ഒപ്പം പ്രാർത്ഥനയും ഉണ്ടാകണം എന്നും സജിൻ പറഞ്ഞു.\nസാന്ത്വനത്തിലെ പിള്ളച്ചേട്ടനും ആരാധകർ ഏറെയാണ്. വാനമ്പാടിയിലും മികച്ച ഒരു കഥാപാത്രമായി എത്തിയ കൈലാസ് നാഥ് മിക്ക പരമ്പരകളിലും ഭാഗം ആയിരുന്നു. അദ്ദേഹത്തിന്റെ മകളും അഭിനയരംഗത്ത് സജീവം ആയിരുന്നു.\n'എൻ്റെ ബീന ഹോസ്പിറ്റലിൽ, കൊവിഡാണ്'; താനും ഭാര്യയും അനുഭവിക്കുന്ന വേദനകളെന്ന് മനോജ് കുമാർ ആര്‍ട്ടിക്കിള് ഷോ\nകൈലാസ് നാഥ് ഗുരുതരാവസ്ഥയിൽ കൈലാസ് നാഥ് Kailas Nath stage Kailas Nath sajin reaction Kailas Nath sajin post Kailas Nath on critical stage Kailas Nath news Kailas Nath latest Kailas Nath health Kailas Nath family Kailas Nath critical Kailas Nath\nWeb Title : santhwanam serial actor kailas nath hospitalized in critical condition says sajin\nപാലക്കാട് അതിർത്തി കടന്നൊരു സ്നേഹ സ്പർശനം; അട്ടപ്പാടിക്ക് സഹായവുമായി വെങ്കിടേഷ്, വീഡിയോ കാണാം\nകേരളം മാസ്ക് ധരിക്കാത്ത വയോധികയ്ക്ക് പോലീസ് പിഴ ചുമത്തിയെന്ന പ്രചാരണം തെറ്റ്: കേരളാ പോലീസ്\nവയനാട് അതിജീവിക്കുമോ വയനാടൻ ടൂറിസം മേഖല? പ്രതിസന്ധി തുടരുമ്പോഴും പ്രതീക്ഷയായി 17 പദ്ധതികള്, വീഡിയോ കാണാം\nപേഴ്സണൽ ഫിനാൻസ് പണത്തിന് അത്യാവശ്യമുണ്ടോ? ഗോൾഡ് ലോണുകളേക്കാൾ ലാഭകരമാണ് ഓവര്‍ഡ്രാഫ്റ്റ് വായ്പകൾ


എറണാകുളം ഗവ. ഗേള്‍സ് ഹയര് സെക്കന്ററി സ്‌കൂളിലെ ക്ലാസ് മുറിയില് പാമ്പുകയറി;വിദ്യാര്‍ഥിനികള് ഒച്ചവെച്ചതിനെ തുടര്‍ന്ന് അധ്യാപകരെത്തി തല്ലിക്കൊന്നു - മീഡിയ മലയാളം (Media Malayalam)\nഎറണാകുളം ഗവ. ഗേള്‍സ് ഹയര് സെക്കന്ററി സ്‌കൂളിലെ ക്ലാസ് മുറിയില് പാമ്പുകയറി;വിദ്യാര്‍ഥിനികള് ഒച്ചവെച്ചതിനെ തുടര്‍ന്ന് അധ്യാപകരെത്തി തല്ലിക്കൊന്നു\nകൊച്ചി: ഗവ. ഗേള്‍സ് ഹയര് സെക്കന്ററി സ്‌കൂളിലെ ക്ലാസ് മുറിയില് പാമ്പുകയറി. വിദ്യാര്‍ഥിനികള് ഒച്ചവെച്ചതിനെ തുടര്‍ന്ന് അധ്യാപകരെത്തി തല്ലിക്കൊന്നു. അണലി ഇനത്തില്‍പ്പെട്ട ഒന്നരടി നീളമുള്ള പാമ്പാണ് കയറിയത്. പാമ്പിനെ കത്തിച്ചുകളഞ്ഞു.\nവ്യാഴാഴ്ച ഉച്ചയ്ക്കുശേഷമുള്ള രണ്ടാമത്തെ പീരിയഡിനിടെ സ്‌കൂളിലെ പഴയ കെട്ടിടത്തിലെ ഹയര്‍സെക്കന്ററി ഒന്നാം വര്‍ഷ സയന്‍സ് ക്ലാസിലാണ് സംഭവം. കാലില് എന്തോ തടയുന്നതുപോലെ തോന്നിയ ഒരു കുട്ടി നോക്കിയപ്പോള് പാമ്പിനെ കണ്ടു. കുട്ടി ഒച്ചവച്ചതോടെ ചില കുട്ടികള് ബഞ്ചിന് മുകളിലേക്ക് കയറി. ചിലര് പുറത്തേക്കോടി. ബഹളം കേട്ടു സമീപത്തെ ക്ലാസിലെ കുട്ടികളും അധ്യാപകരുമെത്തി. പാമ്പിനെ ബഞ്ചിനടിയില് നിന്നു പുറത്തേക്ക് തട്ടിയിട്ട ശേഷം തല്ലിക്കൊന്നു.\nസ്‌കൂള് മുറ്റത്തിന്റെ പലഭാഗങ്ങളും കാടുപിടിച്ചിരുന്നു. സംഭവത്തെ തുടര്‍ന്ന് മുന്‍സിപ്പല് ജീവനക്കാരെത്തി പുല്ലുവെട്ടിയൊതുക്കി.ഹയര്‍സെക്കന്ററി ഒന്നാം വര്‍ഷ വിഭാഗത്തിലെ മൂന്ന് ക്ലാസുകള് പ്രവര്‍ത്തിക്കുന്നതു പണ്ടു ഹൈസ്‌കൂള് പ്രവര്‍ത്തിച്ചിരുന്ന ജീര്‍ണാവസ്ഥയിലായ കെട്ടിടത്തിലാണ്. ഈ കെട്ടിടത്തിന്റെ പിന്നില് വീഴാറായ പഴയകഞ്ഞിപ്പുരയുണ്ട്. ഇതിന്റെ പരിസരം വൃത്തിഹീനമാണ്.\nPrevious article42 വെളിച്ചെണ്ണ ബ്രാന്‍ഡുകള് ഭക്ഷ്യസുരക്ഷാ നിയമം ലംഘിച്ചു: ഉത്പാദനം, സംഭരണം, വിതരണം, വില്‍പ്പന എന്നിവ സംസ്ഥാനത്ത് പൂര്‍ണ്ണമായി നിരോധിച്ച് സംസ്ഥാന ഭക്ഷ്യ സുരക്ഷാ കമ്മീഷണര്\nNext articleസ്വർണവില വീണ്ടും റെക്കോർഡിൽ


2G spectrum:centre to form jpcസ്‌പെക്ട്രം അഴിമതിജെ.പി.സി\nന്യൂദല്‍ഹി: രണ്ടാംതലമുറ സ്‌പെക്ട്രം വിതരണത്തിലെ അഴിമതി അന്വേഷിക്കാന് സംയുക്ത പാര്‍ലമെന്ററി സമിതി രൂപീകരിക്കും. മാസങ്ങള് നീണ്ട പ്രതിഷേധങ്ങള്‍ക്കും സമ്മര്‍ദ്ദങ്ങള്‍ക്കുമൊടുവിലാണ് ജെ.പി.സി രൂപീകരിക്കുന്നത്.\nസമിതിയില് 30 എം.പിമാര് ഉണ്ടാകും. രാജ്യസഭയില് നിന്ന് 10 എം.പിമാരും ലോകസഭയില് നിന്ന് 20 പേരുമായിരിക്കും ഉണ്ടാവുക. ജെ.പി.സി രൂപീകരണവുമായി ബന്ധപ്പെട്ട പ്രമേയം അടുത്തയാഴ്ച്ച തുടങ്ങുന്ന ബജറ്റ് സമ്മേളനത്തില് അവതരിപ്പിക്കും.\nനേരത്തേ സ്‌പെക്ട്രം വിഷയത്തില് ജ.പി.സി രൂപീകരിക്കുന്നതിനെ കേന്ദ്രം എതിര്‍ത്തിരുന്നു. ഇതേത്തുടര്‍ന്ന് ബി.ജെ.പിയുടെ നേതൃത്വത്തിലുള്ള പ്രതിപക്ഷം പാര്‍ലമെന്റിന്റെ ശൈത്യകാലസമ്മേളനം തടസപ്പെടുത്തിയിരുന്നു. തുടര്‍ന്ന് കേസ് സുപ്രീംകോടതിയുടെ മേല്‍നോട്ടത്തില് സി.ബി.ഐ അന്വേഷിക്കാന് തീരുമാനിക്കുകയായിരുന്നു.\nമുന് ടെലകോം മന്ത്രി എ.രാജയെ കേസുമായി ബന്ധപ്പെട്ട് അന്വേഷണ ഏജന്‍സി അറസ്റ്റ് ചെയ്തിരുന്നു. ടെലകോം സെക്രട്ടറിയടക്കം മൂന്നുപേരും അറസ്റ്റിലായി. ഇതോടെ ജെ.പി.സി രൂപീകരിക്കണമെന്ന ആവശ്യത്തിന് ശക്തിയേറുകയും ഒടുവില് കേന്ദ്രം വഴങ്ങുകയുമായിരുന്നു.


നടുറോഡില് പരാക്രമവുമായി പ്രവാസി; ക്വാറന്റൈനിലേക്ക് മാറ്റാന് കൊണ്ടുപോകവെ ആംബുലന്‍സ് ഡ്രൈവറുടെ മുഖത്തിടിച്ച് വാഹനത്തിന്റെ ചില്ലുതകര്‍ത്ത് ഇറങ്ങിയോടി – East Coast Daily Malayalam\nഓൺലൈൻ ക്ലാസ്സിൽ പങ്കെടുക്കാതെ മൊബൈലിൽ സിനിമ കണ്ടതിന് അച്ഛൻ ശാസിച്ചു; പതിമൂന്നുകാരി തീ കൊളുത്തി ആത്മഹത്യ ചെയ്തു\nഓൺലൈൻ കച്ചവടത്തിന്റെ സാധ്യത തേടി മിഠായിത്തെരുവ്\nതൃശ്ശൂരില്‍നിന്ന് സമ്മാനങ്ങളുമായി ഓൺലൈൻ കാമുകിയെ കാണാന് എത്തിയ യുവാവ് യുവതിയെ കണ്ടതോടെ കത്തിയെടുത്തു\nഫെയ്‌സ്ബുക്കിലൂടെയുള്ള പരിചയം ; വിവാഹം കഴിച്ച് അന്നുരാത്രി തന്നെ വധുവിന്റെ പണവുമായി വരന് കടന്നു കളഞ്ഞു\n“തുടങ്ങിവച്ചാൽ പിന്നെ മുന്നും പിന്നും നോക്കില്ല” ; ചൈനയ്ക്ക് മുന്നറിയിപ്പുമായി തായ്‌വാനും\nനടുറോഡില് പരാക്രമവുമായി പ്രവാസി; ക്വാറന്റൈനിലേക്ക് മാറ്റാന് കൊണ്ടുപോകവെ ആംബുലന്‍സ് ഡ്രൈവറുടെ മുഖത്തിടിച്ച് വാഹനത്തിന്റെ ചില്ലുതകര്‍ത്ത് ഇറങ്ങിയോടി\nJul 9, 2020, 01:16 pm IST\nആലുവ : കൊച്ചി: നെടുമ്പാശേരി വിമാനത്താവളത്തിലെത്തിയ പ്രവാസി ക്വാറന്റീൻ കേന്ദ്രത്തിലേക്ക് കൊണ്ടുപോകുന്നതിനിടെ ആംബുലൻസിൽ നിന്ന് രക്ഷപ്പെടാൻ ശ്രമിച്ചു. ദമാമിൽ നിന്ന് വന്നയാളാണ് ആലുവ പുളിഞ്ചോട് ട്രാഫിക് സിഗ്നലിൽ ആംബുലൻസ് നിർത്തിയപ്പോൾ ഡ്രൈവറെ ആക്രമിച്ച് ഇറങ്ങിയോടിയത്. കോവിഡ് ലക്ഷണങ്ങള് കണ്ടതിനെ തുടര്‍ന്നാണ് ഇയാളെ ഗവ. മെഡിക്കല് കോളജിലേക്ക് കൊണ്ടുപോയത്. ഡ്രൈവറുടെ മുഖത്ത് ഇടിച്ചു പരുക്കേല്‍പിച്ച ശേഷം വാഹനത്തിന്റെ ചില്ലു തകര്‍ത്ത് വാതില് തുറന്നു പുറത്തേക്കോടുകയായിരുന്നു.\nപൊലീസ് സ്ഥലത്തെത്തി പിപിഈ കിറ്റ് ഇട്ടിരുന്ന ആംബുലൻസ് ഡ്രൈവറിന്റെ സഹായത്തോടെ ഇയാളെ കീഴടക്കി തിരികെ ആംബുലൻസിൽ കയറ്റുകയായിരുന്നു. ഇയാളെ കളമശ്ശേരി മെഡിക്കൽ കോളേജ് ആശുപത്രിയിലേക്ക് മാറ്റി.\nആക്രമണത്തില് പകച്ച് പോയെങ്കിലും ഡ്രൈവറും സഹായിയും ഇയാളെ വിട്ടില്ല. പിന്നാലെ പാഞ്ഞു. അപ്പോഴേക്കും നാട്ടുകാരും എത്തി. തുടർന്ന് ഒരു വിധത്തില് യുവാവിനെ പിടികൂടിയെങ്കിലും വീണ്ടും ആക്രമിച്ചു കടന്നു കളയാന് ശ്രമിച്ചു. ഇതോടെ പൊലീസ് എത്തി ഇയാളെ കീഴ്‌പ്പെടുത്തുകയായിരുന്നു. എന്നാൽ ആംബുലന്‍സിന്റെ അടുത്ത് എത്തിച്ചിട്ടും അകത്തു കയറാന് ഇയാൾ തയാറായില്ല. പൊലീസും ആംബുലന്‍സ് ഡ്രൈവറും പല തവണ കെഞ്ചിപ്പറഞ്ഞിട്ടും ഇയാള് ആംബുലന്‍സില് കയറാതിരുന്നതോടെ നാട്ടുകാര് രോഷാകുലരായി. തുടർന്ന് കയ്യും കാലും കയറിട്ടു കെട്ടിയാണ് തിരികെ ആംബുലന്‍സില് കയറ്റിയത്. ഇയാളെ കളമശ്ശേരി മെഡിക്കൽ കോളേജ് ആശുപത്രിയിലേക്ക് മാറ്റി.\nഎന്നാൽ രാത്രി ഇയാൾ കാറിൽ പുറത്ത് പോയത് ശ്രദ്ധയിൽപ്പെട്ട നാട്ടുകാർ പൊലീസിനെ വിവരമറിയിക്കുകയായിരുന്നു. ഇയാളെ ജില്ലാ ഭരണകൂടത്തിന് കീഴിലുള്ള ക്വാറന്റീൻ കേന്ദ്രത്തിലേക്ക് മാറ്റുമെന്ന് പൊലീസ് അറിയിച്ചു.\npravasi Kochi ambulance covid center\nചെപ്പടി വിദ്യ മാത്രമാണ്: മുഖ്യമന്ത്രി ജനങ്ങളെ കബളിപ്പിക്കുന്നത് അവസാനിപ്പിക്കണമെന്ന് കെ സുരേന്ദ്രന്\nസ്വപ്നയെ ഒളിപ്പിച്ചിരിക്കുന്നത് വേണുഗോപാലാണോയെന്ന് സംശയമുണ്ട്: ആരോപണവുമായി ബി ഗോപാലകൃഷ്ണൻ\nനാട്ടിലേയ്ക്ക് തിരികെയെത്തിയ പ്രവാസികള്‍ക്ക് വേണ്ടി കേരള ഫിനാന്‍ഷ്യല് കോര്‍പറേഷനും സംയുക്ത വായ്പ പദ്ധതി ആവിഷ്‌കരിച്ചു\nSep 18, 2020, 10:54 pm IST\nകാലാവധി കഴിഞ്ഞ സന്ദര്‍ശക വിസക്കാര്‍ക്ക് ഇനിമുതൽ പിഴയെന്ന് യു.എ.ഇ\nSep 13, 2020, 10:46 am IST\nകോവിഡ് പോസിറ്റീവായി ആംബുലൻസിൽ കയറ്റികൊണ്ട് പോയ യുവതി ആശുപത്രിയിൽ എത്തിയില്ല ; പരാതിയുമായി വീട്ടുകാർ\nSep 13, 2020, 07:18 am IST\nകോവിഡ് രോഗികള്‍ക്ക് ആംബുലന്‍സ് ഉറപ്പാക്കണം; നിര്‍ദേശവുമായി സുപ്രീംകോടതി\nSep 11, 2020, 03:46 pm IST\nSep 21, 2020, 09:26 am IST\nSep 21, 2020, 09:07 am IST\nSep 21, 2020, 08:59 am IST\nSep 21, 2020, 08:54 am IST


lucifer2| കളി നമ്മളോടാണോ ?എമ്പുരാന് കിടുക്കാച്ചി ട്രോളുകൾ വിളമ്പി സോഷ്യൽ മീഡിയ വീരന്മാർ - Malayalivartha.com Widgets Magazine\n19 JUNE 2019 03:42 PM IST\nമലയാളസിനിമയുടെ ചരിത്രത്തിൽ തന്നെ നാഴികക്കല്ലായ ചിത്രമാണ് ‘ലൂസിഫർ’. ബോക്സ് ഓഫീസ് വിപണിയിലേക്കും 100 കോടി ക്ലബ്ബിലേക്കും പിന്നീട് 200 കോടി കളക്ഷൻ എന്ന റെക്കോർഡ് വിജയത്തിലേക്കുമൊക്കെ തലയെടുപ്പോടെ ‘ലൂസിഫർ’ നടന്നുകയറുന്ന കാഴ്ചയാണ് കഴിഞ്ഞുപോയ മാസങ്ങളിൽ മലയാള സിനിമാലോകം കണ്ടത്. എന്നാൽ ചിത്രം വിജയിച്ചില്ലെങ്കില് അതോടെ തന്റെ സംവിധാനം നിര്‍ത്തുമെന്ന് മുൻപ് പറഞ്ഞിരുന്നു . മോഹന്‍ലാലിനെ ആരാധകര് എങ്ങനെയാണോ കാണാനാഗ്രഹിക്കുന്നത് അത് പോലെ തന്നെയാണ് സിനിമയിലുള്ളതെന്ന് പൃഥ്വിരാജ് പറഞ്ഞിരുന്നു. പൃഥ്വിരാജിന്റെ നിശ്ചയദാര്‍ഢ്യവും ആത്മവിശ്വാസവും കൂടിയായിരുന്നു ആ വാക്കുകളില് അന്ന് പ്രകടമായത്. അതുപോലെ തന്നെ സംഭവിച്ചു . ലൂസിഫർ വിജയം കൊയ്തിറക്കുകയാണ് . 50ാം ദിവസത്തിലേക്ക് കടക്കുന്നതിനിഡി ചിത്രം 200 കോടി ക്ലബില് ഇടം ഇടം പിടിച്ചു . തുടർന്ന് 200 കോടി ക്ലബിലെ ആദ്യ സിനിമയായി മാറിയിരിക്കുകയാണ് ലൂസിഫർ .\nതുടർന്ന് എല്2 വിന്റെ വരവിനെക്കുറിച്ചുള്ള പ്രഖ്യാപനവും നടക്കുമെന്ന് പൃഥ്വിരാജും വ്യക്തമാക്കിയിരുന്നു.അതുപോലെ അതും ഇന്നലെ നടന്നു . കൊച്ചിയിലെ മോഹന്‍ലാലിന്റെ വീട്ടില് വെച്ചായിരുന്നു എമ്പുരാന് പ്രഖ്യാപനം നടന്നത്. ഇപ്പോൾ സിനിമാലോകവും പ്രേക്ഷകരും ഒരുപോലെ ഏറ്റെടുത്തിരിക്കുകയാണ് എമ്പുരാനിന്റെ വരവിനെ . ഇതായിപ്പോൾ സോഷ്യൽ മീഡിയയും ഏറ്റെടുത്തിരിക്കുകയാണ് ഇതിനെ . കൊട്ടിയാഘോഷിക്കുകയാണ് ട്രോളന്മാർ . കിടുക്കാച്ചി അടപടലം ട്രോളുകളാണ് ഇവർ ലൂസിഫറിനെ കുറിച്ച് നിർത്തിയിരിക്കുന്നത് .\nലൂസിഫര് പോലെ ചെറിയ സിനിമയായിരിക്കും ഇതെന്നൊന്നും പറഞ്ഞേക്കരുതെന്നാണ് ട്രോളന്മാർ പറയുന്നത്. അങ്ങനെ പറഞ്ഞാൽ വിശസ്വിക്കാൻ കുറച്ച് ബുദ്ധിമുട്ടാണെന്ന് അവർ പറയാതെ പറയുകയാണ്.\n2021 വിഷുവിനു ചിത്രം തിയേറ്ററുകളിൽ എത്തും എന്നാണ് കരുതപ്പെടുന്നത്. താരങ്ങളെ പറ്റി ധാരണയായിട്ടില്ലെന്നും ഷൂട്ടിങ് ലൊക്കോഷനുകളെ കുറിച്ച് ധാരണയായിട്ടുണ്ടെന്നും പൃഥ്വിരാജ് കൂട്ടിച്ചേർത്തു. ‘ലൂസിഫർ’ പോലെ തന്നെ കേരളത്തിലും പുറത്തുമായി ചിത്രീകരണം നടക്കും എന്നും പൃഥ്വിരാജ് വെളിപ്പെടുത്തി.\nരക്ഷിക്കൂ മുഖ്യാ... പുറത്തിറങ്ങാന് ഭയം; തനിക്കെതിരായി വ്യാപകമായി നടക്കുന്ന സൈബര് ആക്രമണങ്ങള്‍ക്കെതിരെ മുഖ്യമന്ത്രിക്ക് പരാതി നല്‍കി സജിതാ മഠത്തില് (3 minutes ago)\nജോലിയെടുത്ത് തളരുന്ന നഗര ജീവികൾക്ക് ഉല്ലസിക്കാൻ ബീയർ പബ്ബുകൾ; മണ്ണിൽ പണിയെടുത്തു ജീവിക്കുന്ന കർഷകന് സ്വന്തം വളപ്പിലെ തെങ്ങ് ചെത്തി കള്ളെടുക്കുവാനെങ്കിലും അനുമതി കൊടുത്തൂടെ? ഇങ്ങിനെയൊക്കയല്ലേ നവോത്ഥാന (7 minutes ago)\nകാര്യം കാണാന് ബി.ജെ.പിയും വേണം, പിണറായി ശിവസേനയിലേയ്‌ക്കോ; സര്‍ക്കാര് രൂപീകരണത്തിനു സന്നദ്ധത ആരാഞ്ഞ് എന്‍സിപിക്കു ഗവര്‍ണറുടെ കത്ത് ലഭിച്ചതോടെ മഹാരാഷ്ട്രയില് വീണ്ടും വഴിത്തിരിവ് (21 minutes ago)\nസൗദിയിലെത്തിയ ബംഗ്ലാദേശി യുവതിയെ തൊഴിലുടമ ക്രൂരമായി പീഡിപ്പിക്കുന്നു (23 minutes ago)\nപാലക്കാട്ട് മാര്‍ബിള് ഇറക്കുന്നതിനിടെ അപകടം: രണ്ടു തൊഴിലാളികള് മരിച്ചു (29 minutes ago)\nരാഷ്ട്രപതി ഭരണം; രാഷ്ട്രീയ അനിശ്ചിത്വം തുടരുന്ന മഹാരാഷ്ട്രയില് രാഷ്ട്രപതി ഭരണത്തിന് കേന്ദ്ര മന്ത്രിസഭാ യോഗത്തില് ധാരണ; മന്ത്രിസഭ രൂപീകരിക്കുന്നതിന് ബി.ജെ.പിക്കും ശിവസേനയ്ക്കും ഗവര്‍ണര് ഭഗത് സിംഗ് ക (30 minutes ago)\nകൊച്ചിയിലെ റോഡ് നന്നാക്കാന് അമേരിക്കയില് നിന്ന് ആളുവരണോ? വീണ്ടും വിമർശനമുയർത്തി ഹൈക്കോടതി; വേഗത്തിൽ റോഡുകള് നന്നാക്കിയില്ലെങ്കില് ഉദ്യോഗസ്ഥരെ വിളിച്ചുവരുത്തുമെന്നും കോടതിയുടെ മുന്നറിയിപ്പ് (30 minutes ago)\nപ്രണയം താങ്ങാനാകാതെ കണ്ണൂരിലെ വീട്ടമ്മ അത്യാവശ്യ സാധനങ്ങളുമെടുത്ത് കാമുകനെത്തേടി ഇറങ്ങി; അച്ഛന്റെ പേരിലുള്ള മൊബൈൽ കണക്‌ഷൻ ഉപയോഗിച്ച് രണ്ട് മക്കളുള്ള വീട്ടമ്മയെ വളച്ചെടുത്ത പ്ലസ് വൺ കാമുകനെക്കണ്ട് വീട് (33 minutes ago)\nഈ പൊന്നുകുഞ്ഞിന് ഇനി ആരു പാലുകൊടുക്കുമെന്ന് ആരെങ്കിലും പറയു.... രാഹുലിന്റെയും സൗമ്യയുടേയും ചേതനയറ്റ ശരീരത്തിലേക്ക് കൊഞ്ചിച്ചിരിച്ച് മുന്നോട്ട് ആഞ്ഞ കുരുന്നിനെയും പിടിച്ച് മുത്തശ്ശി വാവിട്ട് നിലവിളിച്ച (38 minutes ago)\nപട്ടികജാതി വിഭാഗത്തിലെ സ്ത്രീകള്‍ക്ക് സംരംഭകത്വ പദ്ധതി പരിശീലനവും എല്.ഇ.ഡി.നിര്‍മാണ പരിശീലനവും; അവസാന തീയതി നവംബർ 16 (49 minutes ago)\nമുറിയിലെത്തി നോക്കിയപ്പോള് കൃതിക അബോധാവസ്ഥയില് കട്ടിലില് കിടക്കുന്നു; ആശുപത്രിയില് കൊണ്ടുപോകാതെ ഭര്‍ത്താവ് മുങ്ങി; കൊല്ലം കുണ്ടറ മുളവനയില് യുവതിയുടെ മരണം കൊലപാതകമെന്ന് സംശയം (53 minutes ago)\nവീട്ടിൽ എത്തിയ അതിഥിയെ സന്തോഷത്തിയോടെ പരിപാലിച്ച് വളർത്തി; പക്ഷെ പെട്ടന്ന് തോന്നിയ ഒരു സംശയത്തിൽ മൃഗാശുപത്രിയില് എത്തിച്ച് പരിശോധന നടത്തിയപ്പോള് ശരിക്കും ഞെട്ടി!! വന്യജീവി സംരക്ഷകര്‍ക്കും പരിസ്ഥിതി (56 minutes ago)\nജോയലിനും ജോഫിറ്റയ്ക്കും ഒപ്പം കളിക്കാന് ഇനി കുഞ്ഞുപെങ്ങള് കുഞ്ഞൂസ് ഇല്ല; ജൊവാനയുടെ മൃതദേഹം വീട്ടിലെത്തുമ്പോള് സഹോദരങ്ങളെ എങ്ങനെ ആശ്വസിപ്പിക്കും എന്നറിയാതെ ബന്ധുക്കൾ... (57 minutes ago)


covid treatment; Home isolations increasing in Kannur, with 2041 patients staying at home | കൊവിഡ് ചികിത്സ; കണ്ണൂരിൽ ഹോം ഐസോലേഷനുകൾ കൂടുന്നു, 2041 രോഗികളും കഴിയുന്നത് വീട്ടിൽ - Malayalam Oneindia\nസിപിഎം ജനങ്ങളെ ഭിന്നിപ്പിച്ച് ഭരിക്കുന്നു: പി.എം.എ സലാം\nക്രിപ്‌റ്റോ കറന്‍സി തട്ടിപ്പ്: മുഖ്യപ്രതിയായ കോയമ്പത്തൂര് സ്വദേശി റിമാന്‍ഡില്\nസോഷ്യല്‍മീഡിയയിലൂടെ വിദ്വേഷ പ്രചാരണം:കണ്ണൂരില് രണ്ടുപേര്‍ക്കെതിരെ കേസെടുത്തു\nപ്രാഥമിക സൗകര്യങ്ങൾ പോലും ഇല്ല; ഇരിക്കൂര് താലൂക്ക് ആശുപത്രിലെത്തുന്നവർക്ക് ദുരിതം\nകണ്ണൂര് സര്‍വകലാശാല പരീക്ഷാകണ്‍ട്രോളര് ഡോ.പി.ജെ വിന്‍സെന്റ് സ്ഥാനമൊഴിഞ്ഞു\nകണ്ണൂര് സര്‍വകലാശാല പരീക്ഷാ ചോദ്യപേപ്പര് ആവര്‍ത്തനം: വി.സി വിശദീകരണം തേടി\n12 min ago ആരുടെ അടുത്ത് പോയാണ് ഇനി യാചിക്കേണ്ടതെന്നായിരുന്നു അതിജീവിത ചോദിച്ചുകൊണ്ടിരുന്നത്: ഭാഗ്യലക്ഷ്മി\n22 min ago ജോജു ജോര്‍ജിന്റെ ഓഫ് റോഡ് റേസ്; നിയമങ്ങള് പാലിച്ചെന്ന് ആര്‍ടിഒ\n26 min ago ഉറങ്ങിയില്ല; 10 മാസം പ്രായമുള്ള കുഞ്ഞിന്റെ മുഖത്തടിച്ചു, കര്‍ണപുടം പൊട്ടി; ആയ അറസ്റ്റില്\nSports IPL 2022: രാജസ്ഥാന് ജയിക്കണോ ?, എങ്കില് സഞ്ജു ആ വെല്ലുവിളി മറികടക്കണം, കണക്ക് എതിര്\nMovies നിവിന് പോളിയുടെ ചിത്രത്തില് മഞ്ജു വാര്യര് അഭിനയിക്കില്ല; പടവെട്ടില് നിന്ന് പിന്മാറി, കാരണം ഇതാണ്\nTechnology ഇലോൺ മസ്ക് ശ്രമിക്കുന്നത് ട്വിറ്റർ ചുളുവിലയ്ക്ക് സ്വന്തമാക്കാൻ; കേസുമായി നിക്ഷേപകർ\nAutomobiles Bolero സിറ്റി പിക്ക്-അപ്പിന് പുതിയ വേരിയന്റ് അവതരിപ്പിച്ച് Mahindra; വില 7.97 ലക്ഷം രൂപ\nTravel മണ്‍സൂണിലെ എളുപ്പമുള്ള ട്രക്കിങ്ങുകള്... തുടക്കക്കാര്‍ക്കും പരീക്ഷിക്കാം ഈ വഴികള്\nLifestyle കുരങ്ങ് പനി നിസ്സാരമല്ല: കുട്ടികളില് ഈ ലക്ഷണങ്ങള് ശ്രദ്ധിക്കണം\nകൊവിഡ് ചികിത്സ; കണ്ണൂരിൽ ഹോം ഐസോലേഷനുകൾ കൂടുന്നു, 2041 രോഗികളും കഴിയുന്നത് വീട്ടിൽ\nUpdated: Wed, Sep 23, 2020, 10:54 [IST]\nകണ്ണൂര് : ജില്ലയിലെ കൊവിഡ് പോസിറ്റീവ് കേസുകളില് കൂടുതല് പേരും ചികില്‍സയില് കഴിയുന്നത് സ്വന്തം വീടുകളില്. ജില്ലയിലെ കൊവിഡ് രോഗികളില് മൂന്നില് രണ്ടിലേറെ പേരും ചികില്‍സയ്ക്കായി വീടുകളാണ് തെരഞ്ഞെടുത്തിരിക്കുന്നത്. കാര്യമായ രോഗലക്ഷണങ്ങളൊന്നും പ്രകടിപ്പിക്കാത്ത എ കാറ്റഗറി രോഗികളെയാണ് സ്വന്തം വീടുകളില് ഐസൊലേഷനില് കഴിയാന് അനുവദിക്കുന്നത്.\nഇന്നലെ (സപ്റ്റംബര് 21) വരെയുള്ള കണക്കുകള് പ്രകാരം ജില്ലയില് നിലവിലുള്ള 2801 കൊവിഡ് രോഗികളില് 2041 പേരും ഹോം ഐസൊലേഷനിലാണ്. ബാക്കി 760 പേര് മാത്രമാണ് ആശുപത്രികളിലും സിഎഫ്എല്‍ടിസികളിലുമായി ചികില്‍സയില് കഴിയുന്നത്. ഇവരില് 704 പേര് ജില്ലയിലെ 23 സര്‍ക്കാര്- സ്വകാര്യ ആശുപത്രികളിലും 10 സിഎഫ്എല്‍ടിസികളിലുമാണുള്ളത്. ബാക്കി 56 പേര് ജില്ലയ്ക്കു പുറത്താണ് ചികില്‍സയില് കഴിയുന്നത്.നിലവില് കൊവിഡ് പോസിറ്റീവാകുന്നവരില് കൂടുതല് പേരും പ്രകടമായ ലക്ഷണങ്ങളില്ലാത്തവരാണ്. അതുകൊണ്ടു തന്നെ സ്വന്തം വീടുകളില് ചികില്‍സയില് കഴിയാനാണ് ഭൂരിപക്ഷം പേരും താല്‍പര്യം പ്രകടിപ്പിക്കുന്നത്. കാര്യമായ രോഗലക്ഷണങ്ങളുള്ളവരും മറ്റെന്തെങ്കിലും ഗുരുതരമായ രോഗങ്ങള് ഉള്ളവരുമാണ് ആശുപത്രിയില് കഴിയുന്നവരിലേറെയും.\nവീടുകളില് ചികില്‍സയില് കഴിയുന്നവരുടെ ആരോഗ്യ സ്ഥിതി മോണിറ്റര് ചെയ്യുന്നതിനായി ആരോഗ്യ പ്രവര്‍ത്തകര് അവരുമായി നിരന്തരം ബന്ധം പുലര്‍ത്തുന്നുണ്ട്. ഏതെങ്കിലും രീതിയിലുള്ള ആരോഗ്യ പ്രശ്‌നങ്ങള് അനുഭവപ്പെടുന്നവരെ ആശുപത്രികളിലേക്കോ ഫസ്റ്റ്‌ലൈന് ചികില്‍സാ കേന്ദ്രങ്ങളിലേക്കോ മാറ്റുകയാണ് ചെയ്യുന്നത്. ഹോം ഐസൊലേഷനില് കഴിയുന്നവര്‍ക്ക് ആവശ്യാനുസരണം ആരോഗ്യ പ്രവര്‍ത്തകരെ ബന്ധപ്പെടാനുള്ള സൗകര്യവും ആരോഗ്യ പ്രവര്‍ത്തകര് ഒരുക്കിയിട്ടുണ്ട്.\nഒരാഴ്ചയിലേറെ കാലം ആശുപത്രികളിലോ സിഎഫ്എല്‍ടിസികളിലോ മാറിത്തമാസിക്കുന്നതിനേക്കാള് വീടുകളില് ഐസൊലേഷനില് കഴിയുന്നതാണ് എന്തുകൊണ്ടും നല്ലതെന്ന വിലയിരുത്തലിലാണ് ജനങ്ങള്. കുടുംബത്തോടൊപ്പം കഴിയുന്നതു വഴി ലഭിക്കുന്ന മാനസിക പിന്തുണ വലിയ അനുഗ്രഹമായി അവര് കാണുന്നു.കൂടുതല് പേര് ചികില്‍സയില് കഴിയാന് വീടുകള് തെരഞ്ഞെടുക്കുന്നത് ജില്ലയിലെ ആരോഗ്യ സംവിധാനങ്ങള്‍ക്ക് ഏറെ സഹായകമാവും എന്ന വിലയിരുത്തലിലാണ് അധികൃതര്. ജില്ലയില് അടുത്ത ദിവസങ്ങളിലായി കൊവിഡ് കേസുകള് കൂടിവരുന്ന പശ്ചാത്തലത്തില് പ്രത്യേകിച്ചും. ഇതുവഴി ഗുരുതരമായ രോഗലക്ഷണങ്ങള് പ്രകടിപ്പിക്കുന്നവര്‍ക്കും മറ്റ് വലിയ ആരോഗ്യ പ്രശ്‌നങ്ങളുള്ളവര്‍ക്കും മികച്ച ചികില്‍സ നല്‍കാനും മരണ നിരക്ക് പരമാവധി കുറയ്ക്കാനും സാധിക്കുമെന്ന വിലയിരുത്തലിലാണ് ആരോഗ്യ വകുപ്പ്.\nPhase3Human Clinical Trial Of Oxford Vaccine Begins In Pune | Oneindia Malayalam\nവീട്ടില് കഴിയുന്ന കൊവിഡ് രോഗികളെ 10 ദിവസം കഴിഞ്ഞ് കൊവിഡ് പരിശോധനയ്ക്ക് വിധേയമാക്കുന്നതാണ് നിലവിലെ രീതി. ഫലം നെഗറ്റീവാണെങ്കില് ഒരാഴ്ച കൂടി വിശ്രമത്തില് തുടരണം. ഫലം പോസിറ്റീവാണെങ്കില് 48 മണിക്കൂറിനു ശേഷം വീണ്ടും ടെസ്റ്റ് ചെയ്യും.അതേസമയം, വീട്ടില് ചികിത്സയില് കഴിയുന്നവര് സര്‍ക്കാര് മാര്‍ഗ നിര്‍ദ്ദേശങ്ങള് കര്‍ശനമായി പാലിക്കണമെന്ന് ഡിഎംഒ ഡോ. കെ നാരായണ നായിക് അറിയിച്ചു. വീട്ടിലെ മറ്റുള്ളവരുമായി സമ്പര്‍ക്കം പാടില്ല. സമീകൃതാഹാരം കഴിക്കുക, ധാരാളം ശുദ്ധജലം കുടിക്കുക, ആവശ്യത്തിന് ഉറങ്ങുകയും വിശ്രമിക്കുകയും ചെയ്യുക തുടങ്ങിയവയും പ്രധാനമാണെന്നും ഡിഎംഒ വ്യക്തമാക്കി.\nപഴഞ്ചൊല്ലുകൾ കൊണ്ട് രാഷ്ട്രീയംപ്രതിരോധം തീർത്ത മറ്റൊരു സർക്കാരില്ല; പിണറായിക്കെതിരെ മാധ്യമപ്രവർത്തക\nഅതിർത്തിയിലേക്ക് കൂടുതൽ സൈന്യത്തെ അയക്കില്ല; ഇന്ത്യ-ചൈന സംയുക്ത പ്രസ്താവന\nകോടതിയിലേക്ക് കൊണ്ടുപോയ റിമാന്‍ഡ് പ്രതിരക്ഷപ്പെട്ട സംഭവം; എആർ ക്യാമ്പിലെ3പോലീസുകാർക്ക് സസ്പെൻഷൻ\nകണ്ണൂര്: 'ജനങ്ങൾക്ക് നൽകിയ വാഗ്ദാനം, കെ റെയിൽ നടപ്പാക്കണമെന്ന പിടിവാശി സർക്കാരിനും പാർട്ടിക്കുമുണ്ട്'; എം വി ജയരാജൻ\nസില്‍വര് ലൈന് പദ്ധതി കേരളത്തിന്റെ ഇരുണ്ട പാത; ജനങ്ങളെ വിഭജിക്കുമെന്ന് മേധാ പട്കര്\nകണ്ണൂർ ;പ്രാഥമിക സൗകര്യങ്ങൾ പോലുമില്ലാതെ ഇരിക്കൂര് താലൂക്ക് ആശുപത്രി; പരാതിയുമായി നാട്ടുകാർ\nകണ്ണൂര്; നിടുംപൊയിലിൽ വൻ ചാരായ വേട്ട; 1000 ലിറ്റർ വാഷും 15 ലിറ്റർ ചാരായവും പിടികൂടി എക്‌സൈസ്\nരാജീവ് ഗാന്ധി വെറുപ്പിന്റെ പ്രത്യയശാസ്ത്രങ്ങളെ പ്രതിരോധിച്ച നേതാവ്: മാര്‍ട്ടിന് ജോര്‍ജ്ജ്\nകണ്ണൂര്; പ്രതി രക്ഷപ്പെട്ട സംഭവം; കണ്ടെത്താനാകാതെ പോലീസ്, കർണാടകയിലേക്ക് കടന്നതായി സംശയം\nടാങ്കര് ലോറിയിടിച്ച് മരിച്ച മുത്തച്ഛനും പേരമകനും ജന്മനാടിന്റെ യാത്രാമൊഴി\nകണ്ണൂര് സര്‍വകലാശാല പരീക്ഷ കണ്‍ട്രോളര് പി. ജെ വിന്‍സെന്റ് സ്ഥാനമൊഴിഞ്ഞു\nപൂട്ടിയിട്ട വീടുകള് ഇനി സേഫാക്കാം: പോല് ആപ്പുമായി പൊലിസ്\nകണ്ണൂര്; വൈശാഖ മഹോത്സവ നിറവില് ഭക്തിസാന്ദ്രമായി കൊട്ടിയൂർ ക്ഷേത്രം\nകണ്ണൂരിനെ ഞെട്ടിച്ച് വീണ്ടും വാഹനാപകടം: മുത്തച്ഛനും പേരമകനും ട്രർ ലോറി കയറി മരിച്ചു\nകെജ്രിവാളിന് കേരളത്തില് ഒന്നും ചെയ്യാനാകില്ല: വൃന്ദാ കാരാട്ട്\nപുന്നോൽ ഹരിദാസ് വധം: പ്രതികൾക്കെതിരെ കുറ്റപത്രം സമർപ്പിച്ചു\nകേരളത്തില് വ്യാപകമാവുന്ന സാമ്പത്തിക കുറ്റകൃത്യങ്ങള്‍ക്ക് അറുതി വരുത്തും: മുഖ്യമന്ത്രി\nജൂണോടെ ആയിരം സ്മാര്‍ട്ട് റേഷന് കടകള് വരും: ജിആര് അനില്\nആളില്ലാത്ത വീട്ടില് മോഷണത്തിനായി കയറി കിണറ്റില് വീണ കള്ളന് പിടിയില്\nഹൈക്കോടതി വിധി: കന്റോണ്‍മെന്റിലെ നാല്‍പതോളം കടകള് ഒഴിപ്പിച്ചു, വ്യാപാരികള് പെരുവഴിയില്\nkannur coronavirus malayalam news\ncovid treatment; Home isolations increasing in Kannur, with 2041 patients staying at home\nവിസ്മയ കേസ്; വിധിയിൽ പൂർണ തൃപ്തി..സ്ത്രീധന സമ്പ്രദായം തുടച്ച് നീക്കണം...അന്വേഷണ ഉദ്യോഗസ്ഥൻ പറയുന്നു


സിനിമയിലെ ആശയം പ്രചോദനമായി ; വിശന്നു വലയുന്നവര്‍ക്കായി കമ്മ്യൂണിറ്റി ഫ്രിഡ്ജ് | film|hong kong|community refrigerator|Woosung Street\nസിനിമയിലെ ആശയം പ്രചോദനമായി ; വിശന്നു വലയുന്നവര്‍ക്കായി കമ്മ്യൂണിറ്റി ഫ്രിഡ്ജ്\nപ്രശസ്തമായ റസ്റ്റോറന്റുകളുള്ള വൂസങ് സ്ട്രീറ്റിലാണ് ഈ ഫ്രിഡ്ജ് സ്ഥാപിച്ചിരിക്കുന്നത്\nവിശന്നു വലയുന്നവര്‍ക്കും ഒരു നേരത്തെ ആഹാരം കഴിക്കാന് ശേഷിയില്ലാത്തവര്‍ക്കുമായി 24മണിക്കൂറും തുറന്ന് പ്രവര്‍ത്തിക്കുന്ന ഒരു കമ്മ്യൂണിറ്റി ഫ്രിഡ്ജുമായി ഹോങ്കോങ്ങിലെ ഒരു പ്രദേശം. പ്രശസ്തമായ റസ്റ്റോറന്റുകളുള്ള വൂസങ് സ്ട്രീറ്റിലാണ് ഈ ഫ്രിഡ്ജ് സ്ഥാപിച്ചിരിക്കുന്നത്.\n” നിങ്ങള്‍ക്ക് കൊടുക്കാന് പറ്റുന്നത് കൊടുക്കാം. നിങ്ങള്‍ക്ക് ആവശ്യമുള്ളത് എടുക്കാം” – എന്നാണ് നീല നിറത്തില് പെയിന്റ് അടിച്ചിട്ടുള്ള ഫ്രിഡ്ജിന്റെ ഡോറില് എഴുതിയിരിക്കുന്ന വാചകം. ബിസ്‌കറ്റുകള്, ഭക്ഷണം നിറച്ച ടിന്നുകള്, ഇന്‍സ്റ്റന്റ് നൂഡില്‍സ് തുടങ്ങിയ സാധനങ്ങള് ഇതില് ലഭ്യമാണ്. ഇതോടൊപ്പം ടവ്വലുകളും സോക്‌സുകളും ഇതില് വെച്ചിട്ടുണ്ട്. വൂസങ് സ്ട്രീറ്റില് സ്‌പോര്‍ട്‌സ് ഫൗണ്ടേഷന് നടത്തുന്ന അഹ്മെന് ഖാനിന്റെ ആശയമാണ് ഈ കമ്മ്യൂണിറ്റി ഫ്രിഡ്ജ്. ഒരു സിനിമയില് നിന്നുമാണ് ഇങ്ങനൊരു ആശയം തുടങ്ങാനുള്ള പ്രചോദനം അദ്ദേഹത്തിന് ലഭിക്കുന്നത്.\n” നമ്മള് വീട്ടില് പോകുമ്പോള് ആദ്യം ഫ്രിഡ്ജ് തുറന്ന് ഭക്ഷണം എടുക്കുന്നത് പതിവാണ്. ഇതുപോലെയാണ് കമ്മ്യൂണിറ്റി ഫ്രിഡ്ജും. ഈ തെരുവ് സ്വന്തം വീട് പോലെയാണെന്ന് കരുതുക. നിങ്ങള്‍ക്ക് ഇഷ്ടമുള്ളത് ഇവിടെ വെയ്ക്കാം. ഇഷ്ടമുള്ളത് എടുക്കാം” – അദ്ദേഹം പറഞ്ഞു. ഈ ചെറിയ പദ്ധതിയ്ക്ക് ഇപ്പോള് തന്നെ പല സ്ഥലങ്ങളില് നിന്നും മികച്ച പ്രതികരണമാണ് ലഭിക്കുന്നത്. സമൂഹ മാധ്യങ്ങളിലും ഇത് വൈറലായി തുടങ്ങി. നിരവധി ആളുകള്‍ക്ക് ഈ ഫ്രിഡ്ജ് ഇപ്പോള് വലിയൊരു ആശ്വാസവും ഉപകാരപ്രദവുമായിരിക്കുകയാണ്.\nfilm hong kong community refrigerator Woosung Street\n‘കൊവിഡ് ഹിന്ദുക്കളേയും കൊണ്ടേ പോകൂ, മുസ്ലീങ്ങൾക്ക് വാക്സിൻ പോലും വേണ്ട’; മമതയുടെ വലംകൈയായ മതപണ്ഡിതന്റെ വാക്കുകൾ\nസഹപ്രവർത്തകയ്ക്ക് നേരെ പീഡനശ്രമം; തടയാൻ ശ്രമിച്ച മാദ്ധ്യമപ്രവർത്തകൻ കൊല്ലപ്പെട്ടു\nവനിതാ സിനിമാ സംവിധായകര്‍ക്ക്3കോടി, സുഗതകുമാരി സ്മാരകത്തിന്2കോടി നൽകി ബജറ്റ് പ്രഖ്യാപനം\nJan 15, 2021, 02:09 pm IST\nപ്രേക്ഷകർ ഏറെ കാത്തിരുന്ന ഹോളിവുഡ് ചിത്രം ‘വണ്ടര് വുമണ് 1984‘ ഈ മാസം ഇന്ത്യയില് റിലീസ് ചെയ്യും\nDec 5, 2020, 11:19 am IST\nജനാധിപത്യ അനുകൂല നിയമസഭാംഗങ്ങളെ പുറത്താക്കി ഹോങ്കോംഗ്, നടപടി ചൈന പുതിയ അധികാരം നല്‍കിയതിന് പിന്നാലെ\nNov 11, 2020, 01:23 pm IST\nഎന്നും രാത്രിയാകുമ്പോൾ കാലിൽ കുഴമ്പിട്ട് തിരുമ്മണം; അത്രയ്ക്ക് വേദന പാവം മമ്മൂട്ടി സഹിച്ചു; സിനിമകളു‌ടെ ഇ‌ടയില് ബിറ്റ് ഇടണം, ലൈംഗികത തിരുകി കയറ്റണമെന്ന അവസ്ഥ മാറ്റിയത് മമ്മൂട്ടിയുടെ ഹിറ്റ് ചിത്രം ‘ന്യൂഡല്‍ഹി’\nNov 6, 2020, 01:29 pm IST


സന്തോഷ് ട്രോഫി, കേരളത്തെ നയിക്കാൻ തൃശൂരിന്റെ ജിജോ ജോസഫ്; കേരളത്തിന്റെ ആദ്യ മത്സരം ഏപ്രില് 16ന് രാത്രി രാജസ്ഥാനുമായി » Newsthen\nസന്തോഷ് ട്രോഫി, കേരളത്തെ നയിക്കാൻ തൃശൂരിന്റെ ജിജോ ജോസഫ്; കേരളത്തിന്റെ ആദ്യ മത്സരം ഏപ്രില് 16ന് രാത്രി രാജസ്ഥാനുമായി\nസന്തോഷ് ട്രോഫി ഫുട്‌ബോള് ചാമ്പ്യന്‍ഷിപ്പിനുള്ള കേരള ടീമിനെ പ്രഖ്യാപിച്ചു. 20 അംഗ കേരള ടീമില് 13 പേര് പുതുമുഖങ്ങൾ. തൃശൂര് സ്വദേശി മിഡ് ഫീല്‍ഡര് ജിജോ ജോസഫ് കേരളത്തെ നയിക്കും. വി.മിഥുനും അജ്മലുമാണ് ഗോള് കീപ്പര്‍മാര്.\nജിജോ ജോസഫ്, വി. മിഥുന്, അജ്മല്, സഞ്ജു, സോയല് ജോഷി, ബിപിന് അജയന്, മുഹമ്മദ് സഹീഫ്, അജയ് അലക്‌സ്, സല്‍മാന് കള്ളിയത്ത്, അര്‍ജുന് ജയരാജ്, അഖില്, ഷിഖില്, ഫസലുറഹ്മാന്, നൗഫല്, നിജോ ഗില്‍ബര്‍ട്ട്, മുഹമ്മദ് റാഷിദ്, എം. വിഘ്‌നേഷ്, ടി.കെ. ജെസിന്, മുഹമ്മദ് സഫ്‌നാദ്, മുഹമ്മദ് ബാസിത് എന്നിവരാണ് ടീമിലുള്ളത്.\nബിനോ ജോര്‍ജ് ആണ് ടീം കോച്ച്.\nകേരളത്തിന്റെ ആദ്യ മത്സരം ഏപ്രില് 16ന് രാത്രി എട്ടിന് രാജസ്ഥാനുമായി നടക്കും. എ ഗ്രൂപ്പില് കേരളത്തിനൊപ്പം രാജസ്ഥാന്, പഞ്ചാബ്, പശ്ചിമ ബംഗാള്, മേഘാലയ ടീമുകളാണുള്ളത്.\nഗോൾകീപ്പർമാർ മിഥുൻ.വി, ഹജ്മൽ.എസ്\nസഞ്ജു. ജി, സോയൽ ജോഷി, ബിപിൻ അജയൻ, മുഹമ്മദ് സഹീഫ്, അജയ് അലക്‌സ്, മുഹമ്മദ് ബാസിത്\nഅർജുൻ ജയരാജ്, അഖിൽ പി, സൽമാൻ കെ, ഫസലുറഹ്‌മാൻ, ഷിഖിൽ, നൗഫൽ.പി.എൻ, നിജോ ഗിൽബർട്ട്, മുഹമ്മദ് റാഷിദ്, ജിജോ ജോസഫ്,\nവിഘ്‌നേഷ്.എം, ജെസിൻ ടി.കെ , മുഹമ്മദ് സഫ്‌നാദ്\nടൂർണമെൻ്റിനുള്ള ടീമുകൾ രാവിലെ മുതൽ എത്തിത്തുടങ്ങി. രാവിലെ 7.30 ന് കോഴിക്കോട് എയര്‍പോര്‍ട്ടിലെത്തിയ മണിപ്പൂരിന് സംഘാടക സമിതി സ്വീകരണം നല്‍കി. പഞ്ചാബ് ടീം പുലര്‍ച്ചെ2മണിക്ക് കോഴിക്കോട് റെയില്‍വേ സ്‌റ്റേഷനിലെത്തി. മഞ്ചേരിയിലെ അവരുടെ താമസ സ്ഥലത്താണ് പഞ്ചാബിന് സ്വീകരണമൊരുക്കിയത്.\nഏപ്രില് 16 രാത്രി 8 മണിക്ക് രാജസ്ഥാനെതിരെ മഞ്ചേരി പയ്യനാട് സ്റ്റേഡിയത്തിലാണ് കേരളത്തിന്റെ ആദ്യ മത്സരം. 18 ന് കേരളം കരുത്തരായ വെസ്റ്റ് ബംഗാളിനെ നേരിടും. 20 ന് മേഘാലയ, 22 ന് പഞ്ചാബ് എന്നിവരുമായി കേരളം ഏറ്റുമുട്ടും.\nകേരളത്തിന്റെ എല്ലാ മത്സരങ്ങളും മഞ്ചേരി പയ്യനാട് സ്റ്റേഡിയത്തിലാണ് നടക്കുന്നത്. വൈകീട്ടോടെ വെസ്റ്റ് ബംഗാളും മേഘാലയയും എത്തും. 14 ന് ഗുജറാത്ത്, കര്‍ണാടക, സര്‍വീസസ് എന്നിവരും കേരളത്തിലെത്തും.\nഅതേസമയം ചാമ്പ്യന്‍ഷിപ്പിന്റെ പ്രചരണത്തിന്റെ ഭാഗമായി സംഘടിപ്പിക്കാനിരുന്ന സൗഹൃത മത്സരം ഉപേക്ഷിച്ചു. മലപ്പുറം സന്തോഷ് ട്രോഫി ഇലവനും കേരള സന്തോഷ് ട്രോഫി ഇലവനും തമ്മിലുള്ള മത്സരം ഉപേക്ഷിച്ചത് പ്രതികൂല കാലവസ്ഥകാരണമാണ്. ചാമ്പ്യന്‍ഷിപ്പിന്റെ പ്രധാന വേദിയായ പയ്യനാട് സ്റ്റേഡിയത്തിലായിരുന്നു മത്സരം സംഘടിപ്പിക്കാനിരുന്നത്.\nതന്ത്രപരമായ പലതും പഠിക്കാനുണ്ട്; റഷ്യന് അധിനിവേശം പഠനവിധേയമാക്കാന് ഇന്ത്യന് സൈന്യം


'ഭക്ഷ്യവസ്തുക്കളുടെ വരവ് നിലച്ചാൽ ഉപഭോക്തൃ സംസ്ഥാനമായ കേരളം പട്ടിണിയിലാകും'; കേന്ദ്രത്തിനെതിരേ മുഖ്യമന്ത്രി നിയമസഭയിൽ| Kerala will starve if food supply stops says Chief Minister Pinarayi Vijayan in Assembly – News18 Malayalam\n'ഭക്ഷ്യവസ്തുക്കളുടെ വരവ് നിലച്ചാൽ ഉപഭോക്തൃ സംസ്ഥാനമായ കേരളം പട്ടിണിയിലാകും'; കേന്ദ്രത്തിനെതിരേ മുഖ്യമന്ത്രി നിയമസഭയിൽ\nനിയമ ഭേദഗതി കോർപ്പറേറ്റ് അനുകൂലവും കർഷ വിരുദ്ധവുമാണെന്നും മുഖ്യമന്ത്രി\nLast Updated : December 31, 2020, 09:14 IST\nതിരുവനന്തപുരം: കാർഷിക നിയമത്തിൽ കേന്ദ്ര സർക്കാരിനെ രൂക്ഷമായി വിമർശിച്ച് മുഖ്യമന്ത്രി പിണറായി വിജയൻ. നിയമസഭാ പ്രത്യേക സമ്മേളനത്തിൽ മുഖ്യമന്ത്രി അവതരിപ്പിക്കുന്ന പ്രമേയത്തിലാണ് കേന്ദ്ര സർക്കാരിനെ രൂക്ഷമായി വിമർശിക്കുന്നത്. കർഷക പ്രക്ഷോഭം തുടർന്നാൽ കേരളത്തെ സാരമായി ബാധിക്കും. ഉപഭോക്തൃ സംസ്ഥാനമായ കേരളത്തിലേക്ക് ഭക്ഷ്യവസ്തുക്കളുടെ വരവ് നിലച്ചാൽ കേരളം പട്ടിണിയിലാകും. നിയമ ഭേദഗതി കോർപ്പറേറ്റ് അനുകൂലവും കർഷ വിരുദ്ധവുമാണെന്നും മുഖ്യമന്ത്രി ചൂണ്ടിക്കാട്ടി.\nAlso Read- പുതു വര്‍ഷം; പുതുപ്രതീക്ഷ: സംസ്ഥാനത്തെ 10,12 ക്ലാസിലെ വിദ്യാർഥികൾ നാളെ മുതൽ സ്കൂളിലേക്ക്\nകാർഷിക നിയമ ഭേദഗതി റദ്ദാക്കണം എന്ന് കേരളം കേന്ദ്രത്തോട് ആവശ്യപെടുന്നു. തിരക്കിട്ടാണ് കേന്ദ്രം നിയമം പാസാക്കിയത്. സംഭരണത്തിൽ നിന്നും വിതരണത്തിൽ നിന്നും സർക്കാർ പിൻമാറിയിൽ പൂഴ്ത്തിവയ്പും കരിഞ്ചന്തയും ഉണ്ടാകും. അവശ്യസാധന നിയമത്തിലെ വ്യവസ്ഥയിൽ നിന്ന് ഭക്ഷ്യധാന്യങ്ങൾ പയറുവർഗങ്ങൾ എന്നിവ അടക്കമുള്ള ഒഴിവാക്കിയത് സ്ഥിതി കൂടുതൽ വഷളാക്കും. കാർഷിക നിയമം അടിയന്തരമായി റദ്ദാക്കണമെന്നും മുഖ്യമന്ത്രി ആവശ്യപ്പെട്ടു.\nAlso Read- രണ്ടുജില്ലകളിൽ നേട്ടം കൊയ്ത് 'വൺ ഇന്ത്യാ വൺ പെൻഷൻ'; 22കാരൻ പഞ്ചായത്ത് പ്രസിഡന്റ്\nനിയമസഭാ ചട്ടം 118 അനുസരിച്ചാണ് മുഖ്യമന്ത്രി പിണറായി വിജയന് പ്രമേയം അവതരിപ്പിക്കുന്നത്. മുഖ്യമന്ത്രിക്കും പ്രതിപക്ഷനേതാവിനും പുറമേ ഘടകകക്ഷി നേതാക്കള്‍ക്കു മാത്രമാവും സംസാരിക്കാന് അവസരം ലഭിക്കുക. ഒരുമണിക്കൂര് സമയപരിധി നിശ്ചയിച്ചാണ് സമ്മേളനം നിശ്ചയിച്ചിട്ടുള്ളതെങ്കിലും എല്ലാ ഘടകകക്ഷി നേതാക്കളും സംസാരിച്ച് തീരുന്നതുവരെ സമ്മേളനം തുടരും.\nAlso Read- കുതിരാനിൽ വൻ അപകടം; നിയന്ത്രണം വിട്ട ലോറി വാഹനങ്ങളിൽ ഇടിച്ചു കയറി മൂന്ന് മരണം\nമറ്റു നടപടിക്രമങ്ങളെല്ലാം ജനുവരി എട്ടിനു ചേരുന്ന നിയമസഭാ സമ്മേളനത്തിലാണ് ഉള്‍പ്പെടുത്തിയിട്ടുള്ളത്. ഭക്ഷ്യധാന്യങ്ങള്‍ക്ക് ഇതരസംസ്ഥാനങ്ങളെ ഗണ്യമായി ആശ്രയിക്കുന്ന കേരളത്തിന് കര്‍ഷകര് നേരിടുന്ന പ്രശ്‌നങ്ങള് ഏറെ ഉത്ക്കണ്ഠയുണ്ടാക്കുന്നതാണെന്ന് ചൂണ്ടിക്കാട്ടിയാണ് 14ാം കേരള നിയമസഭയുടെ 21ാം സമ്മേളനം 31നു വിളിച്ചുചേര്‍ക്കാന് മന്ത്രിസഭ ഗവര്‍ണറോട് ശുപാര്‍ശ ചെയ്തത്.\nകര്‍ഷക വിഷയം ചര്‍ച്ചചെയ്യാന് 23നു നിയമസഭ വിളിച്ചുചേര്‍ക്കാന് മന്ത്രിസഭ ശുപാര്‍ശ ചെയ്‌തെങ്കിലും ഗവര്‍ണര് അത് അംഗീകരിച്ചില്ല. അടിയന്തരപ്രാധാന്യമില്ലെന്ന് ചൂണ്ടിക്കാട്ടിയായിരുന്നു ഗവര്‍ണറുടെ നടപടി. സര്‍ക്കാരിന്റെ വിശദീകരണം തേടിയെങ്കിലും മറുപടി തൃപ്തികരമല്ലാത്തതിനാല് ഗവര്‍ണര് അനുമതി നിഷേധിക്കുകയായിരുന്നു.\nFirst published: December 31, 2020, 09:14 IST\ncm pinarayi vijayanFarm Lawsfarmers protestniyamasabha


ഇത്ര നാൾ സമ്പാദിച്ചതെല്ലാം ദുരിതാശ്വാസ നിധിയിലേക്ക്, താരങ്ങളായ് ഇരട്ടകൾ | Twins Contribute Money To Chief Ministers Relief Fund | Parenting\nഇത്ര നാൾ സമ്പാദിച്ചതെല്ലാം ദുരിതാശ്വാസ നിധിയിലേക്ക്, താരങ്ങളായ് ഇരട്ടകൾ\nഇത് ഇരട്ടകളായ അലീന ഷിബു ജെയിംസും അനീന ഷിബു ജെയിംസും. കൊല്ലത്തെ നവീബ് പബ്ലിക് സ്കൂളിലെ താരങ്ങളാണിവരിപ്പോള്. രണ്ടാംക്ലാസ്സുകാരികളായ ഈ കുരുന്നുകളുടെ വലിയ മനസ്സിനെ വാഴ്ത്തുകയാണ് സ്കൂളൊന്നാകെ. എന്തിനാണെന്നല്ലേ? തങ്ങളുടെ കൊച്ചു സമ്പാദ്യം പ്രളയദുരിതത്തിൽ കഷ്ടപ്പെടുന്നവർക്കായി നൾകാൻ അവർ കാണിച്ച മനസ്സാണ് അവരെ പ്രശസ്തരാക്കിയത്. തങ്ങളുടെ ബേബി ബാങ്കിൽ സമാഹരിച്ച 6575 രൂപ മുഖ്യമന്ത്രിയുടെ ദുരിതാശ്വാസ നിധിയിലേയ്ക്കായി ഇവർ കൈമാറുകയുണ്ടായി.\nകേരളത്തെ നടുക്കിയ പ്രളയദുരിതതിതിൽ നിന്നും നാം കരകയറി വരുന്നതേയുള്ളൂ. ഇത്തരം പ്രളയങ്ങളൊക്കെ നമുക്കകലെയാണെന്ന വിശ്വാസമായിരുന്നു ഇതുവരെ. എന്നാൽ അതിനെ തകര്‍ത്തെറിഞ്ഞ് പ്രളയമിവിടെ താണ്ഡവമാടി. ഇനിയൊരു പ്രകൃതി ദുരന്തമുണ്ടായാൽ അതിനെ എങ്ങനെ നേരിടണമെന്ന് കേരളമാകെ ചിന്തിച്ചു തുടങ്ങി. സ്കൂളുകളിലും മറ്റും ഇത്തരം ക്ലാസുകൾ സംഘടിപ്പിച്ചു തുടങ്ങിയിരിക്കുകയാണിപ്പോൾ. കൊല്ലത്തെ നവീബ് പബ്ലിക് സ്കൂളിലും ദുരന്തനിവാരണ നേതൃത്വക്ലാസ് നടത്തുകയുണ്ടായി.\nഈ ചടങ്ങിൽ മുഖ്യമന്ത്രിയുടെ ദുരിതാശ്വാസ നിധിയിലേയ്ക്കായി സ്കൂൾ സമാഹരിച്ച തുക സീനിയർ പ്രിന്സിപ്പൾ പ്രീത ക്ലീറ്റസ് സി ബി എസ് സി സ്കൂൾ മാനേജ്മെന്റ് സെക്രട്ടറിക്ക് കൈമാറി. എന്നാൽ ഈ പരിപാടിയുടെ മുഖ്യ ആകർഷണം രണ്ടാം ക്ലാസ്ലുകാരികളായ ഈ രണ്ടിരട്ടക്കുട്ടികളായിരുന്നു. തങ്ങളുടെ ബേബി ബാങ്കിൽ സമാഹരിച്ച 6575 രൂപ ദുരിതാശ്വാസ നിധിയിലേയ്ക്കായി കൈമാറുകയുണ്ടായി. ഇരട്ടകളായ അലീന ഷിബു ജെയിംസും അനീന ഷിബു ജെയിംസും ആയിരുന്നു ആ കൊച്ചു മിടുക്കികൾ. മറ്റു കുട്ടികൾക്ക് മാതൃകയായ ഇവരെ ചടങ്ങിൽ ആദരിച്ചു.\nമനോരമ ഹോറൈസണും ഐ എൽ ഡി എമ്മും ചേർന്നാണ് ക്ലാസ് നടത്തിയത്. സീനിയർ മനേജ്മെന്റ് കൺസൽട്ടന്റും മോട്ടിവേറ്ററുമായ ഗണേശ് ശ്രീനിവാസനാണ് ക്ലാസിന് നേതൃത്വം നൾകിയത്. മലയാള മനോരമയുടെ എജ്യുക്കേഷണൽ വെബ്സൈറ്റാണ് മനോരമ ഹോറൈസൺ. പ്രധാനമായും എട്ട് മുതൽ പന്ത്രണ്ടാം ക്ലാസ്സുവരെയുള്ള സി ബി എസ് സി കുട്ടിൾക്ക് വേണ്ടിയുള്ളതാണീ വെബ്സൈറ്റ്. ഉന്നത വിദ്യാഭാസത്തെയും വിദേശരാജ്യങ്ങളിലെ വിദ്യാഭാസത്തക്കുറിച്ചും ഫ്രീ വിവരങ്ങൾ മനോരമ ഹോറൈസൺ വഴി ലഭിക്കും.


സുധീരന്റെ രാജി: 'സുധാകരനുമായി ചർച്ച നടത്തും', ആവശ്യമെങ്കിൽ സുധീരനെ കാണുമെന്നും താരിഖ് അൻവർ | tariq anwar response on vm sudheeran resignation\nകെപിസിസി പുനഃസംഘടനയെ ചൊല്ലിയുള്ള തർക്കത്തിനിടെയാണ് കെപിസിസി മുൻ അധ്യക്ഷനും മുതിര്‍ന്ന കോണ്‍ഗ്രസ് നേതാവുമായ വി എം സുധീരൻ കെപിസിസി രാഷ്ട്രീയ കാര്യസമിതിയിൽ നിന്ന് രാജിവച്ചത്.\nKochi, First Published Sep 25, 2021, 3:37 PM IST\nകൊച്ചി: മുതിർന്ന നേതാവ് വിഎം സുധീരന്റെ (sudheeran) രാജിയുമായി ബന്ധപ്പെട്ട് കെപിസിസി(kpcc) പ്രസിഡന്റുമായി സംസാരിക്കുമെന്ന് കേരളത്തിന്റെ ചുമതലയുള്ള എഐസിസി(aicc) അംഗം താരിഖ് അൻവർ. അതിന് ശേഷം ആവശ്യമെങ്കിൽ സുധീരനെ കാണുമെന്നും അദ്ദേഹം അറിയിച്ചു. അടുത്ത രണ്ട് ദിവസം തിരുവനന്തപുരത്ത് മുതിർന്ന നേതാക്കളുമായെല്ലാം ചർച്ച നടത്തുമെന്നും താരിഖ് അൻവർ അറിയിച്ചു.\nകെപിസിസി പുനഃസംഘടനയെ ചൊല്ലിയുള്ള തർക്കത്തിനിടെയാണ് കെപിസിസി മുൻ അധ്യക്ഷനും മുതിര്‍ന്ന കോണ്‍ഗ്രസ് നേതാവുമായ വി എം സുധീരൻ കെപിസിസി രാഷ്ട്രീയ കാര്യസമിതിയിൽ നിന്ന് രാജിവച്ചത്. ഇന്നലെ രാത്രിയാണ് രാജിക്കാര്യം അറിയിച്ചുള്ള കത്ത് വി എം സുധീരൻ കെപിസിസി പ്രസി‍ഡന്റ് കെ സുധാകരന് കൈമാറിയത്. കടുത്ത അതൃപ്തിയെ തുടർന്നാണ് സുധീരന്‍റെ രാജി.\nവി എം സുധീരന്റെ പരാതി എന്താണെന്ന് അറിയില്ലെന്നാണ് കെപിസിസി അധ്യക്ഷൻ കെ സുധാകരൻ പ്രതികരിച്ചത്. രാജി വച്ചുകൊണ്ടുള്ള കത്ത് കെപിസിസിക്ക് കൈമാറിയിട്ടുണ്ടെന്ന് സ്ഥിരീകരിച്ച അദ്ദേഹം, കത്തിലെ ഉള്ളടക്കം അറിയില്ലെന്നും നാളെ പരിശോധിക്കുമെന്നും കണ്ണൂരിൽ പറഞ്ഞു. പുനഃസംഘടനയുമായി ബന്ധപ്പെട്ട് ചർച്ച നടത്തിയിട്ടുണ്ടെന്നും രണ്ട് തവണ വി എം സുധീരനെ വിളിച്ചിരുന്നുവെന്നും കെ സുധാകരൻ പറയുന്നു. 'അദ്ദേഹത്തെ വീട്ടിൽ പോയി കണ്ടിരുന്നു. പാർട്ടിയിൽ കൂടിയാലോചന നടക്കാറുണ്ട്. പലരും എത്താറില്ല എന്നതാണ് പ്രശ്നം'. ഞങ്ങളുടെ ഭാഗത്ത് നിന്നുമുള്ള പിഴവ് കൊണ്ടാണ് രാജി എന്ന് കരുതുന്നില്ലെന്നും സുധാകരൻ അഭിപ്രായപ്പെട്ടു.\nസുധീരൻ രാജിവച്ചത് ശരിയായ നടപടിയല്ലെന്ന് ഉമ്മൻ ചാണ്ടിയും പ്രതികരിച്ചു. രാജി നിർഭാഗ്യകരമാണ്. അദ്ദേഹത്തിന്റെ സാന്നിധ്യം രാഷ്ട്രീയ കാര്യ സമിതിയിൽ വേണമെന്നും ഉമ്മൻ ചാണ്ടി പറഞ്ഞു.\nLast Updated Sep 25, 2021, 3:37 PM IST\nvm sudheeran resignation


കാട്ടുതീ ദുരന്തത്തിന് കാരണം വനംവകുപ്പിന്റെ വീഴ്ച :: Janmabhumi Daily\nMonday 12 March 2018 12:59 pm IST\nതേനി: തമിഴ്‌നാട്ടിലെ തേനി കൊരങ്ങണി മലയിലെ കാട്ടുതീ ദുരന്തത്തില്‍പ്പെട്ടവരെ രക്ഷിക്കാന് സര്‍ക്കാര് സ്വീകരിച്ച നടപടികള്‍ക്കെതിരെ വിമര്‍ശനം ഉയരുന്നു. അപകടസ്ഥലത്ത് നടക്കുന്ന രക്ഷാപ്രവര്‍ത്തനം തോന്നിയപോലെയായിരുന്നുവെന്ന് നാട്ടുകാര് പറയുന്നു.\nപരിക്കേറ്റവരെ കാട്ടില് നിന്ന് എത്രയും പെട്ടെന്ന് കൊണ്ടുവരാനുള്ള സംവിധാനമൊന്നും ഒരുക്കിയിരുന്നില്ല. ഇതാണ് മരണം സംഖ്യ വര്‍ധിക്കാന് ഇടയാക്കിയത്. പലരും വെള്ളം പോലും കിട്ടാതെ ദുരിതത്തിലായെന്നും ആരോപണമുണ്ട്. അപകടത്തിന് കാരണം വനംവകുപ്പിന്റെ വീഴ്ചയാണെന്നും ഇവര് ആരോപിക്കുന്നു. ഇവര് പണം വാങ്ങി അനധികൃത ട്രക്കങ്ങിന് കൂട്ടുനിന്നതായി ആരോപണമുണ്ട്. 37 പേരടങ്ങുന്ന സംഘം ഈ നിരോധനമാണ് മറികടന്നത്. ഇവരുടെ കൂട്ടത്തില് മൂന്ന് കുട്ടികളും 26 സ്ത്രീകളും ഉണ്ടെന്നത് പ്രശ്‌നത്തിന്റെ ഗൗരവം വര്‍ധിപ്പിക്കുന്നതാണ്.\nയാത്രാ സംഘത്തിലുണ്ടായിരുന്ന ഒരാള് വലിച്ചിട്ട സിഗരറ്റ് കുറ്റിയില് നിന്ന് തീ പടര്‍ന്നതെന്ന് സ്ഥിരീകരിക്കാത്ത റിപ്പോര്‍ട്ടുണ്ട്. ഇവര്‍ക്ക് വനത്തിനെ കുറിച്ച് കൃത്യമായ ധാരണകളില്ലായിരുന്നു. ഇങ്ങനെ ട്രക്കിങ്ങിനിറങ്ങിയതും മരണം സംഖ്യ വര്‍ധിക്കുന്നതിന് കാരണമായിട്ടുണ്ട്. വേനല് കാലത്ത് ഇവിടെ പലരും വന്ന് തീയിടാറുണ്ട്. ഇത് തടയാന് പോലും വനം വകുപ്പ് തയ്യാറാവുന്നില്ലെന്ന് നാട്ടുകാര് ആരോപിക്കുന്നു.\nവേനല് കാലത്ത് ഇവിടെ സ്ഥിരമായി കാട്ടുതീ ഉണ്ടാവാറുണ്ട്. കഴിഞ്ഞ കുറേ ദിവസങ്ങളില് ഈ വനമേഖലയിലെ വിവിധയിടങ്ങളില് കാട്ടുതീയുണ്ടായിട്ടുണ്ടെന്ന് റിപ്പോര്‍ട്ടുകള് സൂചിപ്പിക്കുന്നു. അതുകൊണ്ട് തന്നെ ട്രക്കിങ്ങിന് അനുമതി നല്‍കാറില്ല.\nസഹകരണ പ്രതിസന്ധിക്കു കാരണം സംസ്ഥാന സര്‍ക്കാരുകളുടെ വീഴ്ച\nമഥുര കലാപത്തിന് കാരണം യുപി സര്‍ക്കാരിന്റെ വീഴ്ച\nപന്നിയാര് ദുരന്തത്തിന് ഇന്ന് ഏഴാണ്ട്


പൂജവയ്പ്, വിദ്യാരംഭം ; അറിയേണ്ടതെല്ലാം | Muhoortham for Vidyarambham | ജ്യോതിഷം | Astrology | Manorama Online\nപൂജവയ്പ്, വിദ്യാരംഭം ; അറിയേണ്ടതെല്ലാം\nവി. സജീവ് ശാസ്‌താരം October 13, 2021 03:49 PM IST\nഅഷ്ടമി തിഥി വരുന്ന സമയത്താണ് പൂജ വയ്‌ക്കേണ്ടത്\nശരത് നവരാത്രിയിലെ പ്രധാന ചടങ്ങുകളിലൊന്നാണ് പൂജവെയ്പ്പ് . ഗ്രന്ഥങ്ങൾ , പഠനോപകരണങ്ങൾ എന്നിവ ശ്രീദേവിക്കുമുന്നിൽ സമർപ്പിച്ചു പൂജിക്കുക എന്നതാണ് ഇതുകൊണ്ട് ഉദ്ദേശിക്കുന്നത് . വിദ്യാർഥികൾക്കും മുതിർന്നവർക്കും സരസ്വതീ സങ്കൽപ്പത്തിൽ പൂജവെയ്പ്പു നടത്താവുന്നതാണ് . ശരത് നവരാത്രിയിൽ അസ്തമയത്തിന് അഷ്ടമി തിഥി വരുന്ന സമയത്താണ് പൂജ വയ്‌ക്കേണ്ടത്.\nഅന്ന് വൈകുന്നേരത്തോടെ തൊഴിലാളികളും കരകൗശലപണിക്കാരും ഉദ്യോഗസ്ഥരുമെല്ലാം അവരവരുടെ തൊഴിലുപകരണങ്ങളും പൂജയ്ക്കു വേണ്ടി സമര്‍പ്പിക്കണം.\nസ്വന്തം വീട്ടിലോ ക്ഷേത്രങ്ങളിലോ പൂജ വയ്ക്കാം. വീട്ടിലാണെങ്കിൽ ശുദ്ധിയുള്ള സ്ഥലത്തോ പൂജാമുറിയുള്ളവർ അവിടെയോ പരമാവധി ശരീര , മനഃ ശുദ്ധിയോടെ പൂജ വയ്ക്കണം.\nനവമി ദിവസം അടച്ചുപൂജയാണ്. ഇന്ദ്രിയങ്ങളെ പുറത്തുനിന്നും അകത്തേക്ക് പിന്‍വലിച്ച് ഇരിക്കുന്നതാണ് അടച്ചുപൂജ. ആ സമയത്ത് എല്ലാ ഇന്ദ്രിയങ്ങളും ഒന്നിൽ കേന്ദ്രീകരിച്ച് നമ്മെ ദേവിയുമായി താദാദ്മ്യത്തിൽ എത്തിക്കുവാൻ ശ്രമിക്കണം. നവരാത്രിയിലെ ഏറ്റവും പ്രധാനപ്പെട്ട ചടങ്ങും ഇതുതന്നെയാണ് .\nഅതിന് ദുഷിച്ച കാര്യങ്ങൾ കാണാതിരിക്കുക, കേള്‍ക്കാതിരിക്കുക, പറയാതിരിക്കുക. അങ്ങനെ ചെയ്യുമ്പോള് ഇന്ദ്രിയങ്ങൾ പരിശുദ്ധമാകും. ഈശ്വരപ്രാപ്തിക്ക് സന്നദ്ധമാകും. ചീത്തവാക്കുകൾ കൊണ്ട് മറ്റുള്ളവരെ വേദനിപ്പിക്കില്ലെന്ന് തീരുമാനിക്കണം. രൂക്ഷമായ, തീക്ഷ്ണമായ ആഹാരങ്ങൾ ഒഴിവാക്കണം. ആഹാരം പാഴാക്കാതിരിക്കുക. ശുചിത്വം പാലിക്കുക എന്നിവയും വേണം . മഹാനവമിയിലെ അടച്ചു പൂജയുടെ ആന്തരാർഥവും ഇതുതന്നെ .\nമഹാനവമിയിലെ അടച്ചുപൂജയിൽ നിന്ന് ജ്ഞാനത്തിന്റെയും പ്രകാശത്തിന്റെയും വിജയത്തിലേയ്ക്ക് തുറക്കുന്ന ദിനമാണ് വിജയദശമി .ഒമ്പതു രാത്രിയിലെ കഠിന വ്രതത്താൽ ശുദ്ധീകരിക്കപ്പെട്ട മനസ്സും ശരീരവുമായി ജ്ഞാനസമുദ്രത്തിൽ നീന്തിത്തുടിക്കുവാനുള്ള പുറപ്പെടലാണ് വിജയദശമി .\n2021 ൽ നവരാത്രിക്കാലത്ത് മധ്യകേരളത്തിൽ അഷ്ടമി തിഥി ആരംഭിക്കുന്നത് ഒക്ടോബർ 12 (കൊല്ലവർഷം 1197 കന്നി 26 ) ചൊവ്വാഴ്ച രാത്രി 09.48 നാണ് . 13 ന് രാത്രി 08.54 അഷ്ടമി വരെ അഷ്ടമിയുണ്ട്. അസ്തമയത്തിന് അഷ്ടമി ബന്ധമുള്ളതിനാൽ പൂജ വയ്‌ക്കേണ്ടത് ഒക്ടോബർ 13 ബുധനാഴ്ച വൈകുന്നേരമാണ് . വിദേശരാജ്യങ്ങളിൽ ഉദയാസ്തമനങ്ങളിൽ വ്യത്യാസം വരാം എങ്കിലും അതാത് രാജ്യങ്ങളിൽ ഒക്ടോബർ 13 ബുധനാഴ്ച വൈകിട്ട് 05.40 മുതൽ 45 മിനിറ്റിനുള്ളിൽ പൂജ വയ്ക്കാം . അപ്പോൾ മുതൽ വിജയദശമി വരെ ഒരു വിധ അധ്യയനവും പാടില്ല . ഉദയത്തിന് ദശമി ബന്ധം വരുന്ന ഒക്ടോബർ 15 ന് വെള്ളിയാഴ്ചയാണ് വിജയദശമിയായി ആചരിക്കേണ്ടത് . അന്നാണ് വിദ്യാരംഭവും പൂജയെടുക്കലും.\nEnglish Summary : Muhurtham for Pooja Veppu and Vidyarambham


മലപ്പുറത്തെ ജില്ലാ കളക്ടര് കെ ഗോപാലകൃഷ്ണന് ഉള്‍പ്പെടെ 22 ഉദ്യോഗസ്ഥര്‍ക്ക് കോവിഡ് – Media Mangalam\nമലപ്പുറം: മലപ്പുറത്തെ ജില്ലാ കളക്ടര് കെ ഗോപാലകൃഷ്ണന് ഉള്‍പ്പെടെ 22 ഉദ്യോഗസ്ഥര്‍ക്ക് കൊവിഡ് സ്ഥിരീകരിച്ചു. നേരത്തെ താന് നിരീക്ഷണത്തില് പോകുകയാണെന്ന് കളക്ടര് അറിയിച്ചിരുന്നു. പെരിന്തല്‍മണ്ണ സബ് കളക്ടര്‍ക്കും അസിസ്റ്റന്റ് കളക്ടര്‍ക്കും കൊവിഡ് സ്ഥിരീകരിച്ചിട്ടുണ്ട്.മലപ്പുറം ജില്ലാ കളക്ടര്‍ക്ക് ക്വാറന്റീനില് വിവിഐപികളുമായി ഇവര്‍ക്ക് സമ്പര്‍ക്കം ഉണ്ടായിട്ടുണ്ട്. മുഖ്യമന്ത്രിയും പ്രതിപക്ഷ നേതാവും അടക്കം ഉള്ള പ്രമുഖര് കരിപ്പൂര് സന്ദര്‍ശിക്കുകയും യോഗം നടത്തുകയും ചെയ്തിരുന്നു. കരിപ്പൂരിലെ വിമാനാപകടത്തില് ദുരിതാശ്വാസ പ്രവര്‍ത്തനത്തില് ഏര്‍പ്പെട്ടിട്ടുള്ളവര്‍ക്കാണ് കൊവിഡ് രോഗബാധ. രോഗം ബാധിച്ചവരുടെ കോണ്ടാക്ട് ട്രേസിംഗ് ആരംഭിച്ചിട്ടുണ്ട്. നേരത്തെ ജില്ലാ പൊലീസ് മേധാവിക്ക് കൊവിഡ് ബാധിച്ചിരുന്നു. ഗണ്‍മാന് കൊവിഡ് സ്ഥിരീകരിച്ചതിനെ തുടര്‍ന്ന് നടത്തിയ പരിശോധനയിലാണ് ഇദ്ദേഹത്തിന് രോഗബാധ സ്ഥിരീകരിച്ചത്. ഗണ്‍മാന് കൊവിഡ് സ്ഥിരീകരിച്ചതിനെ തുടര്‍ന്ന് കഴിഞ്ഞ ദിവസം ക്വാറന്റീനില് പ്രവേശിച്ചിരുന്നു.ഇദ്ദേഹവുമായി സമ്പര്‍ക്കത്തില് ഏര്‍പ്പെട്ട കളക്ടര് ഉള്‍പ്പെടെയുള്ള ജില്ലയിലെ മുതിര്‍ന്ന ഉദ്യോഗസ്ഥര് നിരീക്ഷണത്തില് പ്രവേശിച്ചിരുന്നു.


ജങ്ക് ഫുഡിനെ നല്ല ഫുഡാക്കിയ കൂട്ടുകാർ | Food Processing Unit by Classmates\nജങ്ക് ഫുഡിനെ നല്ല ഫുഡാക്കിയ കൂട്ടുകാർ\nജോബി ജോസഫ് November 23, 2019 09:50 AM IST\nപ്രധാന അസംസ്കൃത വസ്തു മരച്ചീനി\nചേരുവകളുെട കൃ ത്യമായ അനുപാതമാണ് ഈ സംരംഭത്തിന്റെ ട്രേഡ് സീക്രട്ട്\n‘‘ചക്ക, കപ്പ, വാഴപ്പഴം, കൂവപ്പൊടി, അവൽ... ഒന്നും ഇപ്പോഴത്തെ കുട്ടികൾക്കു വേണ്ടല്ലോ. അവർക്കു മൈദകൊണ്ടുള്ള പറോട്ടയും നൂഡിൽസും ബേക്കറി പലഹാരങ്ങളും മാത്രം മതി’’– പതിവുചർച്ച തന്നെ. മക്കളെ വളർത്തുന്നതിൽ നേരിടുന്ന വെല്ലുവിളികളാണ് വിഷയം. പങ്കെടുത്തവരെല്ലാം ഒരേ കോളജിൽ ഒന്നിച്ചു പഠിച്ചവർ. ഇരിങ്ങാലക്കുട ക്രൈസ്റ്റ് കോളജിൽ 1986ൽ പഠിച്ചിറങ്ങിയവരുടെ സംഗമമാണ് വേദി. പുതുതലമുറയിൽ ജങ്ക് ഫുഡിന്റെ സ്വാധീനത്തെക്കുറിച്ച് എല്ലാവരും പരാതിക്കാരായപ്പോൾ ഒരാൾ പരിഹാരവുമായെത്തി. ‘‘ജങ്ക് ഫുഡിനെ നല്ല ഫുഡാക്കിയാൽ പോരെ?’’– ഭക്ഷ്യഗവേഷണരംഗത്തു പ്രവ‍ർത്തിക്കുന്ന രാജേഷ് മേനോന്റെ ചോദ്യം എല്ലാവരുടെയും ശ്രദ്ധ നേടി. നാട്ടിലുണ്ടാകുന്ന പോഷകഗുണമേറിയ നാടൻ വിഭവങ്ങൾ പുതുതലമുറയുെട രുചിഭേദമനുസരിച്ചുള്ള വിഭവങ്ങളാക്കിയാൽ മതിയെന്ന അദ്ദേഹത്തിന്റെ നിർദേശം പൊതുവെ സ്വീകാര്യമായി. ഫുഡ് ക്വാളിറ്റി വിദഗ്ധനായ രാജേഷ് സാങ്കേതികപിന്തുണ വാഗ്ദാനം ചെയ്തതോടെ കാര്യങ്ങൾ ഗൗരവത്തിലായി. ഓരോ തവണ ഒത്തുചേരുമ്പോഴും ഈ ചർച്ച ആവർത്തിച്ചെങ്കിലും വ്യക്തമായ തീരുമാനത്തിലെത്താൻ കഴിഞ്ഞത് 2017ൽ മാത്രം. ആരോഗ്യദായകമായ ഭക്ഷ്യവിഭവങ്ങൾ തയാറാക്കി വിപണിയിലെത്തിക്കുന്ന സംരംഭത്തിനു സമ്പത്തും സമയവും അറിവും പങ്കുവയ്ക്കാൻ അവർ തീരുമാനിച്ചു.\nആശയം കിട്ടിയതുകൊണ്ടായില്ലല്ലോ. എങ്ങനെയാവും അത് നടപ്പാക്കുക? എന്നാണ് നടപ്പാക്കുക? അതിനുള്ള ഉത്തരവും ആ കൂട്ടായ്മ തന്നെ കണ്ടെത്തി. സഹപാഠികളായ 14 പേർ ചേർന്ന് പുതിയൊരു കമ്പനിക്കു തുടക്കം കുറിച്ചു– ബ്രഹ്മ ഇൻഡിക് ന്യൂട്രിമെന്റ്സ്. കേരളത്തിന്റെ തനത് ഉൽപന്നങ്ങൾ പ്രയോജനപ്പെടുത്തി പുതുതലമുറയുെട താൽപര്യങ്ങൾക്കനുസരിച്ചുള്ള വിഭവങ്ങൾ നിർമിക്കുന്ന സംരംഭം. മൈദയും ഹാനികരമായ മറ്റു ഭക്ഷ്യവസ്തുക്കളും ഒഴിവാക്കി എന്ത് ന്യൂജൻ ഫുഡാ‌ണ് നിർമിക്കുക? ആ ദൗത്യം രാജേഷ് മേനോൻ ഏറ്റെടുത്തു. ലോകപ്രശസ്തമായ ഫ്രാ‍ൻസിസ് ക്രിക്ക് റിസർച്ച് ഇൻസ്റ്റിറ്റ്യൂട്ടിലെ മുതിർന്ന ഗവേഷകനായ അദ്ദേഹത്തിന്റെ പിന്തുണ ഈ ഫുഡ് സ്റ്റാർട്ടപ്പിന് ആത്മവിശ്വാസമേകി.\nഅമേരിക്കയിൽ ബിസിനസുകാരനായ ദാസ് രാജഗോപാൽ തുടക്കം മുതൽ വേണ്ടത്ര പണം നിക്ഷേപിക്കാൻ തയാറായതും സംരംഭത്തിന്റെ വളർച്ചയിൽ നിർണായക പങ്ക് വഹിച്ചു. പിന്നീട് മറ്റ് സഹപാഠികളും സാമ്പത്തികശേഷിക്കനുസരിച്ച് നിക്ഷേപം നടത്താൻ തയാറായി. ആകെ ഒന്നരക്കോടി രൂപ മുതൽമുടക്ക് വേണ്ടിവന്ന കമ്പനിയുടെ മാനേജിങ് ഡയറക്ടർ സഹപാഠികളിലൊരാളായ ഡോ. ഷാജി ദാമോദരനാണ്. രമേഷ് മേനോൻ, ജ്യോതിഷ് കെ.യു. എന്നിവർ ഡയറക്ടർമാരും.\nനമ്മുെട നാട്ടിൽ സുലഭമായ മരച്ചീനിയുടെ പൊടിക്കൊപ്പം ആരോഗ്യകരമായ മറ്റു ചേരുവകളും കലർത്തി ഉൽപന്നനിർമാണത്തിനു യോജിച്ച കൂട്ട് വികസിപ്പിക്കാൻ ഏറെ നാളത്തെ ഗവേഷണം വേണ്ടിവന്നു. സഹപാഠികളിലൊരാളും അമേരിക്കയിൽ ഗവേഷകയുമായ ഡോ. ഷൈല ശ്രീനിവാസന്റെ ഗവേഷണപിന്തുണ കൂടി കിട്ടിയതോടെ കാര്യങ്ങൾ വളരെ വേഗം മുൻപോട്ടുനീങ്ങി. കാർഷിക സർവകലാശാലയും കേന്ദ്ര കിഴങ്ങുവിള ഗവേഷണകേന്ദ്രവും (സിടിസിആർഐ) സ്റ്റാർട്ടപ്പുകൾക്കായി നടത്തുന്ന ഇൻക്യുബേഷൻ സൗകര്യങ്ങൾ പ്രയോജനപ്പെടുത്തിയായിരുന്നു ഉൽപന്നവികസനം. ഇവിടെ പരിഹരിക്കാനാകാത്ത സാങ്കേതിക പ്രശ്നങ്ങൾ രാജേഷ് മേനോൻ ഇംഗ്ലണ്ടിലെ സൗകര്യങ്ങൾ പ്രയോജനപ്പെടുത്തിയാണ് പരിഹരിച്ചത്. നൂഡിൽസ്, പാത്‌സ തുടങ്ങിയ ഉൽപന്നങ്ങളിൽ മൈദയുടെ അംശം കുറയ്ക്കണമെന്നാണ് തുടക്കത്തിൽ ആഗ്രഹിച്ചിരുന്നത്.\nഭാഗികമായി മൈദ ചേർത്തുള്ള മരച്ചീനി നൂഡിൽസും മറ്റും സിടിസിആർഐ നേരത്തേ വികസിപ്പിച്ചിട്ടുണ്ട്. അത് വാണിജ്യസംരംഭമായി മാറ്റാനാണ് തുടക്കത്തിൽ ലക്ഷ്യമിട്ടിരുന്നത്. ഏകദേശം 18 മാസം നീണ്ട ഗവേഷണതപസ്യയ്ക്കൊടുവിൽ ആഗ്രഹിച്ചതിലും മികച്ച ഉൽപന്നത്തിലെത്തിച്ചേരാൻ അവർക്കു സാധിച്ചു. പൂർണമായും മൈദ ഒഴിവാക്കി, പോഷകപ്രാധാന്യമുള്ള ചെറുധാന്യങ്ങളും മറ്റും പരമാവധി ചേർത്ത പുതിയ ഉൽപന്നങ്ങളിലാണ് എത്തിച്ചേർന്നത്. വിവിധ തരം ചെറുധാന്യങ്ങൾ, കപ്പപ്പൊടി, ചക്കപ്പൊടി, കൂവപ്പൊടി, ചെറുചണവിത്ത്, കടല, ഇസബ്ഗോൾ തവിട്, മഞ്ഞൾപൊടി തുടങ്ങി പോഷകസമ്പന്നമായ 14 ചേരുവകളുെട മിശ്രിതമാണ് മൈദയുടെ പകരക്കാരൻ. പകുതിഭാഗം കപ്പപ്പൊടി തന്നെ. ഈ മിശ്രിതമുപയോഗിച്ച് വിവിധ ഭക്ഷ്യോൽപന്നങ്ങൾ നിർമിക്കുകയാണ് ബ്രഹ്മ ഇൻഡിക് ന്യൂട്രിമെന്റ്സ്.\nചേരുവകളെല്ലാം കൃഷിക്കാരിൽനിന്നു േനരിട്ടു സംഭരിച്ച് ഉണക്കി പൊടിച്ചെടുത്താണ് ഉൽപന്നനിർമാണത്തിനുപയോഗിക്കുക. ചേരുവകളുെട കൃത്യമായ അനുപാതമാണ് ഈ സംരംഭത്തിന്റെ ട്രേഡ് സീക്രട്ട്. അനുപാതം മാറിയാൽ ഉൽപന്നനിർമാണം ശരിയാകാതെ വരും.\nതൃശൂർ ജില്ലയിലെ അടാട്ടിനു സമീപം മുതുവറയിൽ പ്രവർത്തിക്കുന്ന കമ്പനിക്ക് ഇപ്പോൾ നാല് ഉൽപന്നങ്ങളാണുള്ളത്– ന്യൂട്രി പാത്‌സ, ന്യൂട്രി നൂഡിൽസ്, കപ്പചിപ്സ്, പക്കാവട. ഇറ്റലിയിൽനിന്ന് ഇറക്കുമതിചെയ്ത ആധുനികയന്ത്രങ്ങളുപയോഗിച്ചാണ് നിർമാണം. ന്യൂട്രി റൂട്ട് എന്ന ബ്രാൻഡിൽ വിപണിയിലെത്തുന്ന ഈ വിഭവങ്ങൾ ഇപ്പോൾ തൃശൂർ, എറണാകുളം ജില്ലകളിലെ സൂപ്പർമാർക്കറ്റുകളിലും ആമസോൺ ഓൺലൈൻ വിപണിയിലും ലഭ്യമാണ്. കൂടാതെ ജൈവോൽപന്ന കടകൾ, വെൽനെസ് റസ്റ്ററന്റുകൾ, ആശുപത്രി കാന്റീനുകൾ എന്നിവിടങ്ങളിലും ന്യൂട്രിറൂട്ട് ഉൽപന്നങ്ങളെത്തും. മികച്ച പ്രതികരണമാണ് ഉപയോഗിച്ചവരിൽനിന്നു കിട്ടുന്നത്. മികച്ച ഉൽപന്നമാണെങ്കിലും വിപണനതന്ത്രങ്ങളിൽ വൻകിട കമ്പനികളുമായി മത്സരിക്കാൻ സാമ്പത്തികശേഷി അനുവദിക്കുന്നില്ല. നാട്ടിലെ കൃഷിക്കാർക്കു പ്രയോജനപ്പെടുന്നതും വരുംതലമുറയുടെ പോഷകസുരക്ഷ ഉറപ്പാക്കുന്നതുമായ ഉൽപന്നങ്ങൾ മലയാളികൾ തേടിയെത്തുമെന്നാണ് ഷാജിയുടെ പ്രതീക്ഷ. മരച്ചീനികൊണ്ടുള്ള പുട്ടുപൊടിപോലുള്ള ഉൽപന്നങ്ങൾകൂടി വിപണിയിലെത്തിക്കാൻ ഉദ്ദേശിക്കുന്നതായും അദ്ദേഹം പറഞ്ഞു.\nക്കൾ വേണ്ടത്ര കിട്ടാത്തതുമൂലമുള്ളപോഷകദാരിദ്ര്യം ലോകത്തിന്റെ പല ഭാഗങ്ങളിലും വർധിച്ചുവരികയാണ്. സാമ്പത്തികമായി മുന്നിലുള്ള സമൂഹങ്ങളിൽപോലും പോഷകദാരിദ്ര്യം വർധിക്കുന്നതിനു പ്രധാന കാരണം ഫാസ്റ്റ് ഫുഡ് ഉൽപന്നങ്ങളാണെന്ന് രാജ്യാന്തരതലത്തിൽ നടന്ന പഠനങ്ങൾ ചൂണ്ടിക്കാട്ടുന്നു. ജോലിക്കാരായ മാതാപിതാക്കൾ പാചകസമയം ലാഭിക്കുന്നതിനു നൂഡിൽസ്പോലുള്ള ഉൽപന്നങ്ങളെയാണ് ആശ്രയിക്കുന്നത്. എന്നാൽ ഇത്തരം ഉൽപന്നങ്ങളിൽ കുട്ടികളുടെ സമഗ്ര വളർച്ചയ്ക്കാവശ്യമായ പോഷകഘടകങ്ങൾ വേണ്ടത്രയുണ്ടാവില്ല. വയർ നിറയുന്നതിനപ്പുറം കുട്ടികൾക്കാവശ്യമായ പോഷകങ്ങൾ നൽകുന്ന ഭക്ഷ്യോൽപന്നങ്ങൾ കാലഘട്ടത്തിന്റെ ആവശ്യമായി മാറുന്നത് ഈ സാഹചര്യത്തിലാണ്. ആരോഗ്യകരമായ ഭക്ഷ്യവിഭവങ്ങൾ വിപണിയിലെത്തിക്കാനുള്ള ശ്രമങ്ങൾക്ക് ഒട്ടേറെ അംഗീകാരങ്ങളും ഇതിനകം കമ്പനിയെ തേടിയെത്തി. കോൺഫെഡറേഷൻ ഓഫ് ഇന്ത്യൻ ഇൻഡസ്ട്രിയുടെ മികച്ച ഹെൽത്ത് സ്റ്റാർട്ടപ്പിനുള്ള അവാർഡ്, കേന്ദ്ര ഭക്ഷ്യസുരക്ഷാ അതോറിട്ടിയുടെ ഈറ്റ് റൈറ്റ് അവാർഡ് എന്നിങ്ങനെ വിലമതിക്കപ്പെടുന്ന അംഗീകാരങ്ങൾതന്നെയാണ് അവയിലേറെയും.


മലയാളം - Surah സബഅ് | القرآن الكريم للجميع\nSurah സബഅ് - Aya count 54\nആകാശങ്ങളിലുള്ളതും ഭൂമിയിലുള്ളതും ആരുടേതാണോ ആ അല്ലാഹുവിന് സ്തുതി. അവന് യുക്തിമാനും സൂക്ഷ്മജ്ഞനുമത്രെ.\nഭൂമിയില് പ്രവേശിക്കുന്നതും, അതില് നിന്ന് പുറത്ത് വരുന്നതും, ആകാശത്ത് നിന്ന് ഇറങ്ങുന്നതും അതില് കയറുന്നതുമായ വസ്തുക്കളെ പറ്റി അവന് അറിയുന്നു. അവന് കരുണാനിധിയും ഏറെ പൊറുക്കുന്നവനുമത്രെ.\nആ അന്ത്യസമയം ഞങ്ങള്‍ക്ക് വന്നെത്തുകയില്ലെന്ന് സത്യനിഷേധികള് പറഞ്ഞുണീ പറയുക: അല്ല, എന്‍റെ രക്ഷിതാവിനെ തന്നെയാണ, അത് നിങ്ങള്‍ക്ക് വന്നെത്തുക തന്നെ ചെയ്യും. അദൃശ്യകാര്യങ്ങള് അറിയുന്നവനായ (രക്ഷിതാവ്). ആകാശങ്ങളിലാകട്ടെ ഭൂമിയിലാകട്ടെ ഒരു അണുവിന്‍റെ തൂക്കമുള്ളതോ അതിനെക്കാള് ചെറുതോ വലുതോ ആയ യാതൊന്നും അവനില് നിന്ന് മറഞ്ഞ് പോകുകയില്ല. സ്പഷ്ടമായ ഒരു രേഖയില് ഉള്‍പെടാത്തതായി യാതൊന്നുമില്ല.\nവിശ്വസിക്കുകയും സല്‍കര്‍മ്മങ്ങള് പ്രവര്‍ത്തിക്കുകയും ചെയ്തവര്‍ക്ക് അവന് പ്രതിഫലം നല്‍കുന്നതിന് വേണ്ടിയത്രെ അത്. അങ്ങനെയുള്ളവര്‍ക്കാകുന്നു പാപമോചനവും മാന്യമായ ഉപജീവനവും ഉള്ളത്.\n(നമ്മെ) തോല്‍പിച്ച് കളയുവാനായി നമ്മുടെ ദൃഷ്ടാന്തങ്ങളെ എതിര്‍ക്കുന്നതിന് ശ്രമിച്ചവരാരോ അവര്‍ക്കത്രെ വേദനാജനകമായ കഠിനശിക്ഷയുള്ളത്.\nനിനക്ക് നിന്‍റെ രക്ഷിതാവിങ്കല് നിന്ന് അവതരിപ്പിക്കപ്പെട്ടതു തന്നെയാണ് സത്യമെന്നും, പ്രതാപിയും സ്തുത്യര്‍ഹനുമായ അല്ലാഹുവിന്‍റെ മാര്‍ഗത്തിലേക്കാണ് അത് നയിക്കുന്നതെന്നും ജ്ഞാനം നല്‍കപ്പെട്ടവര് കാണുന്നുണ്ട്.\nസത്യനിഷേധികള് (പരിഹാസസ്വരത്തില്) പറഞ്ഞു: നിങ്ങള് സര്‍വ്വത്ര ഛിന്നഭിന്നമാക്കപ്പെട്ടു കഴിഞ്ഞാലും നിങ്ങള് പുതുതായി സൃഷ്ടിക്കപ്പെടുക തന്നെ ചെയ്യുമെന്ന് നിങ്ങള്‍ക്ക് വിവരം തരുന്ന ഒരാളെപ്പറ്റി ഞങ്ങള് നിങ്ങള്‍ക്കു അറിയിച്ചു തരട്ടെയോ?\nഅവരുടെ മുമ്പിലും അവരുടെ പിന്നിലുമുള്ള ആകാശത്തേക്കും ഭൂമിയിലേക്കും അവര് നോക്കിയിട്ടില്ലേ? നാം ഉദ്ദേശിക്കുകയാണെങ്കില് അവരെ നാം ഭൂമിയില് ആഴ്ത്തിക്കളയുകയോ അവരുടെ മേല് ആകാശത്ത് നിന്ന് കഷ്ണങ്ങള് വീഴ്ത്തുകയോ ചെയ്യുന്നതാണ്. അല്ലാഹുവിലേക്ക് (വിനയാന്വിതനായി) മടങ്ങുന്ന ഏതൊരു ദാസനും തീര്‍ച്ചയായും അതില് ദൃഷ്ടാന്തമുണ്ട്.\nതീര്‍ച്ചയായും ദാവൂദിന് നാം നമ്മുടെ പക്കല് നിന്ന് അനുഗ്രഹം നല്‍കുകയുണ്ടായി.(നാം നിര്‍ദേശിച്ചു:) പര്‍വ്വതങ്ങളേ, നിങ്ങള് അദ്ദേഹത്തോടൊപ്പം (കീര്‍ത്തനങ്ങള്) ഏറ്റുചൊല്ലുക. പക്ഷികളേ, നിങ്ങളും നാം അദ്ദേഹത്തിന് ഇരുമ്പ് മയപ്പെടുത്തികൊടുക്കുകയും ചെയ്തു.\nപൂര്‍ണ്ണവലുപ്പമുള്ള കവചങ്ങള് നിര്‍മിക്കുകയും, അതിന്‍റെ കണ്ണികള് ശരിയായ അളവിലാക്കുകയും, നിങ്ങളെല്ലാവരും സല്‍കര്‍മ്മം പ്രവര്‍ത്തിക്കുകയും ചെയ്യുക എന്ന് (നാം അദ്ദേഹത്തിന് നിര്‍ദേശം നല്‍കി.) തീര്‍ച്ചയായും ഞാന് നിങ്ങള് പ്രവര്‍ത്തിക്കുന്നതെല്ലാം കാണുന്നവനാകുന്നു.\nസുലൈമാന്ന് കാറ്റിനെയും (നാം അധീനപ്പെടുത്തികൊടുത്തു.) അതിന്‍റെ പ്രഭാത സഞ്ചാരം ഒരു മാസത്തെ ദൂരവും അതിന്‍റെ സായാഹ്ന സഞ്ചാരം ഒരു മാസത്തെ ദൂരവുമാകുന്നു. അദ്ദേഹത്തിന് നാം ചെമ്പിന്‍റെ ഒരു ഉറവ് ഒഴുക്കികൊടുക്കുകയും ചെയ്തു. അദ്ദേഹത്തിന്‍റെ രക്ഷിതാവിന്‍റെ കല്‍പനപ്രകാരം അദ്ദേഹത്തിന്‍റെ മുമ്പാകെ ജിന്നുകളില് ചിലര് ജോലി ചെയ്യുന്നുമുണ്ടായിരുന്നു. അവരില് ആരെങ്കിലും നമ്മുടെ കല്‍പനക്ക് എതിരുപ്രവര്‍ത്തിക്കുന്ന പക്ഷം നാം അവന്ന് ജ്വലിക്കുന്ന നരകശിക്ഷ ആസ്വദിപ്പിക്കുന്നതാണ്.\nഅദ്ദേഹത്തിന് വേണ്ടി ഉന്നത സൌധങ്ങള്, ശില്‍പങ്ങള്, വലിയ ജലസംഭരണിപോലെയുള്ള തളികകള്, നിലത്ത് ഉറപ്പിച്ച് നിര്‍ത്തിയിട്ടുള്ള പാചക പാത്രങ്ങള് എന്നിങ്ങനെ അദ്ദേഹം ഉദ്ദേശിക്കുന്നതെന്തും അവര് (ജിന്നുകള്) നിര്‍മിച്ചിരുന്നു. ദാവൂദ് കുടുംബമേ, നിങ്ങള് നന്ദിപൂര്‍വ്വം പ്രവര്‍ത്തിക്കുക. തികഞ്ഞ നന്ദിയുള്ളവര് എന്‍റെ ദാസന്‍മാരില് അപൂര്‍വ്വമത്രെ.\nനാം അദ്ദേഹത്തിന്‍റെ മേല് മരണം വിധിച്ചപ്പോള് അദ്ദേഹത്തിന്‍റെ ഊന്നുവടി തിന്നുകൊണ്ടിരുന്ന ചിതല് മാത്രമാണ് അദ്ദേഹത്തിന്‍റെ മരണത്തെപ്പറ്റി അവര്‍ക്ക് (ജിന്നുകള്‍ക്ക്) അറിവ് നല്‍കിയത്. അങ്ങനെ അദ്ദേഹം വീണപ്പോള്, തങ്ങള്‍ക്ക് അദൃശ്യകാര്യം അറിയാമായിരുന്നെങ്കില് അപമാനകരമായ ശിക്ഷയില് തങ്ങള് കഴിച്ചുകൂട്ടേണ്ടിവരില്ലായിരുന്നു എന്ന് ജിന്നുകള്‍ക്ക് ബോധ്യമായി.\nതീര്‍ച്ചയായും സബഅ് ദേശക്കാര്‍ക്ക് തങ്ങളുടെ അധിവാസ കേന്ദ്രത്തില് തന്നെ ദൃഷ്ടാന്തമുണ്ടായിരുന്നു. അതയാത്, വലതുഭാഗത്തും ഇടതുഭാഗത്തുമായി രണ്ടു തോട്ടങ്ങള്. (അവരോട് പറയപ്പെട്ടു:) നിങ്ങളുടെ രക്ഷിതാവ് തന്ന ഉപജീവനത്തില് നിന്ന് നിങ്ങള് ഭക്ഷിക്കുകയും, അവനോട് നിങ്ങള് നന്ദികാണിക്കുകയും ചെയ്യുക. നല്ലൊരു രാജ്യവും ഏറെ പൊറുക്കുന്ന രക്ഷിതാവും.\nഎന്നാല് അവര് പിന്തിരിഞ്ഞ് കളഞ്ഞു. അപ്പോള് അണക്കെട്ടില് നിന്നുള്ള ജലപ്രവാഹത്തെ അവരുടെ നേരെ നാം അയച്ചു. അവരുടെ ആ രണ്ട് തോട്ടങ്ങള്‍ക്ക് പകരം കയ്പുള്ള കായ്കനികളും കാറ്റാടി മരവും, അല്‍പം ചില വാകമരങ്ങളും ഉള്ള രണ്ട് തോട്ടങ്ങള് നാം അവര്‍ക്ക് നല്‍കുകയും ചെയ്തു.\nഅവര് നന്ദികേട് കാണിച്ചതിന് നാം അവര്‍ക്ക് പ്രതിഫലമായി നല്‍കിയതാണത്. കടുത്ത നന്ദികേട് കാണിക്കുന്നവന്‍റെ നേരെയല്ലാതെ നാം ശിക്ഷാനടപടി എടുക്കുമോ?\nഅവര്‍ക്കും (സബഅ് ദേശക്കാര്‍ക്കും) നാം അനുഗ്രഹം നല്‍കിയ (സിറിയന്) ഗ്രാമങ്ങള്‍ക്കുമിടയില് തെളിഞ്ഞ് കാണാവുന്ന പല ഗ്രാമങ്ങളും നാം ഉണ്ടാക്കി. അവിടെ നാം യാത്രയ്ക്ക് താവളങ്ങള് നിര്‍ണയിക്കുകയും ചെയ്തു. രാപകലുകളില് നിര്‍ഭയരായിക്കൊണ്ട് നിങ്ങള് അതിലൂടെ സഞ്ചരിച്ച് കൊള്ളുക. (എന്ന് നാം നിര്‍ദേശിക്കുകയും ചെയ്തു.)\nതീര്‍ച്ചയായും തന്‍റെ ധാരണ ശരിയാണെന്ന് ഇബ്ലീസ് അവരില് തെളിയിച്ചു. അങ്ങനെ അവര് അവനെ പിന്തുടര്‍ന്നു. ഒരു സംഘം സത്യവിശ്വാസികളൊഴികെ.\nഅവന്ന് (ഇബ്ലീസിന്) അവരുടെ മേല് യാതൊരധികാരവും ഉണ്ടായിരുന്നില്ല. പരലോകത്തില് വിശ്വസിക്കുന്നവരെ അതിനെ പറ്റി സംശയത്തില് കഴിയുന്നവരുടെ കൂട്ടത്തില് നിന്ന് നാം തിരിച്ചറിയുവാന് വേണ്ടി മാത്രമാണിത്. നിന്‍റെ രക്ഷിതാവ് ഏതു കാര്യവും നിരീക്ഷിച്ച് കൊണ്ടിരിക്കുന്നവനാകുന്നു.\nപറയുക: അല്ലാഹുവിന് പുറമെ നിങ്ങള് ജല്‍പിച്ചുകൊണ്ടിരിക്കുന്നവരോടെല്ലാം നിങ്ങള് പ്രാര്‍ത്ഥിച്ച് നോക്കുക. ആകാശത്തിലാകട്ടെ ഭൂമിയിലാകട്ടെ ഒരു അണുവിന്‍റെ തൂക്കം പോലും അവര് ഉടമപ്പെടുത്തുന്നില്ല. അവ രണ്ടിലും അവര്‍ക്ക് യാതൊരു പങ്കുമില്ല. അവരുടെ കൂട്ടത്തില് അവന്ന് സഹായിയായി ആരുമില്ല.\nആര്‍ക്കു വേണ്ടി അവന് അനുമതി നല്‍കിയോ അവര്‍ക്കല്ലാതെ അവന്‍റെ അടുക്കല് ശുപാര്‍ശ പ്രയോജനപ്പെടുകയുമില്ല. അങ്ങനെ അവരുടെ ഹൃദയങ്ങളില് നിന്ന് പരിഭ്രമം നീങ്ങികഴിയുമ്പോള് അവര് ചോദിക്കും; നിങ്ങളുടെ രക്ഷിതാവ് എന്താണു പറഞ്ഞതെന്ന് അവര് മറുപടി പറയും: സത്യമാണ് (അവന് പറഞ്ഞത്) അവന് ഉന്നതനും മഹാനുമാകുന്നു.\nചോദിക്കുക: ആകാശങ്ങളില് നിന്നും ഭൂമിയില് നിന്നും നിങ്ങള്‍ക്ക് ഉപജീവനം നല്‍കുന്നവന് ആരാകുന്നു? നീ പറയുക: അല്ലാഹുവാകുന്നു. തീര്‍ച്ചയായും ഒന്നുകില് ഞങ്ങള് അല്ലെങ്കില് നിങ്ങള് സന്‍മാര്‍ഗത്തിലാകുന്നു. അല്ലെങ്കില് വ്യക്തമായ ദുര്‍മാര്‍ഗത്തില്.\nപറയുക: നമ്മുടെ രക്ഷിതാവ് നമ്മെ തമ്മില് ഒരുമിച്ചുകൂട്ടുകയും, അനന്തരം നമുക്കിടയില് അവന് സത്യപ്രകാരം തീര്‍പ്പുകല്‍പിക്കുകയും ചെയ്യുന്നതാണ്. അവന് സര്‍വ്വജ്ഞനായ തീര്‍പ്പുകാരനത്രെ.\nപറയുക: പങ്കുകാരെന്ന നിലയില് അവനോട് (അല്ലാഹുവോട്) നിങ്ങള് കൂട്ടിചേര്‍ത്തിട്ടുള്ളവരെ എനിക്ക് നിങ്ങളൊന്ന് കാണിച്ചുതരൂ. ഇല്ല, (അങ്ങനെ ഒരു പങ്കാളിയുമില്ല.) എന്നാല് അവന് പ്രതാപിയും യുക്തിമാനുമായ അല്ലാഹുവത്രെ.\nനിന്നെ നാം മനുഷ്യര്‍ക്കാകമാനം സന്തോഷവാര്‍ത്ത അറിയിക്കുവാനും താക്കീത് നല്‍കുവാനും ആയികൊണ്ട് തന്നെയാണ് അയച്ചിട്ടുള്ളത്. പക്ഷെ, മനുഷ്യരില് അധികപേരും അറിയുന്നില്ല.\nഅവര് ചോദിക്കുന്നു; നിങ്ങള് സത്യവാദികളാണെങ്കില്, ഈ താക്കീത് എപ്പോഴാണ് (പുലരുക) എന്ന്.\nപറയുക: നിങ്ങള്‍ക്കൊരു നിശ്ചിത ദിവസമുണ്ട്. അത് വിട്ട് ഒരു നിമിഷം പോലും നിങ്ങള് പിന്നോട്ട് പോകുകയോ, മുന്നോട്ട് പോകുകയോ ഇല്ല.\nഈ ഖുര്‍ആനിലാകട്ടെ, ഇതിന് മുമ്പുള്ള വേദത്തിലാകട്ടെ ഞങ്ങള് വിശ്വസിക്കുന്നതേ അല്ല എന്ന് സത്യനിഷേധികള് പറഞ്ഞു. (നബിയേ,) ഈ അക്രമികള് തങ്ങളുടെ രക്ഷിതാവിന്‍റെ അടുക്കല് നിര്‍ത്തപ്പെടുന്ന സന്ദര്‍ഭം നീ കണ്ടിരുന്നെങ്കില്! അവരില് ഓരോ വിഭാഗവും മറുവിഭാഗത്തിന്‍റെ മേല് കുറ്റം ആരോപിച്ച് കൊണ്ടിരിക്കും. ബലഹീനരായി ഗണിക്കപ്പെട്ടവര് വലുപ്പം നടിച്ചിരുന്നവരോട് പറയും: നിങ്ങളില്ലായിരുന്നെങ്കില് ഞങ്ങള് വിശ്വാസികളായിരുന്നേനെ.\nവലുപ്പം നടിച്ചവര് ബലഹീനരായി ഗണിക്കപ്പെട്ടവരോട് പറയും: മാര്‍ഗദര്‍ശനം നിങ്ങള്‍ക്ക് വന്നെത്തിയതിന് ശേഷം അതില് നിന്ന് നിങ്ങളെ തടഞ്ഞത് ഞങ്ങളാണോ? അല്ല, നിങ്ങള് കുറ്റവാളികള് തന്നെയായിരുന്നു.\nബലഹീനരായി ഗണിക്കപ്പെട്ടവര് വലുപ്പം നടിച്ചവരോട് പറയും: അല്ല, ഞങ്ങള് അല്ലാഹുവില് അവിശ്വസിക്കാനും, അവന്ന് സമന്‍മാരെ സ്ഥാപിക്കുവാനും നിങ്ങള് ഞങ്ങളോട് കല്‍പിച്ചു കൊണ്ടിരുന്ന സന്ദര്‍ഭത്തില് (നിങ്ങള്) രാവും പകലും നടത്തിയ കുതന്ത്രത്തിന്‍റെ ഫലമാണത്. ശിക്ഷ കാണുമ്പോള് അവര് ഖേദം മനസ്സില് ഒളിപ്പിക്കും. സത്യനിഷേധികളുടെ കഴുത്തുകളില് നാം ചങ്ങലകള് വെക്കുകയും ചെയ്യും. തങ്ങള് പ്രവര്‍ത്തിച്ചിരുന്നതിന്‍റെ ഫലമല്ലാതെ അവര്‍ക്ക് നല്‍കപ്പെടുമോ\nഏതൊരു നാട്ടില് നാം താക്കീതുകാരനെ അയച്ചപ്പോഴും, നിങ്ങള് എന്തൊന്നുമായി നിയോഗിക്കപ്പെട്ടിരിക്കുന്നുവോ അതില് ഞങ്ങള് അവിശ്വസിക്കുന്നവരാകുന്നു എന്ന് അവിടത്തെ സുഖലോലുപര് പറയാതിരുന്നിട്ടില്ല.\nനീ പറയുക: തീര്‍ച്ചയായും എന്‍റെ രക്ഷിതാവ് താന് ഉദ്ദേശിക്കുന്നവര്‍ക്ക് ഉപജീവനം വിശാലമാക്കുകയും (താന് ഉദ്ദേശിക്കുന്നവര്‍ക്ക്) അത് ഇടുങ്ങിയതാക്കുകയും ചെയ്യുന്നു. പക്ഷെ ജനങ്ങളില് അധികപേരും അറിയുന്നില്ല.\nനിങ്ങളുടെ സമ്പത്തുക്കളും നിങ്ങളുടെ സന്താനങ്ങളുമൊന്നും നമ്മുടെ അടുക്കല് നിങ്ങള്‍ക്ക് സാമീപ്യമുണ്ടാക്കിത്തരുന്നവയല്ല. വിശ്വസിക്കുകയും നല്ലത് പ്രവര്‍ത്തിക്കുകയും ചെയ്തവര്‍ക്കൊഴികെ. അത്തരക്കാര്‍ക്ക് തങ്ങള് പ്രവര്‍ത്തിച്ചതിന്‍റെ ഫലമായി ഇരട്ടി പ്രതിഫലമുണ്ട്. അവര് ഉന്നത സൌധങ്ങളില് നിര്‍ഭയരായി കഴിയുന്നതുമാണ്.\n(നമ്മെ) തോല്‍പിക്കുവാനായി നമ്മുടെ ദൃഷ്ടാന്തങ്ങളെ എതിര്‍ക്കുവാന് ശ്രമിക്കുന്നവരാരോ അവര് ശിക്ഷയില് ഹാജരാക്കപ്പെടുന്നവരാകുന്നു.\nനീ പറയുക: തീര്‍ച്ചയായും എന്‍റെ രക്ഷിതാവ് തന്‍റെ ദാസന്‍മാരില് നിന്ന് താന് ഉദ്ദേശിക്കുന്നവര്‍ക്ക് ഉപജീവനം വിശാലമാക്കുകയും, താന് ഉദ്ദേശിക്കുന്നവര്‍ക്ക് ഇടുങ്ങിയതാക്കുകയും ചെയ്യുന്നതാണ്. നിങ്ങള് എന്തൊന്ന് ചെലവഴിച്ചാലും അവന് അതിന് പകരം നല്‍കുന്നതാണ്. അവന് ഉപജീവനം നല്‍കുന്നവരില് ഏറ്റവും ഉത്തമനത്രെ.\nഅവരെ മുഴുവന് അവന് ഒരുമിച്ചുകൂട്ടുന്ന ദിവസം (ശ്രദ്ധേയമാകുന്നു.) എന്നിട്ട് അവന് മലക്കുകളോട് ചോദിക്കും: നിങ്ങളെയാണോ ഇക്കൂട്ടര് ആരാധിച്ചിരുന്നത് ?\nഅവര് പറയും: നീ എത്ര പരിശുദ്ധന്! നീയാണ് ഞങ്ങളുടെ രക്ഷാധികാരി. അവരല്ല. എന്നാല് അവര് ജിന്നുകളെയായിരുന്നു ആരാധിച്ചിരുന്നത് അവരില് അധികപേരും അവരില് (ജിന്നുകളില്) വിശ്വസിക്കുന്നവരത്രെ.\nആകയാല് അന്ന് നിങ്ങള്‍ക്ക് അന്യോന്യം ഉപകാരമോ ഉപദ്രവമോ ചെയ്യാന് കഴിവുണ്ടായിരിക്കുന്നതല്ല. അക്രമം ചെയ്തവരോട് നിങ്ങള് നിഷേധിച്ച് തള്ളിക്കൊണ്ടിരുന്ന ആ നരക ശിക്ഷ നിങ്ങള് ആസ്വദിച്ച് കൊള്ളുക. എന്ന് നാം പറയുകയും ചെയ്യും.\nനമ്മുടെ ദൃഷ്ടാന്തങ്ങള് സ്പഷ്ടമായ നിലയില് അവര്‍ക്ക് വായിച്ചുകേള്‍പിക്കപ്പെട്ടാല് അവര് (ജനങ്ങളോട്) പറയും: നിങ്ങളുടെ പിതാക്കന്‍മാര് ആരാധിച്ച് വന്നിരുന്നതില് നിന്ന് നിങ്ങളെ തടയുവാന് ആഗ്രഹിക്കുന്ന ഒരാള് മാത്രമാണിത്. ഇത് കെട്ടിച്ചമച്ചുണ്ടാക്കിയ കള്ളം മാത്രമാണ് എന്നും അവര് പറയും. തങ്ങള്‍ക്ക് സത്യം വന്നുകിട്ടിയപ്പോള് അതിനെ പറ്റി അവിശ്വാസികള് പറഞ്ഞു: ഇത് സ്പഷ്ടമായ ജാലവിദ്യ മാത്രമാകുന്നു.\nഅവര്‍ക്ക് പഠിക്കാനുള്ള വേദഗ്രന്ഥങ്ങളൊന്നും നാം അവര്‍ക്ക് നല്‍കിയിരുന്നില്ല. നിനക്ക് മുമ്പ് അവരിലേക്ക് ഒരു താക്കീതുകാരനെയും നാം നിയോഗിച്ചിരുന്നുമില്ല.\nഇവര്‍ക്ക് മുമ്പുള്ളവരും നിഷേധിച്ച് തള്ളിയിട്ടുണ്ട്. അവര്‍ക്ക് നാം കൊടുത്തിരുന്നതിന്‍റെ പത്തിലൊന്നുപോലും ഇവര് നേടിയിട്ടില്ല. അങ്ങനെ നമ്മുടെ ദൂതന്‍മാരെ അവര് നിഷേധിച്ചു തള്ളി. അപ്പോള് എന്‍റെ രോഷം എങ്ങനെയുള്ളതായിരുന്നു!\nനീ പറയുക: ഞാന് നിങ്ങളോട് ഒരു കാര്യം മാത്രമേ ഉപദേശിക്കുന്നുള്ളൂ. അല്ലാഹുവിന് വേണ്ടി നിങ്ങള് ഈരണ്ടു പേരായോ ഒറ്റയായോ നില്‍ക്കുകയും എന്നിട്ട് നിങ്ങള് ചിന്തിക്കുകയും ചെയ്യണമെന്ന് നിങ്ങളുടെ കൂട്ടുകാരന്ന് (മുഹമ്മദ് നബി (സ)ക്ക്) യാതൊരു ഭ്രാന്തുമില്ല. ഭയങ്കരമായ ശിക്ഷയുടെ മുമ്പില് നിങ്ങള്‍ക്കു താക്കീത് നല്‍കുന്ന ആള് മാത്രമാകുന്നു അദ്ദേഹം.\nനീ പറയുക: നിങ്ങളോട് ഞാന് വല്ല പ്രതിഫലവും ആവശ്യപ്പെട്ടിട്ടുണ്ടെങ്കില് അത് നിങ്ങള്‍ക്ക് വേണ്ടിതന്നെയാകുന്നു. എനിക്കുള്ള പ്രതിഫലം അല്ലാഹുവിങ്കല് നിന്ന് മാത്രമാകുന്നു. അവന് എല്ലാകാര്യത്തിനും സാക്ഷിയാകുന്നു.\nതീര്‍ച്ചയായും എന്‍റെ രക്ഷിതാവ് സത്യത്തെ ഇട്ടുതരുന്നു. (അവന്) അദൃശ്യകാര്യങ്ങള് നല്ലവണ്ണം അറിയുന്നവനാകുന്നു.\nനീ പറയുക: സത്യം വന്നു കഴിഞ്ഞു. അസത്യം (യാതൊന്നിനും) തുടക്കം കുറിക്കുകയില്ല. (യാതൊന്നും) പുനസ്ഥാപിക്കുകയുമില്ല.\nനീ പറയുക: ഞാന് പിഴച്ച് പോയിട്ടുണ്ടെങ്കില് ഞാന് പിഴക്കുന്നതിന്‍റെ ദോഷം എനിക്കു തന്നെയാണ്. ഞാന് നേര്‍മാര്‍ഗം പ്രാപിച്ചുവെങ്കിലോ അത് എനിക്ക് എന്‍റെ രക്ഷിതാവ് ബോധനം നല്‍കുന്നതിന്‍റെ ഫലമായിട്ടാണ്. തീര്‍ച്ചയായും അവന് കേള്‍ക്കുന്നവനും സമീപസ്ഥനുമാകുന്നു.\nഅവര് (സത്യനിഷേധികള്) പരിഭ്രാന്തരായിപോയ സന്ദര്‍ഭം നീ കണ്ടിരുന്നെങ്കില് എന്നാല് അവര് (പിടിയില് നിന്ന്) ഒഴിവാകുകയില്ല. അടുത്ത സ്ഥലത്ത് നിന്ന് തന്നെ അവര് പിടിക്കപ്പെടും.\nഇതില് ഞങ്ങള് വിശ്വസിച്ചിരിക്കുന്നു എന്നവര് പറയുകയും ചെയ്യും. വിദൂരമായ ഒരു സ്ഥലത്ത് നിന്ന് അവര്‍ക്ക് എങ്ങനെയാണ് (ആ വിശ്വാസം) നേടിയെടുക്കാന് കഴിയുക.\nമുമ്പ് അവര് അതില് അവിശ്വസിച്ചതായിരുന്നു. വിദൂരസ്ഥലത്ത് നിന്ന് നേരിട്ടറിയാതെ അവര് ആരോപണം ഉന്നയിക്കുകയും ചെയ്തിരുന്നു.\nഅങ്ങനെ മുമ്പ് അവരുടെ പക്ഷക്കാരെക്കൊണ്ട് ചെയ്തത് പോലെത്തന്നെ അവര്‍ക്കും അവര് ആഗ്രഹിക്കുന്ന കാര്യത്തിനുമിടയില് തടസ്സം സൃഷ്ടിക്കപ്പെട്ടു. തീര്‍ച്ചയായും അവര് അവിശ്വാസജനകമായ സംശയത്തിലായിരുന്നു.\nവിശുദ്ധ ഖുര്‍ആന്: ആശയ വിവര്‍ത്തനത്തിന്റെ വികാസ ചരിത്രം മലയാളത്തില്


മാസപ്പടി ഡയറിയില് കടകംപള്ളിയുടെ പേരുണ്ടെന്ന് താന് പറഞ്ഞിട്ടില്ല; വര്‍ഗീയ പ്രചാരണം നടത്തിയെങ്കില് - Samakalika Malayalam\nമാസപ്പടി ഡയറിയില് കടകംപള്ളിയുടെ പേരുണ്ടെന്ന് പറഞ്ഞിട്ടില്ല; വര്‍ഗീയ പ്രചാരണം നടത്തിയെങ്കില് കേസ് എടുക്കാത്തത് എന്തുകൊണ്ട്?; കുമ്മനം\nBy സമകാലിക മലയാളം ഡെസ്‌ക് | Published: 07th October 2019 12:22 PM |\nLast Updated: 07th October 2019 12:24 PM | A+A A- |\nതിരുവനന്തപുരം: ബിജെപി നേതാവ് കുമ്മനം രാജശേഖരനും മന്ത്രി കടകംപള്ളി സുരേന്ദ്രനും തമ്മിലുള്ള വാക്‌പോര് തുടരുന്നു. വട്ടിയൂര്‍ക്കാവ് ഉപതിരഞ്ഞെടുപ്പുമായി ബന്ധപ്പെട്ട ആരോപണ പ്രത്യാരോപണങ്ങള് ഉന്നയിച്ചാണ് ഇരുവരും പോര്‍വിളി നടത്തുന്നത്. ജോലി രാജിവെച്ച് കുമ്മനം നടത്തിയത് വര്‍ഗീയ പ്രചാരണമാണെന്ന കടകംപള്ളിയ്ക്ക് അതേനാണയത്തില് കുമ്മനത്തിന്റെ മറുപടി. വര്‍ഗീയ പ്രചാരണമാണ് താന് നടത്തിയതെങ്കില് എന്തുകൊണ്ട് തന്റെ പേരില് കേസെടുത്തില്ല. അത്തരത്തില് ഒരു കേസ് പോലും ഇന്നുവരെ തന്റെ രാഷ്ട്രീയ ജീവിതത്തില് ഉണ്ടായിട്ടില്ലെന്നും കുമ്മനം പറഞ്ഞു.\nമാറാട് കേസില് സിബിഐ അന്വേഷണം ആവശ്യപ്പെട്ടായിരുന്നു താന് സമരം നടത്തിയത്്. മാസപ്പടി ഡയറിയില് കടകംപള്ളിയുടെ പേരുണ്ടെന്ന് താന് ഒരിടത്തും പറഞ്ഞിട്ടില്ലെന്നും കുമ്മനം പറഞ്ഞു.\nകടകംപള്ളി സുരേന്ദ്രന്റെ പോസ്റ്റ്\nഅങ്ങ് ഫുഡ് കോര്‍പ്പറേഷനിലെ ജോലി രാജി വെക്കേണ്ടി വന്ന സാഹചര്യത്തെ കുറിച്ച് എനിക്കറിയാം. ഈ ജോലി രാജി വെച്ചതിന് ശേഷം പൊതുപ്രവര്‍ത്തനത്തിന് അല്ല വര്‍ഗ്ഗീയ പ്രചാരണത്തിനാണ് താങ്കള് തുടക്കമിട്ടത്. രണ്ടും രണ്ടാണ്. അതേസമയം വിദ്യാര്‍ത്ഥിയായിരിക്കേ തന്നെ കുട്ടികള്‍ക്ക് കഌസെടുത്ത് തുടങ്ങിയതാണ് ഞാന്. പിന്നീട് ഒരു ട്യൂട്ടോറിയല് കോളേജിലെ അധ്യാപകനായിരുന്ന ഞാന് ജനങ്ങളുടെ പ്രശ്‌നങ്ങളില് ഇടപെട്ട് പൊതുപ്രവര്‍ത്തനത്തിലേക്ക് എത്തുകയായിരുന്നു.\nഇന്ന് പരമ സാത്വികന് ചമയുന്ന കുമ്മനത്തിന്റെ പഴയ കാലം കേരളം മറന്നുവെന്ന് കരുതരുത്. മാറാട് കലാപം ആളിക്കത്തിക്കാന് വേണ്ടി താങ്കള് നടത്തിയ ശ്രമങ്ങള് ആരും മറന്നിട്ടില്ല. മാറാട് കലാപത്തിന്റെ കാരണക്കാരെ സിബിഐ അന്വേഷിച്ചു കണ്ടെത്തുന്നതിന് തടസം നിന്നതിന്റെ കാരണവും അതായിരുന്നല്ലോ. മാറാട് കലാപത്തില് സിബിഐ അന്വേഷണം ആവശ്യപ്പെട്ട് കൊല്ലപ്പെട്ട ആര് എസ് എസ് പ്രവര്‍ത്തകന്റെ അമ്മ സമര്‍പ്പിച്ച ഹര്‍ജി പിന്‍വലിപ്പിച്ചതിന് മുസഌംലീഗുമായി ഒത്തുകളി നടത്തിയത് ആരായിരുന്നുവെന്നത് എല്ലാവരും മറന്നെന്ന് ധരിക്കേണ്ട.\nകുമ്മനം പഴയ ചില പരിപാടികളെ കുറിച്ച് പരാമര്‍ശിച്ച് കണ്ടു. പദ്മനാഭ സ്വാമി ക്ഷേത്രത്തിലെ മിത്രാനന്ദപുരം കുളം ഒന്നരക്കോടി രൂപ ചെലവില് നവീകരിച്ചത് സംസ്ഥാന സര്‍ക്കാര് ആണ്. ആ വേദിയില് എന്തെങ്കിലും പ്രസക്തി താങ്കള്‍ക്ക് ഉണ്ടായിരുന്നില്ല. കൊച്ചി മെട്രോയെ കുറിച്ച് വീണ്ടും പറഞ്ഞത് കണ്ടു. ബിജെപി സംസ്ഥാന പ്രസിഡന്റ് മാത്രമായിരുന്നു താങ്കളന്ന്. അവിടെ ആരെങ്കിലും ക്ഷണിച്ചാല് പോലും പ്രോട്ടോക്കോള് ലംഘിച്ച് കയറി ഇരിക്കുന്നത് മര്യാദകേടും വില കുറഞ്ഞ രാഷ്ട്രീയ അഭ്യാസവുമാണെന്ന നിലപാടാണ് എനിക്കുള്ളത്. ഒരുദാഹരണം പറയാം, മുഖ്യമന്ത്രി പിണറായി വിജയന് ഉദ്ഘാടനം ചെയ്യുന്ന സംസ്ഥാന സര്‍ക്കാരിന്റെ ഔദ്യോഗിക പരിപാടികളില് സിപിഐഎം സംസ്ഥാന സെക്രട്ടറി കയറി ഇരിക്കാറുണ്ടോ? ഔചിത്യ ബോധം എന്ന ഒന്നുണ്ട്. കൊച്ചി മെട്രോയുമായി ബന്ധപ്പെട്ട് ഒരു കാര്യത്തിലും പങ്കാളിയല്ലാത്ത, ജനപ്രതിനിധിയുമല്ലാത്ത ഒരാള് അത്തരമൊരു പരിപാടിയില് കയറി ഇരിക്കുന്നതിനെ ആണ് ഞാന് വിമര്‍ശിച്ചത്. അങ്ങയുടെ ആ കാട്ടായത്തിന് കുമ്മനടി എന്ന പ്രയോഗം വന്നു ചേര്‍ന്നത് എന്റെ തെറ്റല്ല. പക്ഷേ, കഴിഞ്ഞ പോസ്റ്റില് കുമ്മനടി എന്ന് ഞാന് ഉപയോഗിച്ചത് ശരിയായില്ല. അതില് ഖേദം പ്രകടിപ്പിച്ചത് ആത്മാര്‍ത്ഥമായാണ്.\nകുമ്മനത്തിന്റെ പോസ്റ്റിന്റെ പൂര്‍ണരൂപം\nബഹുമാനപ്പെട്ട ദേവസ്വംസഹകരണടൂറിസം മന്ത്രി കടകംപള്ളി സുരേന്ദ്രന് അറിയുന്നതിന്,\nഫേസ്ബുക്ക് പോസ്റ്റില് അങ്ങ് എന്നെ അഭിസംബോധന ചെയ്ത രീതിയില് പ്രാസമൊപ്പിച്ച് തിരിച്ചും അഭിസംബോധന ചെയ്യാന് പറ്റാത്തതിന് ആദ്യമേ തന്നെ ക്ഷമ ചോദിക്കട്ടെ. അത് എന്റെ ഒരു പോരായ്മയാണെന്ന് അങ്ങ് മനസ്സിലാക്കുമെന്ന് കരുതുന്നു. ഞാന് വളര്‍ന്നു വന്ന സാഹചര്യവും അതിലുപരി ഞാന് പ്രതിനിധാനം ചെയ്യുന്ന ആദര്‍ശവുമാണ് ആ പോരായ്മയ്ക്ക് കാരണം. കേരളത്തിലെ മൂന്നരക്കോടി ജനങ്ങളുടെ മന്ത്രിയായി വിരാജിക്കുന്ന അങ്ങയെപ്പോലെ ഔന്നത്യമുള്ള ഒരാള് വെറും കുളിമുറി സാഹിത്യകാരന്‍മാരേപ്പോലെ അധ:പതിച്ചതാണോ ഉയര്‍ന്നതാണോയെന്ന് സമയം കിട്ടുമ്പോള് പരിശോധിക്കുമെന്ന് കരുതുന്നു.\nഇനി അങ്ങുന്നയിച്ച ആരോപണങ്ങളിലേക്ക് വരാം. രാഷ്ട്രീയമെന്നത് കടിക്കാനും പിടിക്കാനുമാണെന്ന അങ്ങയുടെ ചിന്തയല്ല എന്നെ നയിക്കുന്നതെന്ന് ആദ്യമേ പറയട്ടേ. കടിച്ചും പിടിച്ചും കടിപിടി കൂടിയും സ്വത്ത് സമ്പാദിച്ച് അടുത്ത നാലു തലമുറയുടെ ജീവിതവും നാട്ടുകാരുടെ ചെലവില് ആക്കിയ പാരമ്പര്യം എനിക്കില്ല എന്ന് ഇന്നാട്ടിലെ ജനങ്ങള്‍ക്കൊപ്പം അങ്ങേക്കും അറിവുണ്ടാകുമല്ലോ?. അതു കൊണ്ടാണ് ഒരു കള്ളവാറ്റുകാരന്റേയും മാസപ്പടി ഡയറിയില് എന്റെ പേര് ഉള്‍പ്പെടാഞ്ഞതും.\nആ അര്‍ത്ഥത്തില് ഞാനൊരു ഗതികിട്ടാ പ്രേതമാണെന്ന് അംഗീകരിക്കുകയാണ്. എനിക്ക് മാസപ്പടി നല്‍കാനോ ലക്ഷങ്ങള് വിലയുള്ള സമ്മാനങ്ങള് നല്‍കാനോ കള്ളവാറ്റുകാരനോ കരിഞ്ചന്തക്കാരനോ കള്ളക്കടത്തുകാരനോ ക്യൂ നില്‍ക്കുന്നില്ല. അവരുമായി എനിക്ക് ചങ്ങാത്തവുമില്ല. ഇതും അങ്ങയുടെ ദൃഷ്ടിയില് ഒരു പോരായ്മ തന്നെയാണല്ലോ?.\n28ാം വയസ്സില് കേന്ദ്ര സര്‍ക്കാര് ജോലി ഉപേക്ഷിച്ചാണ് ഞാന് പൊതു പ്രവര്‍ത്തനം തുടങ്ങിയത്. അല്ലാതെ അങ്ങയെപ്പോലെ പൊതുപ്രവര്‍ത്തനത്തില് വന്നതിന് ശേഷം 'ജോലി' കിട്ടിയതല്ല. മാത്രവുമല്ല ഞാന് കടിപിടി കൂടാന് പോകാത്തതു കൊണ്ടാണ് അങ്ങ് പറഞ്ഞ ഗവര്‍ണ്ണര് സ്ഥാനം ഉപേക്ഷിക്കാന് പാര്‍ട്ടി നിര്‍ദ്ദേശിച്ചപ്പോള് അര നിമിഷം പോലും ആലോചിക്കാതെ അതിന് മുതിര്‍ന്നതും. ഞാന് രാജ്ഭവന്റെ പടികടന്ന് ചെന്നതും പടിയിറങ്ങിയതും വലിയ സ്വപ്നങ്ങളോടു കൂടി തന്നെയാണ്. ഈ നാട്ടിലെ ദരിദ്രനാരായണന്‍മാരായ കോടിക്കണക്കിന് ജനങ്ങളുടെ കദനം അകറ്റാന് കിട്ടാവുന്ന ഏത് അവസരവും ഉപയോഗിക്കണമെന്ന സ്വപ്നം. ഏത് തീരുമാനമെടുക്കുമ്പോഴും ആ വികാരമാണ് എന്നെ നയിച്ചിട്ടുള്ളത്. അല്ലാതെ കൂടെയുള്ളവന്റെ കുതികാല് വെട്ടിയും അധികാരത്തില് കടിച്ചു തൂങ്ങണമെന്ന അങ്ങയുടെ വികാരമല്ല. അതു കൊണ്ടാണ് വട്ടിയൂര്‍ക്കാവില് മത്സരിക്കാനില്ലെന്ന് ആദ്യമേ നിലപാടെടുത്തത്.\nകുമ്മനം രാജശേഖരന് പരാജയ ഭീതി കൊണ്ടാണ് മത്സരരംഗത്ത് നിന്ന് പിന്‍മാറിയതെന്ന അങ്ങയുടെ ആരോപണം എത്ര ബാലിശമാണെന്ന് ഒന്നു ചിന്തിച്ചു നോക്കണം. 10 വോട്ട് തികച്ചു കിട്ടാന് സാധ്യതയില്ലാത്ത കാലം മുതല് ഞാനും എന്റെ പ്രസ്ഥാനവും മത്സര രംഗത്തുണ്ട്. ആ പാരമ്പര്യം താങ്കള്‍ക്കോ താങ്കളുടെ പാര്‍ട്ടിക്കോ ഉണ്ടോ?. കേരളത്തിന് വെളിയില് ഒന്നു നിവര്‍ന്ന് നില്‍ക്കാന് ഏത് ഈര്‍ക്കില് സംഘടനയുമായും കൈകോര്‍ക്കുന്ന താങ്കളുടെ പാര്‍ട്ടിയുടെ ദയനീയാവസ്ഥ ഓര്‍ത്ത് സഹതപിക്കാനേ ഇപ്പോള് തരമുള്ളൂ. താങ്കളുടെ പ്രസ്ഥാനം നടത്തിയിട്ടുള്ള വോട്ടു കച്ചവടം ഇല്ലായിരുന്നുവെങ്കില് ബിജെപിക്ക് കേരള നിയമസഭയില് നിരവധി ബിജെപി അംഗങ്ങള് ഉണ്ടാകുമായിരുന്നു എന്ന് അങ്ങേയ്ക്ക് അറിവുള്ളതാണല്ലോ?. ഇതേപ്പറ്റി എന്തെങ്കിലും സംശയമുണ്ടെങ്കില് തിരഞ്ഞെടുപ്പിന് ശേഷം നിങ്ങളുടെ കോഴിക്കോട് ജില്ലാ സെക്രട്ടറി പി മോഹനനും വട്ടിയൂര്‍ക്കാവ് എംഎല്‍എയായിരുന്ന കെ മുരളീധരനും നടത്തിയ വെളിപ്പെടുത്തല് ശ്രദ്ധിച്ചാല് മതി. രണ്ടിന്റെയും ദൃശ്യങ്ങള് ഇപ്പോഴും സാമൂഹ്യ മാധ്യമങ്ങളില് സജീവമാണ്. അല്‍പ്പമെങ്കിലും ആത്മാഭിമാനം അവശേഷിക്കുന്നുണ്ടെങ്കില് അണികളെ വഞ്ചിക്കുന്ന ഈ തറക്കളി അവസാനിപ്പിക്കാന് നടപടി സ്വീകരിക്കണം. ചുരുങ്ങിയ പക്ഷം പാര്‍ട്ടി നേതൃത്വത്തോട് ഇക്കാര്യം ആവശ്യപ്പെടാനെങ്കിലും തയ്യാറാകണം.\nഇതിന് അങ്ങേയ്ക്ക് തന്റേടം ഉണ്ടാകില്ലെന്ന് അറിയാം. കാരണം അഭിമാനമല്ലല്ലോ, അധികാരമല്ലേ താങ്കള്‍ക്ക് വലുത്?. താങ്കളുടെ നട്ടെല്ലില്ലായ്മ കേരളം പലകുറി കണ്ടതാണ്. ഗുരുവായൂരപ്പന്റെ സന്നിധിയില് ചെന്ന് ഒന്ന് കൈകൂപ്പാന് പോലും പറ്റാത്ത വിധം വിധേയനായി\nജീവിക്കുന്ന താങ്കള് സ്വന്തമായി എന്ത് അഭിപ്രായം പറയാന് അല്ലേ?. ശബരില സ്ത്രീപ്രവേശ വിഷയത്തിലും കേരള ജനത അങ്ങയുടെ നിലപാടില്ലായ്മ സഹതാപത്തോടെയാണ് കണ്ടത്. സ്വന്തം അഭിപ്രായം നിവര്‍ന്ന് നിന്ന് പറയാനുള്ള സ്വാതന്ത്ര്യമെങ്കിലും പാര്‍ട്ടിയില് നിന്ന് നേടിയിട്ട് പോരേ മറ്റ് പാര്‍ട്ടിക്കാരേ ഉപദേശിക്കാന്?. ശബരിമല ആചാര ലംഘനത്തിനുള്ള സ്ത്രീകളെ സ്വന്തം മണ്ഡലത്തില് നിന്ന് ആശീര്‍വദിച്ച് അയച്ചിട്ട് അങ്ങ് നടത്തിയ കപട നാടകവും ഞങ്ങള് കണ്ടതാണ്.\nഇതിനു മുന്‍പ് നട്ടാല് കുരുക്കാത്ത നുണ പറഞ്ഞും അങ്ങ് എന്നെ ചെളിവാരി എറിഞ്ഞിട്ടുണ്ട്. തിരുവനന്തപുരത്തെ നവീകരിച്ച മിത്രാനന്ദപുരം കുളം സമര്‍പ്പണ ചടങ്ങില് ക്ഷണിക്കാതെ താങ്കളോടൊപ്പം വേദിയില് കയറിയിരുന്നു എന്നായിരുന്നു ഫേസ്ബുക്കിലെ ആക്ഷേപം. പരിപാടിയുടെ സംഘാടകരോടോ എക്‌സിക്യൂട്ടീവ് ഓഫീസറോടോ പ്രാഥമിക അന്വേഷണം നടത്താനുള്ള സാമാന്യ മര്യാദ പോലുമില്ലാതായിരുന്നു താങ്കളുടെ നുണ പ്രചരണം. കൊച്ചി മെട്രോ ഉദ്ഘാടന വേളയില് ബഹുമാനപ്പെട്ട പ്രധാനമന്ത്രിക്കൊപ്പം ഞാന് ട്രെയിന് യാത്ര നടത്തിയത് സുരക്ഷാ വീഴ്ചയാണെന്നും ക്ഷണമില്ലാതെയായിരുന്നു എന്നും താങ്കള് ആരോപിച്ചു. പ്രധാനമന്ത്രിയുടെ ഓഫീസിന്റെ ക്ഷണമോ അനുമതിയോ ഇല്ലാതെ ഒരാള്‍ക്കും അത് സാധ്യമാകില്ല എന്ന പ്രാഥമിക അറിവ് പോലുമില്ലാതെയായിരുന്നു ആ ജല്‍പ്പനം. സ്വന്തം സംസ്ഥാനത്തെ ഡിജിപിയോടോ ആ ജില്ലയിലെ എസ് പിയോടോ ഒന്ന് അന്വേഷിച്ചിരുന്നെങ്കില് നിഷ്പ്രയാസം അറിയാന് കഴിയുമായിരുന്ന കാര്യമാണ് താങ്കളുടെ കുബുദ്ധി നുണ പ്രചരണമാക്കി മാറ്റിയത്. അന്ന് താങ്കളെ തിരുത്താന് മുഖ്യമന്ത്രി തയ്യാറായതും കേരളം മറന്നിട്ടില്ല.\nഇനി ഞാന് നേരത്തെ ഉന്നയിച്ച രാഷ്ട്രീയ ആരോപണത്തിലേക്ക്...\nതിരുവനന്തപുരം മേയറെ വട്ടിയൂര്‍ക്കാവില് മത്സരിപ്പിക്കാന് തീരുമാനിച്ചത് താങ്കളുടെ കുബുദ്ധിയാണെന്ന് എന്റെ ശ്രദ്ധയില് പെടുത്തിയത് താങ്കളുടെ പാര്‍ട്ടിയിലെ പ്രവര്‍ത്തകര് തന്നെയാണ്. വട്ടിയൂര്‍ക്കാവില് വിജയം അത്ര ഉറപ്പാണെങ്കില് മേയര് സ്ഥാനം ഉപേക്ഷിച്ച് മത്സരിക്കാന് താങ്കളുടെ പാര്‍ട്ടിയെ ഞാന് വെല്ലു വിളിക്കുകയാണ്. വട്ടിയൂര്‍ക്കാവിലെ തോല്‍വിയുടെ പേരില് പ്രശാന്തിനെ മാറ്റി അങ്ങയുടെ അടുത്ത ബന്ധുവിനെ മേയറാക്കുകയാണ് താങ്കളുടെ ലക്ഷ്യമെന്ന് ആരോപിച്ചതും നിങ്ങളുടെ പ്രവര്‍ത്തകരാണ്. അതോടെ വിദൂര ഭാവിയിലെങ്കിലും കഴക്കൂട്ടം മണ്ഡലത്തില് സീറ്റിന് വേണ്ടി ഉയരുന്ന അവകാശ വാദം ഇല്ലാതാക്കാനും അങ്ങേയ്ക്ക് പദ്ധതിയുണ്ടെന്ന ആരോപണം ഞാന്! മുഖവിലയ്‌ക്കെടുക്കുന്നില്ല. കാരണം കഷ്ടിച്ച് ഇനിയും ഒന്നര വര്‍ഷക്കാലത്തേക്ക് മാത്രമുള്ള അങ്ങയുടെ ഈ സിംഹാസനം ജനങ്ങള് തന്നെ അറബിക്കടലില് ഒഴുക്കാന് കാത്തു നില്‍ക്കുകയാണ്.\nപ്രശാന്തിനെപ്പറ്റി ഇത്രയധികം വാത്സല്യവും ഉത്കണ്ഠയുണ്ടെങ്കില് ആദ്യം പാര്‍ട്ടി ചിഹ്നത്തില് വോട്ടു ചെയ്യാന് സ്വന്തം അണികളെ പ്രേരിപ്പിക്കുകയാണ് വേണ്ടത്. അല്ലാതെ ബിജെപിയെ തോല്‍പ്പിക്കാന് സ്വന്തം പാര്‍ട്ടിയേയും അണികളേയും ചതിക്കുകയല്ല വേണ്ടത്. ധീരന്‍മാര് നേര്‍ക്കു നേരാണ് പോരാടേണ്ടത്. മൂക്കു മുറിച്ചും ശകുനം മുടക്കുന്ന പതിവ് ഇത്തവണയെങ്കിലും അവസാനിപ്പിക്കണം. വോട്ടു കച്ചവടം നടത്തിയല്ല ബിജെപിയെ തോല്‍പ്പിക്കേണ്ടത്. അതിനുള്ള ധീരത ഇത്തവണയെങ്കിലും കാണിക്കുമെന്ന് പ്രതീക്ഷിക്കുന്നു.\nകുമ്മനം കടകംപള്ളി വാക്‌പോര്


4malayalees - ഓസ്‌കാര് സംപ്രേക്ഷണത്തിന് കുറഞ്ഞ റേറ്റിങ്ങ്, കളിയാക്കി ട്രംപ്, മറുപടിയുമായി കിമ്മല്\nഓസ്‌കാര് സംപ്രേക്ഷണത്തിന് കുറഞ്ഞ റേറ്റിങ്ങ്, കളിയാക്കി ട്രംപ്, മറുപടിയുമായി കിമ്മല്\nന്യൂയോര്‍ക്ക്: ഓസ്‌കാര് റേറ്റിങ്ങിനെ കുറിച്ച് കമന്റ് നടത്തിയ ഡൊണാള്‍ഡ് ട്രംപിന് മറുപടിയുമായി ജിമ്മി കിമ്മല്. ഞായറാഴ്ചയാണ് 90 ാമത് അക്കാദമി അവാര്‍ഡുകള് പ്രഖ്യാപിച്ചത്. അക്കാദമി അവാര്‍ഡ് സംപ്രേക്ഷണം 26.5 മില്ല്യണ് ആള്‍ക്കാര് മാത്രമാണ് കണ്ടത്.\nകുറഞ്ഞ ടിവി റേറ്റിങ്ങിനെ കളിയാക്കി ട്രംപ് ട്വീറ്റ് ചെയ്തിരുന്നു. ടിവി റേറ്റിങ്ങ് കുറയാനുള്ള കാരണമായി ട്രംപ് ചൂണ്ടിക്കാട്ടിയത് താരങ്ങളില്ലാത്തതാണെന്നണ്. ഓസ്‌കാറിന്റെ പ്രതിസന്ധിയെന്താണെന്ന് വച്ചാല് നമുക്ക് താരങ്ങളില്ലെന്നാണ് ട്രംപ് ട്വീറ്റ് ചെയ്തത്.\nഓസ്‌കാറില് ഇത്തവണയും അവതാരക വേഷത്തിലെത്തിയ ജിമ്മി കിമ്മല് ട്രംപിന്റെ ട്വീറ്റിന് മറുപടിയുമായെത്തി. ചരിത്രത്തിലെ ലോവസ്റ്റ് റേറ്റഡ് പ്രസിഡന്റിന് നന്ദിയെന്നാണ് ജിമ്മി കുറിച്ചത്.


ബലാത്സംഗ ശ്രമം ചെറുത്ത അമ്മയെ മകന് കൊലപ്പെടുത്തി; നിലമ്പൂരിനെ നടുക്കിയ കേസില് വിധി നാളെ | pothukallu radhamani murder verdict tomorrow\nബലാത്സംഗ ശ്രമം ചെറുത്ത അമ്മയെ മകന് കൊലപ്പെടുത്തി; നിലമ്പൂരിനെ നടുക്കിയ കേസില് വിധി നാളെ\nമാനസിക വെല്ലുവിളി നേരിടുന്ന രാധാമണി മരുന്നു കഴിച്ച് മയങ്ങിക്കിടക്കുന്ന സമയത്ത് മൂത്തമകനായ പ്രതി പലതവണ ബലാൽസംഗം ചെയ്തിരുന്നുവെന്ന് കണ്ടെത്തിയിരുന്നു.\nNilambur, First Published Aug 11, 2021, 8:40 PM IST\nനിലമ്പൂര്: ബലാത്സംഗ ശ്രമത്തിനിടെ സ്വന്തം അമ്മയെ മകന് കൊലപ്പെടുത്തിയ കേസിൽ നാളെ വിധി പറയും. മഞ്ചേരി അഡീഷണൽ ജില്ലാ സെഷൻസ് കോടതി (ഒന്ന്) ആണ് വിധി പ്രഖ്യാപിക്കുക. പോത്തുകല് ഉദിരകുളം പെരിങ്ങനത്ത് ശശിയുടെ ഭാര്യ രാധാമണിയെ (47) ആണ് മകൻ പ്രജിത്ത് കുമാർ (20) കൊലപ്പെടുത്തിയത്.\n2017 ഏപ്രിൽ പത്തിന് പകൽ രണ്ടു മണിക്കാണ് നാടിനെ നടുക്കിയ ക്രൂരമായ കൊലപാതകം. മകൻ ബലാത്സംഗം ചെയ്യാൻ ശ്രമിച്ചത് രാധാമണി തടഞ്ഞു. ഇതിലുള്ള വിരോധം മൂലം സ്വന്തം അമ്മയുടെ തല ചുമരിലിടിച്ച് കൊലപ്പെടുത്തിയെന്നാണ് പ്രോസിക്യൂഷൻ കേസ്. ഭർത്താവ് ശശി ജോലി കഴിഞ്ഞെത്തിയപ്പോഴാണ് രാധാമണി അവശനിലയിൽ കിടക്കുന്നത് കണ്ടത്.\nഉടൻ തന്നെ രാധാമണിയെ നിലമ്പൂർ ജില്ലാ ആശുപത്രിയിലേക്ക് കൊണ്ടുപോയെങ്കിലും ആശുപത്രിയിലെത്തും മുമ്പ് മരണപ്പെടുകയായിരുന്നു. മാനസിക വെല്ലുവിളി നേരിടുന്ന രാധാമണി മരുന്നു കഴിച്ച് മയങ്ങിക്കിടക്കുന്ന സമയത്ത് മൂത്തമകനായ പ്രതി പലതവണ ബലാൽസംഗം ചെയ്തുവെന്നും പരാതിയുണ്ട്. പകൽ സമയങ്ങളിലായിരുന്നു ഒരു വർഷത്തോളം തുടർന്ന പീഡനം.\nരാധാമണിയുടെ ഭര്‍ത്താവ് ശശിയുടെ പരാതിയിൽ പോത്തുകൽ പൊലീസ് 2017 ഏപ്രിൽ 13നാണ് പ്രതിയെ അറസ്റ്റ് ചെയ്തത്. കേസിൽ 50 സാക്ഷികളുണ്ട്. പ്രോസിക്യൂഷനു വേണ്ടി ജില്ലാ പബ്ലിക് പ്രോസിക്യൂട്ടർ സി വാസു ഹാജരാകും.\nradhamani murder case verdict


ഡൊമിനിക്കയിലേക്ക് തന്നെ റാഞ്ചിക്കൊണ്ടുപോയതാണെന്ന ബാങ്ക് വായ്പ തട്ടിപ്പു കേസ് പ്രതി മെഹുൽ ചോക്സിയുടെ പരാതിയിൽ ആന്റിഗ്വ സർക്കാർ അന്വേഷണം തുടങ്ങി. തട്ടിക്കൊണ്ടുപോയവരുടെ പേരുകൾ ചോക്സിയുടെ അഭിഭാഷകർ കൈമാറിയതായും പരാതി സത്യമാണെങ്കിൽ വിഷയം വളരെ ഗൗരവമുള്ളതാണെന്നും ആന്റിഗ്വൻ പ്രധാനമന്ത്രി ഗാസ്റ്റൻ ബ്രൗൺ വ്യക്തമാക്കി.\nആന്റിഗ്വയിലെ ജോളി ഹാർബറിൽ കാമുകിയുമായി കറങ്ങാൻ പോയപ്പോഴാണു പിടികൂടിയതെന്ന് ആന്റിഗ്വൻ പ്രധാനമന്ത്രി നേരത്തെ പറഞ്ഞത്. എന്നാൽ കാമുകിയായി വന്നത് തട്ടിക്കൊണ്ടുപോകാൻ നിയോഗിക്കപ്പെട്ട സംഘത്തിലെ അംഗമായിരുന്നു എന്നാണ് ചോക്സിയുടെ ആരോപണം.\nസഹോദരീ പുത്രൻ നീരവ് മോദിയുമായി ചേർന്നു പഞ്ചാബ് നാഷനൽ ബാങ്കിൽനിന്നു 13,500 കോടി രൂപയുടെ വായ്പത്തട്ടിപ്പു നടത്തിയ കേസിലെ പ്രതിയാണ് വജ്രവ്യാപാരിയായ ചോക്സി. ചോക്‌സി 2018 മുതൽ ആന്റിഗ്വയിലാണ് കഴിയുന്നത്.\nഡൊമിനിക്കൻ കോടതിയിൽനിന്ന് ചോക്സിയെ വിട്ടുകിട്ടണമെന്ന ഹർജിയിൽ അനുകൂല വിധി ലഭിച്ചാൽ ഇന്ത്യയിൽ എത്തിക്കാൻ സിബിഐ, ഇഡി സംഘം കഴിഞ്ഞയാഴ്ച പ്രത്യേക വിമാനത്തിൽ പോയിരുന്നു. എന്നാൽ കേസ് ഡൊമിനിക്കൻ ഹൈക്കോടതി ഒരുമാസത്തേക്ക് നീട്ടിവച്ചു. ഇപ്പോൾ ഡൊമിനിക്കയിൽ ജുഡീഷ്യൽ കസ്റ്റഡിയിലാണ് ചോക്സി.\nStory Highlights: Antigua government investigating Choksi complaint


‘ഗണേഷും കാവി കൂടാരത്തിലേക്കോ?’ വീക്ഷണം മുഖപ്രസംഗം – DN News\nHome/News/Kerala/‘ഗണേഷും കാവി കൂടാരത്തിലേക്കോ?’ വീക്ഷണം മുഖപ്രസംഗം\n‘ഗണേഷും കാവി കൂടാരത്തിലേക്കോ?’ വീക്ഷണം മുഖപ്രസംഗം\nയുഡിഎഫ് നേതൃത്വവുമായി ഇടഞ്ഞു നില്‍ക്കുന്ന കെ.ബി ഗണേഷ്‌കുമാര് എംഎല്‍എയ്‌ക്കെതിരെ രൂക്ഷവിമര്‍ശവുമായി കോണ്‍ഗ്രസ് മുഖപത്രം. ഗണേഷും കാവി കൂടാരത്തിലേക്കോ? എന്ന തലക്കെട്ടോടെ എഴുതിയ ‘വീക്ഷണ’ത്തിലെ മുഖപ്രസംഗത്തിലാണ് വിമര്‍ശം.\nവീക്ഷണം മുഖപ്രസംഗം ഇങ്ങനെ.\n“ യു ഡി എഫിലിരുന്നു മുത്ത് അളന്ന കൈക്കൊണ്ട് കാവി കൂടാരത്തില് പോയി മോര് അളക്കാനാണ് കെ ബി ഗണേഷ് കുമാറിന്റെ ശ്രമം. ഏതാനും ദിവസം മുമ്പ് നിയമസഭയില് പൊതുമരാമത്ത് വകുപ്പിനെതിരെ ആരോപണം ഉന്നയിച്ചു പ്രതിപക്ഷത്തിന്റെ കൈയ്യടി നേടിയ കെ ബി ഗണേഷ് കുമാറിന്റെ ഇന്നലത്തെ വാക്കുകള്‍ക്ക് കാവിയുടെ നിറവും മണവുമുണ്ടായിരുന്നു. യു ഡി എഫില് നിന്ന് കലഹിച്ചു പോയാല് എല് ഡി എഫ് ഏറ്റെടുക്കുമെന്നുറപ്പില്ലാതായപ്പോഴാണ് സംഘ് പരിവാറില് അദ്ദേഹം ആകൃഷ്ടനാവുന്നത്. സിനിമാ പ്രവര്‍ത്തകര് കൂട്ടമായും ഒറ്റയായും കാവിക്കച്ചയണിയാന് ഒരുങ്ങി നില്‍ക്കുമ്പോഴാണ് ഗണേഷ് കുമാറിനും കാവി മോഹം മൊട്ടിട്ടത്. ബി ജെ പിയില് അംഗത്വവും അടുത്ത നിയമസഭാ തിരഞ്ഞെടുപ്പില് പത്തനാപുരത്ത് താമര ടിക്കറ്റും ഉറപ്പിച്ചായിരുന്നു ഗണേഷ് കുമാര് ഇന്നലെ പത്രസമ്മേളനവും അഴിമതിക്കെതിരെയുള്ള പോരാട്ട പ്രഖ്യാപനവും നടത്തിയത്.\nഅനേകം നന്ദികേടുകളുടെയും നാണക്കേടുകളുടെയും നാറുന്ന ഭാണ്ഡക്കെട്ടുകള് യു ഡി എഫില് നിക്ഷേപിച്ചാണ് പത്തനാപുരം എം എല് എ യു ഡി എഫില് നിന്നുള്ള പടിയിറക്കം പ്രഖ്യാപിച്ചത്. മന്ത്രിസ്ഥാനം തിരിച്ചുകിട്ടില്ലെന്ന് ഏതാണ്ടുറപ്പായപ്പോള് പിന്നെ പാല് കൊടുത്ത കൈകളില് കടിച്ചിട്ടാകാം പിണങ്ങി പോക്കെന്ന് ഗണേഷന് തീരുമാനിച്ചിട്ട് നാളേറെയൊന്നും ആയില്ല. യു ഡി എഫില് ഇരുന്നു കൊണ്ട് ഇരിക്കുന്ന കൊമ്പ് മുറിക്കാനുള്ള ഗണേഷിന്റെ കൊലച്ചതി അനുവദിക്കില്ലെന്ന് യു ഡി എഫ് പ്രഖ്യാപിച്ചതോടെ അദ്ദേഹം തയ്യാറാക്കി വെച്ച തിരക്കഥയനുസരിച്ചുള്ള അഭിനയം ആരംഭിച്ചു. അഴിമതിക്കെതിരെയുള്ള പോരാട്ടം എന്ന പേരിട്ട് തന്റെ നെറികേടിന് ആദര്‍ശ പരിവേഷം നല്‍കാനുള്ള ശ്രമം ഇതിന്റെ ഭാഗമായിരുന്നു. ആരാച്ചാര് അഹിംസയെപ്പറ്റി സംസാരിക്കുന്നത് പോലെയാണ് ഗണേഷ് കുമാര് അഴിമതിക്കെതിരെ സംസാരിക്കുന്നത്.\nഅഭിസാരിക പാതിവ്രത്യത്തെപറ്റി പറയുന്നത് പോലെയാണ് അദ്ദേഹം രാഷ്ട്രീയ സദാചാരത്തെക്കുറിച്ച് വിലപിക്കുന്നത്. അഴിമതിക്കെതിരെയുള്ള പോരാട്ടം ഗണേഷ് ആരംഭിക്കേണ്ടത് യു ഡി എഫില് നിന്നല്ല; എവിടെ നിന്നാണെന്ന് ഞങ്ങള് പറയുന്നില്ല. അഴിമതിക്കെതിരെയുള്ള പോരാട്ടം ആര്‍ക്കെതിരെ തുടങ്ങണമെന്നും പറയുന്നില്ല. വയറ്റിലെ കുഞ്ഞിനെ വിശ്വസിച്ചു കൈയിലെ കുഞ്ഞിനെ കളയുരതെന്നേ പത്തനാപുരം എം എല് എയോട് പറയാനുള്ളൂ. അച്ഛന്റെ തുണയും സിനിമയിലെ മേല്‍വിലാസവും കൊണ്ട് മാത്രമായിരുന്നില്ല ഗണേഷന് പത്തനാപുരത്ത് ജയിച്ചത്. ആയിരക്കണക്കിന് യു ഡി എഫ് പ്രവര്‍ത്തകരുടെ അഹോരാത്ര പ്രവര്‍ത്തനമായിരുന്നു പത്തനാപുരത്ത് ഗണേഷിനെ വിജയിപ്പിച്ചത്.\n2001ലെ മന്ത്രിസഭയില് പിള്ളയ്ക്ക് മന്ത്രിയാകാനുള്ള സാങ്കേതിക തടസ്സം മകന് അനുഗ്രഹമായി മാറുകയായിരുന്നു. വേണമെങ്കില് ഭരണപരിചയ കുറവ് ചൂണ്ടിക്കാണിച്ചു എ കെ ആന്റണിക്ക് ഗണേഷ് കുമാറിനെ മാറ്റിനിര്‍ത്തമായിരുന്നു. പക്ഷെ; മുന്നണി രാഷ്ട്രീയത്തിലെ മര്യാദയനുസരിച്ച് കന്നി എം എല് എയായ ഗണേഷ് കുമാറിനെ മന്ത്രിയാക്കാന് കോണ്‍ഗ്രസും യു ഡി എഫും തയ്യാറായി. 2011ലെ തിരഞ്ഞെടുപ്പില് അച്ഛന്റെ അഭാവം വീണ്ടും ഗണേഷ് കുമാറിനെ തുണച്ചു; പിള്ളയുടെ ഇഷ്ടം നോക്കാതെ ഉമ്മന്‍ചാണ്ടി ഗണേഷ്‌കുമാറിനെ മന്ത്രിയാക്കി. ഇതിന്റെ പേരില് അച്ഛനും മകനും നടത്തിയ മല്ല യുദ്ധങ്ങളും ഒത്തുതീര്‍പ്പും വീണ്ടും കലഹവും യു ഡി എഫിനുണ്ടാക്കിയ നാണക്കേട് ചില്ലറയായിരുന്നില്ല. അതിനിടയിലാണ് ഗണേഷന്റെ കുടുംബവഴക്കും പെണ്‍വിവാദങ്ങളുമൊക്കെ മസാല സിനിമകളുടെ എരിവും പുളിവോടെയും മറനീക്കി പ്രദര്‍ശിക്കപ്പെട്ടത്.\nഈ വിവാദമായിരുന്നു ഗണേഷ് കുമാറിന് മന്ത്രിസ്ഥാനം നഷ്ടമാക്കിയത്. വിവാദങ്ങളില് നിന്ന് വിവാദങ്ങളിലേക്ക് താണുകൊണ്ടിരുന്ന ഗണേഷ് കുമാറിന് മന്ത്രിസ്ഥാനത്ത് തിരിച്ചെത്താനാവാതെ പോയത് യു ഡി എഫിന്റെ കൂടോത്രമോ ഉമ്മന്‍ചാണ്ടിയുടെ ചാത്തന് സേവയോ ആയിരുന്നില്ല; സ്വന്തം പ്രവര്‍ത്തികളിലെ കണ്ടകശനി കൊണ്ടായിരുന്നു. അതിനെയാണ് സ്വയംകൃതാനര്‍ത്ഥമെന്ന് പറയുന്നത്. പടയിറങ്ങിപോകുമ്പോള് മറ്റുള്ളവരെ പുളിച്ച തെറി പറയുന്ന ഗണേഷ് കുമാര് ഇന്നലകളെ വിസ്മരിക്കരുത്. സ്വന്തം ശ്രേയസ്സിനായി കുടുംബബന്ധങ്ങളും രക്തബന്ധങ്ങളും പൊട്ടിച്ചെറിഞ്ഞ അദ്ദേഹത്തിന് കാവിലഹരി മൂക്കുമ്പോള് രാഷ്ട്രീയ ബന്ധങ്ങളും നിഷ്പ്രയാസം പറിച്ചെറിയാനാകും. സിനിമയിലെ വേഷങ്ങള് മാറുന്നത് പോലെ ലളിതമല്ല; രാഷ്ട്രീയത്തിലെ വേഷങ്ങള് മാറുന്നത്. മതനിരപേക്ഷ രാഷ്ട്രീയത്തിന്റെ തണലില് വളര്‍ന്ന ഗണേഷ് കുമാര് സംഘ് പരിവാറിന്റെ താലമെടുത്താണ് എഴുന്നെള്ളിപ്പിന് അണിനിരക്കുന്നതെങ്കില് അത് ആത്മഹത്യാപരമായ ഒന്നായിരിക്കും. കഴിഞ്ഞ കുറെ ദിവസങ്ങളായുള്ള ഗണേഷ് കുമാറിന്റെ നീക്കങ്ങള്‍ക്ക് നിഗൂഢതയുടെ പരിവേഷമുണ്ടായിരുന്നു. മോങ്ങാനിരുന്ന അദ്ദേഹത്തിന്റെ തലയില് വീണ തേങ്ങയായിരുന്നു പൊതുമരാമത്ത് വകുപ്പിനെതിരെയുള്ള ആരോപണങ്ങള്.“\nഗണേഷ് എങ്ങോട്ടും പോകില്ല: പിള്ള


സുരേഷ് ഗോപിയും ശോഭനയും വീണ്ടും ഒരുമിക്കുന്നു; ‘ഗംഗേ’ എന്ന് വിളിക്കുന്ന ഡയലോഗും, ടീസർ വൈറൽ | Malayalam UK\nസുരേഷ് ഗോപിയും ശോഭനയും വീണ്ടും ഒരുമിക്കുന്നു; ‘ഗംഗേ’ എന്ന് വിളിക്കുന്ന ഡയലോഗും, ടീസർ വൈറൽ\nJanuary 27 05:19 2020 by News Desk 6\tPrint This Article\nമണിച്ചിത്രത്താഴിന് ശേഷം സുരേഷ് ഗോപിയും ശോഭനയും വീണ്ടും ഒരുമിക്കുന്ന ചിത്രമാണ് ‘വരനെ ആവശ്യമുണ്ട്’. ചിത്രത്തിന്റെ ടീസർ പുറത്ത് വന്നതിന് പിന്നിലെ യൂടൂബ് ട്രന്റിങ്ങിൽ ഒന്നാമതായിരിക്കുകയാണ്. വര്‍ഷങ്ങൾക്ക് ശേഷം സുരേഷ് ഗോപി ശോഭനയെ ‘ഗംഗേ’ എന്ന് വിളിക്കുന്ന ഡയലോഗും ടീസറിനെ ജനപ്രിയമാക്കി.\nസത്യന് അന്തിക്കാടിന്‍റെ മകന് അനൂപ് സത്യനാണ് ചിത്രം സംവിധാനം ചെയ്യുന്നത്. ഒരു ഇടവേളയ്ക്ക് ശേഷം സുരേഷ് ഗോപിയും ഏഴ് വര്‍ഷത്തിന് ശേഷം ശോഭനയും ഒന്നിക്കുകയാണ് ചിത്രത്തിൽ.\nദുൽഖർ സൽമാൻ പ്രൊഡക്ഷൻസിന്റെ ബാനറിൽ എം സ്റ്റാർ ഫിലിംസും വേ ഫെറർ ഫിലിംസുമാണ് നിർമ്മാണം. പ്രിയദര്‍ശൻ്റെയും ലിസിയുടെയും മകള് കല്യാണി പ്രിയദര്‍ശന്‍റെ അരദ്ദേറ്റ ചിത്രം കൂടിയാണിത്. ഉര്‍വ്വശി, മേജര് രവി, ലാലു അലക്‌സ്, ജോണി ആന്റണി തുടങ്ങിയവരും ചിത്രത്തിൻറെ ഭാഗമാകുന്നുണ്ട്.\nസുരേഷ് ഗോപി അഭിനയ രംഗത്തുനിന്ന് അപ്രത്യക്ഷനായതിന് പിന്നിൽ തല്പര കക്ഷികളുടെ ഗൂഢ ശ്രമങ്ങളോ ? വ്യക്തമാക്കി കവിയും ഗാനരചയിതാവുമായ ശ്രീകുമാരന് തമ്പിയുടെ ഫേസ്ബുക്ക് പോസ്റ്റ്\nഎന്നാലും നോ റിപ്ലെ, ഞാന് തിരിച്ചുപോരും…! സിനിമയ്ക്ക് വേണ്ടി ഒന്നര വര്‍ഷം മാമിന്റെ പിന്നാലെ നടന്നു; വരനെ ആവശ്യമുണ്ട്, സംവിധായകൻ അനൂപ് സത്യൻ പറയുന്നു


ഡോക്ടര്‍മാരുടെ പണിമുടക്ക് പൂര്‍ണം | Govt doctors protest beating of colleague by MLA - Malayalam Oneindia\nഡോക്ടര്‍മാരുടെ പണിമുടക്ക് പൂര്‍ണം\nകോഴിക്കോട്:മഞ്ചേശ്വരം ഗവ.ആസ്പത്രിയിലെ ഡോ.ജോസ് ഡിക്രൂസിനെ ചെര്‍ക്കുളം അബ്ദുള്ള എം.എല്.എ മര്‍ദ്ദിച്ചതില് പ്രതിഷേധിച്ച് സംസ്ഥാന വ്യാപകമായി ഡോക്ടര്‍മാര് നടത്തുന്ന പണിമുക്ക് ആശുപത്രികളുടെ പ്രവര്‍ത്തനത്തെ ബാധിച്ചു . കേരളാ ഗവണ്‍മെന്റ് മെഡിക്കല് ഓഫീസേഴ്സ് അസോസിയേഷനാണ് പണിമുടക്കിന് ആഹ്വാനം നല്‍കിയിരിക്കുന്നത്.\nസംസ്ഥാനത്തുടനീളം ആശുപത്രികളിലെ ഒപി വിഭാഗം നിശ്ചലമായി. ഭൂരിഭാഗം ആശുപത്രിയിലും ഡോക്ടര്‍മാര് മാസ്റര് റോളില് ഒപ്പിട്ടിട്ടില്ല. എന്നാല് അത്യാഹിത വിഭാഗത്തില് സേവനങ്ങള് ഡോക്ടര്‍മാര് നല്‍കുന്നുണ്ട്. മെഡിക്കല് കോളജ് ആശുപത്രയിലെ ഡോക്ടര്‍മാര് പണിമുടക്കില് പങ്കെടുക്കുന്നില്ല.\nപണിമുടക്ക് വിവരം അറിയാതെ ആശുപത്രികളിലെത്തിയവര് വലഞ്ഞു. സമരത്തിനെതിരെ എസ്മ പ്രയോഗിക്കുമെന്ന് സര്‍ക്കാര് അറിയിച്ചിട്ടുണ്ടെങ്കിലും ഇതുവരെ അറസ്റുകളൊന്നും ഉണ്ടായിട്ടില്ലെന്ന് പൊലീസ് അറിയിച്ചു. ഡോക്ടര്‍മാര് ആരും ജോലിക്ക് ഔദ്യോഗികമായി ഹാജരായിട്ടില്ലെങ്കിലും ഡോക്ടര്‍മാരുടെ സംഘടനയായ കെജിഎംഒയുടെ നിര്‍ദ്ദേശ പ്രകാരം ചില ഡോക്ടര്‍മാര് ആശുപത്രികളിലുണ്ട്. സമരത്തോട് അനുബന്ധിച്ച് കെ.ജിഎംഒഎ നടപ്പാക്കുന്ന ബദല് സംവിധാനമാണിത്.\nസംസ്ഥാനത്തുടനീളം 24 മണിക്കൂര് സമരത്തിനാണ് അസോസിയേഷന് ആഹ്വാനം ചെയ്തത്. കാസര്‍ഗോഡ് സമരം അനിശ്ചിതകാലത്തേക്ക് നീളുമെന്ന് കെജിഎംഒഎ അറിയിച്ചിട്ടുണ്ട്.\nസംഭവത്തെക്കുറിച്ച് റിപ്പോര്‍ട്ട് നല്‍കാന് ആരോഗ്യവകുപ്പുന്ത്രി കെ.കെ രാമചന്ദ്രന് മാസ്റര് ജില്ലാ കളക്ടറോട് ആവശ്യപ്പെട്ടിട്ടുണ്ട്.


» ‘അമ്മ’യ്ക്കും ദിലീപിനുമൊപ്പം: ഡബ്ല്യൂസിസിയെ കയ്യൊഴിഞ്ഞ് നിലപാട് വ്യക്തമാക്കി തമിഴ് സിനിമ സംഘടന\n‘അമ്മ’യ്ക്കും ദിലീപിനുമൊപ്പം: ഡബ്ല്യൂസിസിയെ കയ്യൊഴിഞ്ഞ് നിലപാട് വ്യക്തമാക്കി തമിഴ് സിനിമ സംഘടന\nമലയാള താരങ്ങളുടെ സംഘടനയുടെ നിലപാടിനൊപ്പം നില്‍ക്കുമെന്ന് തമിഴ് നടികര് സംഘം. ദിലീപിനെ കുറ്റക്കാരനായി കോടതി കണ്ടെത്താതെ കുറ്റക്കാരനായി ചിത്രീകരിക്കുന്നതില് കാര്യമില്ലന്ന നിലപാടിലാണ് തമിഴ് സിനിമാ ലോകം. പുതിയ സിനിമയുടെ റിലീസിനോടനുബന്ധിച്ച് കേരളത്തിലെത്തിയ നടനും നടികര് സംഘം ഭാരവാഹിയുമായ കാര്‍ത്തിയും ഇതേ അഭിപ്രായ പ്രകടനമാണ് സ്വകാര്യ ചാനലിന് നല്‍കിയ അഭിമുഖത്തില് പങ്കുവച്ചത്.\nദിലീപിനെതിരെയും ‘അമ്മ’ക്കെതിരെയും കാര്‍ത്തിയുടെ ഭാഗത്ത് നിന്നും പ്രതികരണമുണ്ടാകുമെന്ന് കരുതി നിരവധി ചോദ്യങ്ങളാണ് മാധ്യമ പ്രവര്‍ത്തകന് ചോദിച്ചിരുന്നത്. എന്നാല് ചോദ്യങ്ങളുടെ ഉദ്ദേശ്യം മനസിലാക്കി ഷാര്‍പ്പ് ആയി തന്നെ കാര്‍ത്തിയും മറുപടി നല്‍കി.\nകോടതി കുറ്റക്കാരനായി കാണാത്ത വ്യക്തിയെ എന്തിനാണ് ഇപ്പോള് പ്രതിയാക്കി വിചാരണ ചെയ്യുന്നത് എന്നതായിരുന്നു കാര്‍ത്തിയുടെ ചോദ്യം. അഭിമുഖത്തില് പ്രതീക്ഷിച്ച ഉത്തരം ലഭിക്കാത്തതിനാല് എഡിറ്റ് ചെയ്ത് ചുരുക്കിയാണ് ഈ ഭാഗം പ്രക്ഷേപണം ചെയ്തിരുന്നത്.\nപ്രമുഖ തെന്നിന്ത്യന് താരം സൂര്യയുടെ സഹോദരനാണ് കാര്‍ത്തി. തമിഴകത്തെ മുന് നിര നായകനായ കാര്‍ത്തിയും നാസറും വിശാലും അടങ്ങുന്ന സംഘമാണ് നടികര്‍സംഘം താരസംഘടനയുടെ തലപ്പത്ത്. രാധാരവി-ശരത് കുമാര് ടീമിനെയാണ് നടികര് സംഘം തെരെഞ്ഞെടുപ്പില് അവര് പരാജയപ്പെടുത്തിയത്.


Rajnikanth, Enthiran, Kalabhavan Mani, Shankar, Goa, യന്തിരന്, രജനീകാന്ത്, കലാഭവന് മണി, ശങ്കര് - Malayalam Filmibeat\nയന്തിരനില് രജനിയ്‌ക്കൊപ്പം കലാഭവന് മണി\n| Published: Monday, October 6, 2008, 13:54 [IST]\nവില്ലന്‍വേഷങ്ങളിലൂടെ തമിഴ് പ്രേക്ഷകരുടെ മനംകവര്‍ന്ന കലാഭവന് മണിയ്‌ക്ക് തമിഴില് വീണ്ടും തിരക്കേറുന്നു. മണി അഭിനയിക്കുന്ന മൂന്നു ചിത്രങ്ങളാണ് തമിഴില് ഒരുങ്ങുന്നത്.\nസ്റ്റൈല് മന്നന് രജനീകാന്തിനെ നായകനാക്കി സംവിധാനയകന് ശങ്കര് ഒരുക്കുന്ന യന്തിരനാണ് ഇതിലൊന്ന്. രജനിയ്‌ക്കൊപ്പം അഭിനയിക്കുകയെന്ന ഭാഗ്യത്തിനൊപ്പം യന്തിരന് എന്ന വന് പ്രൊജക്ടിന്റെ ഭാഗമാവുകയെന്ന ഇരട്ട ഭാഗ്യമാണ് ഈ ചിത്രത്തിലെ വേഷത്തിലൂടെ മണിയ്‌ക്ക് കൈവന്നിരിക്കുന്നത്.\nചിത്രത്തിലെ മറ്റൊരു ആകര്‍ഷണ കേന്ദ്രം ബോളിവുഡ് സുന്ദരി ഐശ്വര്യറായിയാണ്. ഗോവയിലാണ് ഈ ചിത്രത്തിന്റെ ഷൂട്ടിങ് നടക്കുന്നത്. ഇതിനായി കലാസംവിധായകന് സാബു സിറിള് കൂറ്റന് സെറ്റാണ് ഗോവയില് തയ്യാറാക്കിയിരിക്കുന്നത്. ചിത്രത്തില് പന ചെത്തുന്ന തൊഴിലാളിയുടെ വേഷമാണത്രേ മണി അവതരിപ്പിക്കുന്നത്.\nസരിത്തിരം, മോതവിളയാട് എന്നീ ചിത്രങ്ങളില് മണി വില്ലന് കഥാപാത്രങ്ങളെയാണ് അവതരിപ്പിക്കുന്നത്. തെന്നിന്ത്യന് മാദക റാണി നമിത വേഷമിടുന്ന ബ്ലാക് സ്റ്റാലിയനാണ് മലയാളത്തില് മണിയുടേതായി പുറത്തിറങ്ങാനിരിക്കുന്ന ചിത്രം, ഇതിന് പിന്നാലെ മലയാളിയെന്ന ചിത്രത്തിലും മണി നായകവേഷം ചെയ്യുന്നുണ്ട്.\nRead more about: rajnikanth enthiran kalabhavan mani\nStory first published: Monday, October 6, 2008, 13:54 [IST]


ഷാഹുലിന്റെ മൃതദേഹം പിടിച്ചെടുക്കാന് മണിക്കൂറുകള് നീണ്ട ശ്രമം\nFri Feb 22 2019 07:44:04 GMT+0530 (IST)\nഎരുമേലി: ഒരാഴ്ച മുമ്പ് മുണ്ടക്കയത്ത് നിന്ന് ഒഴുക്കില്‍പെട്ട് കാണാതായ അടൂര് മണക്കാല വട്ടമലതെക്കേതില് ഷാഹുല് രാജിന്റെ (21) മൃതദേഹം മണിമലയാറ്റില് ഒഴുക്കില് നിന്ന് പിടിച്ചെടുക്കാന് പോലിസും ഫയര് ഫോഴ്‌സും നാട്ടുകാരും നടത്തിയത് മണിക്കൂറുകള് നീണ്ട സാഹസിക ശ്രമം. ഇന്നലെ രാവിലെ എരുമേലി ഓരുങ്കല്‍കടവിലൂടെ മൃതദേഹം ഒഴുകുന്നത് കണ്ട് നാട്ടുകാരാണു പോലിസിനെ അറിയിച്ചത്.\nഎങ്ങനെയും മൃതദേഹം കരയ്ക്കടുപ്പിക്കണമെന്ന് അറിയിച്ച് അപ്പോള് തന്നെ എരുമേലി പോലിസ് സ്ഥലത്തെത്തി. ശക്തമായ ഒഴുക്കും കരകവിയാറായ വെള്ളപ്പൊക്കവും മൂലം മൃതദേഹം കണ്ടെത്തി പിടിക്കുക സാധ്യമല്ലായിരുന്നു. മണിമലയാറിലെ ചെക്ക് ഡാമുകള്, പാലങ്ങള് എന്നിവിടങ്ങളില് മൃതദേഹം തങ്ങിനില്‍ക്കുമെന്ന പ്രതീഷയോടെ പോലിസും ആറിന്റെ കരയില് നാട്ടുകാരും തിരച്ചില് നടത്തിക്കൊണ്ടിരുന്നു. പാലങ്ങളില് പോലിസ് കാവല് നിന്നതിനൊപ്പം ഫയര് ഫോഴ്‌സും എത്തി.\nവിഴിക്കത്തോട്ടില് മൃതദേഹം എത്തിയപ്പോള് പിടികൂടാന് കഴിഞ്ഞില്ല. അതേസമയം കരിമ്പുകയം ചെക്ക്ഡാമിന്റെ തൂണുകളില് മൃതദേഹം തടഞ്ഞു കിടന്നിരുന്നു. എന്നാല് ഫയര്‍ഫോഴ്‌സിന് സമയത്ത് എത്താന് സാധിച്ചില്ല. ശക്തമായ ഒഴുക്കായതിനാല് നാട്ടുകാര്‍ക്കു വലയിട്ട് തടഞ്ഞു നിര്‍ത്താനും സാധിച്ചില്ല. തുടര്‍ന്ന് പഴയിടം പാലത്തില് വലയും സന്നാഹങ്ങളുമായി മഴ വകവയ്ക്കാതെ മൃതദേഹം പിടിക്കാന് നടത്തിയ ശ്രമവും പരാജയപ്പെട്ടതോടെ എല്ലാവരും ആശങ്കയിലായി.\nഒടുവില് മണിമല കോട്ടാങ്ങലിനു സമീപം മുണ്ടോലികടവ് പാലത്തിന് അടിയില് നിന്നാണ് മൃതദേഹം പിടിച്ചെടുത്തത്. അതുവരെ പ്രതികൂല കാലാവസ്ഥയില് വലഞ്ഞ് പോലിസിനും ഫയര്‍ഫോഴ്‌സിനുമൊപ്പം നൂറു കണക്കിനു നാട്ടുകാരും തിരച്ചിലില് പങ്കാളികളായി.


ടൊയോട്ട സണ്ണി നിര്യാതനായി- Toyotta sunni died in kuwait\nടൊയോട്ട സണ്ണി നിര്യാതനായി\nകോട്ടയം കുമ്പനാട് സ്വദേശിയായ മാത്യൂസ് 1956ലാണ് തൊഴില് തേടി ഗള്‍ഫിലെത്തിയത്.\nകുവൈത്ത് സിറ്റി: ഗള്‍ഫിലെ പ്രവാസി ഇന്ത്യക്കാരില് പ്രമുഖനും കുവൈത്ത് മലയാളികളുടെ അംബാസഡര് എന്ന വിശേഷണത്തിനുടമയായ മാത്തുണ്ണി മാത്യൂസ് എന്ന ടൊയോട്ട സണ്ണി (81) കുവൈത്തില് നിര്യാതനായി. അസുഖബാധിതനായി ചികിത്സയിലായിരുന്നു. ഹൃദയാഘാത്തെതുടര്‍ന്ന് ശനിയാഴ്ച വൈകീട്ട് കുവൈത്തിലെ ഖാദിസിയയിലെ വസതിയിലായിരുന്നു അന്ത്യം.\nകുവൈത്തിലെ ഇറാഖ് അധിനിവേശ സമയത്ത് ദുരിതത്തിലായ ഇന്ത്യക്കാരെ സ്വദേശത്ത് എത്തിക്കുന്നതിന് മാത്യൂസ് നേതൃത്വം നല്‍കിയിരുന്നു. സമാനതകളില്ലാത്ത ഈ സാമൂഹ്യ പ്രവര്‍ത്തനം ഏറെ പ്രശംസ പിടിച്ചുപറ്റി. 2003ലെ ഗള്‍ഫ് യുദ്ധ വേളയിലും ഇന്ത്യന് സമൂഹത്തിന് ആത്മ ധൈര്യം പകര്‍ന്ന് അദ്ദേഹം മുന്നിലുണ്ടായിരുന്നു. ടയോട്ട വാഹനങ്ങളുടെ കുവൈത്തിലെ വിതരണക്കാരായ കമ്പനിയില് തന്റെ മികവുകൊണ്ട് ടയോട്ടാ വാഹനങ്ങളെ കുവൈത്തില് മുന്നിലെത്തിക്കുന്നതിന്റെ ക്രെഡിറ്റാണ് മാത്യൂസിനെ ടയോട്ടാ സണ്ണിയാക്കിയത്.\nകോട്ടയം കുമ്പനാട് സ്വദേശിയായ മാത്യൂസ് 1956ലാണ് തൊഴില് തേടി ഗള്‍ഫിലെത്തിയത്. ദിവസങ്ങള് നീണ്ട കപ്പല് യാത്രക്കൊടുവിലാണ് അദ്ദേഹം കുവൈത്ത് മണ്ണിലിറങ്ങിയത്. ഏറെ പ്രയാസം നിറഞ്ഞതായിരുന്നു അക്കാലത്തെ പ്രവാസ ജീവിതം. 1957ല് നാസര് മുഹമ്മദ് അല് സായര് ഉടമസ്ഥതയിലുള്ള ടൊയോട്ട ഏജന്‍സിയില് ജോലിയില് പ്രവേശിച്ച അദ്ദേഹം 1989ല് കമ്പനി ജനറല് മാനേജരായാണ് വിരമിച്ചത്.\n1990 മുതല് സ്വന്തം കമ്പനിയായ സഫീന കാര് റെന്റല്, സഫീന ജനറല് ട്രേഡിങ് എന്നിവ ആരംഭിച്ചു. ഈ കമ്പനിയുടെ മാനേജിങ് പാര്‍ട്ണറായും ജാബ്രിയ ഇന്ത്യന് സ്‌കൂള് ചെയര്‍മാനുമാണ്. കുവൈത്ത് ഇന്ത്യന് ആര്‍ട് സര്‍ക്കിളിന്റെ സ്ഥാപകരിലൊരാളാണ്. ഇന്ത്യന് സ്‌കൂളിന്റെ ട്രസ്റ്റലി അംഗവും ചെയര്‍മാനുമായിരുന്നു. ഇന്ത്യന് ബിസിനസ് കൗണ്‍സില് ചെയര്‍മാനായും പ്രവര്‍ത്തിച്ചു. നാഷണല് ഇവാഞ്ചലിക്കല് ചര്‍ച്ച് സമിതിയിലെ മുതിര്‍ന്ന അംഗമായിരുന്നു.\nഭാര്യ: മേരി മാത്യു, മക്കള്: ജെയിംസ് മാത്യു (ബിസിനസ്), ആനി എം മാത്യുസ് (ഡല്‍ഹി), സൂസണ് എം മാത്യുസ് (യുഎന് മനുഷ്യാവകാശ കമ്മീഷന്, ജനീവ). സംസ്‌കാരം പിന്നീട് നാട്ടില്.\nസി.കെ.വിനീതിനെ പിരിച്ചുവിട്ടത് കായികതാരങ്ങളുടെ മനോവീര്യം കെടുത്തുന്ന നടപടിയെന്ന് മുഖ്യമന്ത്രി പിണറായി


പ്രവാസി മലയാളി ഫെഡറേഷന്റെ കാനഡ കോ ഓര്‍ഡിനേറ്ററായി ആനി ഫിലിപ്പ് | USA Malayalam News Paper\nപ്രവാസി മലയാളി ഫെഡറേഷന്റെ കാനഡ കോ ഓര്‍ഡിനേറ്ററായി ആനി ഫിലിപ്പ്\nStory Dated: Friday, July 25, 2014 11:12 hrs UTC\nകാനഡ . പ്രവാസി മലയാളി ഫെഡറേഷന്റെ കാനഡ കോ ഓര്‍ഡിനേറ്ററായി ആനി ഫിലിപ്പിനെ നിയമിച്ചതായി പിഎംഎഫ് ഗ്ലോബല് കോ ഓര്‍ഡിനേറ്റര് ജോസ് മാത്യു പനച്ചിക്കല് അറിയിച്ചു. കാനഡയില് 22 വര്‍ഷമായി റിയല് എസ്റ്റേറ്റ് രംഗത്ത് പ്രവര്‍ത്തിക്കുന്ന ആനി ഫിലിപ്പിന് കേരളത്തിലും ബിസിനസ് സംരംഭങ്ങളുണ്ട്.\nഓഗസ്റ്റ് 14, 15, 16 തീയതികളിലായി കോട്ടയത്തു നടക്കുന്ന പിഎംഎഫ് ഗ്ലോബല് കണ്‍വന്‍ഷന്റെ പ്രവര്‍ത്തനങ്ങള്‍ക്ക് കാനഡയില് നിന്നും പ്രതിനിധികളെ എത്തിക്കുക. പിഎംഎഫിന്റെ പ്രവര്‍ത്തനങ്ങള് കാനഡയിലും വ്യാപിപ്പിക്കുക എന്ന ലക്ഷ്യമാണ് തനിക്കുളളതെന്ന് ആനി ഫിലിപ്പ് പറഞ്ഞു. തന്റെ പ്രവര്‍ത്തനങ്ങള്‍ക്ക് പൂര്‍ണ്ണ പിന്തുണയുമായി ഭര്‍ത്താവ് റജി ഫിലിപ്പും കുടുംബവും ഒപ്പമുണ്ട്.\nഒരു ഗായിക കൂടിയായ ആനി ഫിലിപ്പ് പ്രശസ്ത ഗായകന് ബിനോയ് ചാക്കോയുടെ ഗായക സംഘത്തിലെ ഗായിക കൂടിയാണ്. ബിനോയ് ചാക്കോയോടൊപ്പം ചേര്‍ന്ന് കേരളത്തില് സെലസ്റ്റ് ഈവന്റ് മാനേജ്മെന്റ് എന്ന സംരംഭം നടത്തി വരുന്നു.\nപിഎംഎഫിന്റെ ഗ്ലോബല് സമ്മേളനത്തില് ലോകത്തിന്റെ വിവിധ ഭാഗങ്ങളില് നിന്നായി അഞ്ഞൂറിലധികം പ്രതിനിധികള് പങ്കെടുക്കുന്നുണ്ട്. ചരിത്ര സെമിനാര്, സാംസ്കാരിക സമ്മേളനം, അവാര്‍ഡ് ദാനം, കലാപരിപാടികള് എന്നിവയും സമ്മേളനത്തോടനുബന്ധിച്ച് നടക്കും. ഡോ. ജോസ് കാനാട്ട് (യുഎസ്എ) ഗ്ലോബല് ചെയര്‍മാനും ബഷീര് അസലായി (പ്രവാസ സമ്മാന് ജേതാവ്) കണ്‍വീനറുമായ വിപുലമായ സംഘാടക സമിതിയാണ് ഇതിനായി പ്രവര്‍ത്തിക്കുന്നത്.


ചൊവ്വ, 23 ഫെബ്രുവരി 2021 (17:11 IST)\nആസിഫ് അലിയുടെ ഷൂട്ടിംഗ് ആരംഭിക്കാനിരിക്കുന്ന ചിത്രമാണ് 'മഹേഷും മാരുതിയും'. അടുത്തിടെ പുറത്തുവന്ന ഫസ്റ്റ് ലുക്ക് പോസ്റ്റര് ഇരുകൈയും നീട്ടിയാണ് പ്രേക്ഷകര് സ്വീകരിച്ചത്.സച്ചി-സേതു കൂട്ടുകെട്ടിലെ സേതു കുട്ടനാടന് ബ്ലോഗിനുശേഷം സംവിധാനം ചെയ്യുന്ന ചിത്രം കൂടിയാണിത്. ഷൂട്ടിംഗ് മാര്‍ച്ചില് ആരംഭിക്കും.പുതിയ വിശേഷങ്ങളുമായി എത്തിയിരിക്കുകയാണ് നിര്‍മ്മാതാവ് കൂടിയായ മണിയന്‍പിള്ള രാജു.സിനിമയ്ക്ക് വേണ്ടി 1984 മോഡല് മാരുതി 800 കാര് പുതുക്കി പുറത്തിക്കി. ചിത്രത്തില് ആസിഫലിയെ പോലെ തന്നെ തുല്യ പ്രാധാന്യമുള്ള കാറിനൊപ്പമുള്ള ചിത്രവും അദ്ദേഹം പങ്കുവച്ചു.\nമഹേഷും മാരുതി 800 കാറും പിന്നെ ഒരു പെണ്‍കുട്ടിയും ചേര്‍ന്ന ട്രയാങ്കിള് ലൗ സ്റ്റോറി ആണ് ഈ ചിത്രം എന്നാണ് സേതു നേരത്തെ പറഞ്ഞത്. മഹേഷിന്റെ വാഹനത്തോടുള്ള വൈകാരിക അടുപ്പവും പിന്നീട് അവന്റെ ജീവിതത്തിലേക്ക് ഒരു പെണ്‍കുട്ടി കടന്നുവരുന്നതും അതിനു ശേഷം അവന്റെ ജീവിതം എങ്ങനെ മാറുന്നുവെന്നാണ് സിനിമ പറയുന്നത്.


ശക്തമായ ഹാർഡ് വുഡ് മരപ്പണി നിർമ്മാണത്തിനും ഫാക്ടറിക്കുമുള്ള ചൈന വാട്ടർ ബേസ്ഡ് പശ | യൂക്സിംഗ് ഷാർക്ക്\nശക്തമായ തടി മരപ്പണിക്ക് വെള്ളം അടിസ്ഥാനമാക്കിയുള്ള പശ\nകോഡ്: SY6120 സീരീസ്\nമിക്സിംഗ് അനുപാതം 100: 15 ആണ്\nപാക്കിംഗ്: 20 കിലോ / ബാരലിന് 1200 കിലോഗ്രാം / പ്ലാസ്റ്റിക് ഡ്രം\nആപ്ലിക്കേഷൻ: ഉയർന്ന ഗ്രേഡ് സോളിഡ് വുഡ് ഫർണിച്ചറുകളായ മഹോഗാനി ഫർണിച്ചർ, അധിക ഹാർഡ് വുഡ് ഫർണിച്ചർ, കോവണിപ്പടി തുടങ്ങിയവ നിർമ്മിക്കാൻ ഉപയോഗിക്കുന്നു.\nഈ ഉൽ‌പ്പന്നം മികച്ച ഷിയറും ടെൻ‌സൈൽ കരുത്തും വേഗത്തിലുള്ള ഗ്ലൂയിംഗ് വേഗതയുമുള്ള ഉയർന്ന നിലവാരമുള്ള പരിസ്ഥിതി സ friendly ഹൃദ എമൽ‌ഷൻ പശയാണ്. പ്രത്യേക ഹാർഡ് മെറ്റീരിയലുകളായ മഹോഗാനി, റെഡ് ചന്ദനം, റോസ് വുഡ്, ഡ്രാഗൺ, ഫീനിക്സ് ചന്ദനം, പൈനാപ്പിൾ ഗ്രിഡ് മുതലായവയ്ക്ക് ഇത് സാധാരണ മരം പൊട്ടുന്ന നിരക്ക് പരിശോധനയ്ക്ക് അനുയോജ്യമാണ്. മികച്ച വെറ്റ് ടാക്കും ദ്രാവകതയും മരം കെ.ഇ.യിൽ ഉപയോഗിക്കാൻ പശ എളുപ്പമാക്കുന്നു. ഈ പശ രണ്ട് ഘടകങ്ങളുള്ള, ഉയർന്ന ഗ്രേഡ് വുഡ് പാനലിംഗിനായി വെള്ളത്തിൽ ലയിക്കുന്ന പശയാണ്. ഫോർമാൽഡിഹൈഡ്, ഫിനോൾ തുടങ്ങിയ ദോഷകരമായ ഘടകങ്ങൾ ഇതിൽ അടങ്ങിയിട്ടില്ല. ഇത് സുരക്ഷിതവും പരിസ്ഥിതി സൗഹൃദവുമാണ്, മാത്രമല്ല പരിസ്ഥിതിയെ മലിനമാക്കുന്നില്ല. എളുപ്പത്തിലുള്ള നിർമ്മാണവും പ്രവർത്തനവും, എളുപ്പത്തിൽ വൃത്തിയാക്കലും ഹ്രസ്വ പ്രസ്സ് സമയവും പോലുള്ള നല്ല നിർമ്മാണ പ്രവർത്തനങ്ങൾ ഇതിന് ഉണ്ട്. പ്രകടനം; ഈ പശ ഉപയോഗിക്കുന്ന ഉൽപ്പന്നങ്ങൾക്ക് ഉയർന്ന പശ ശക്തി, നല്ല ജല പ്രതിരോധം, നല്ല വാർദ്ധക്യ പ്രതിരോധം എന്നിവയുടെ ഗുണങ്ങളുണ്ട്. OAK, Fraxinus mandshurica, മേപ്പിൾ, ബിർച്ച്, റബ്ബർ മരം, താമര മരം, ഹാർഡ് പലവക മരം പോലുള്ള ഹാർഡ് വുഡ് ട്രീ സ്പീഷീസ് പശ കാത്തിരിക്കുക. സോളിഡ് വുഡ് പാനലിംഗിന് ശേഷം പാചകം ചെയ്യുന്നതിനും വളയ്ക്കുന്നതിനും ഇത് പ്രത്യേകിച്ചും അനുയോജ്യമാണ്. ജപ്പാനിലെ കൃഷി, വനം മന്ത്രാലയത്തിന്റെ ഫസ്റ്റ് ക്ലാസ് ജല പ്രതിരോധവും കാലാവസ്ഥാ പ്രതിരോധ മാനദണ്ഡങ്ങളും പാലിക്കുന്ന മികച്ച പ്രവർത്തനക്ഷമതയാണിത്.\nചിക്കൻ ചിറകുള്ള മരം\nOok ക വുഡ്\nഎന്റെ രാജ്യത്ത് ഉയർന്നതും വിലയേറിയതുമായ ഫർണിച്ചറുകൾക്കുള്ള മെറ്റീരിയലാണ് മഹോഗാനി. പയർവർഗ്ഗ കുടുംബത്തിലെ ഒരു സസ്യമാണ് റോസ്വുഡ്, ഉഷ്ണമേഖലാ പ്രദേശങ്ങളിൽ ഉൽ‌പാദിപ്പിക്കുന്ന ടെറോകാർപസ് (ടെറോകാർപസ്). ആദ്യം ഇത് ചുവന്ന തറയെ സൂചിപ്പിക്കുന്നു, അതിൽ ധാരാളം ഇനങ്ങൾ ഉണ്ട്; 1980 കൾക്കുശേഷം, മഹാഗണിക്ക് വേണ്ടിയുള്ള ജനങ്ങളുടെ ആവശ്യം വർദ്ധിച്ചുകൊണ്ടിരിക്കുകയാണ്, വ്യവസായം അടിയന്തിരമായി നിയന്ത്രിക്കേണ്ടതുണ്ട്. സാന്ദ്രതയ്ക്കും മറ്റ് സൂചകങ്ങൾക്കും അനുസരിച്ച് രാജ്യത്ത് മഹാഗണി സ്റ്റാൻഡേർഡ് ചെയ്തിട്ടുണ്ട്, കൂടാതെ മഹാഗണി നിയന്ത്രിക്കുന്നത്: രണ്ടാമത്തെ ശാഖ, അഞ്ച് വംശങ്ങൾ, എട്ട് തരം, ഇരുപത്തിയൊമ്പത് ഇനം. മന്ദഗതിയിലുള്ള വളർച്ച, കഠിനമായ മെറ്റീരിയൽ, നൂറുകണക്കിന് വർഷത്തിലധികം വളർച്ചാ കാലഘട്ടം എന്നിവ കാരണം, തെക്കൻ എന്റെ രാജ്യത്ത് ഉത്പാദിപ്പിച്ച നിരവധി റെഡ് വുഡ്സ് മിംഗ്, ക്വിംഗ് രാജവംശങ്ങളുടെ കാലഘട്ടത്തിൽ തന്നെ വെട്ടിമാറ്റി. ഇന്ന്, മിക്ക റെഡ് വുഡുകളും തെക്കുകിഴക്കൻ ഏഷ്യയിലാണ് ഉത്പാദിപ്പിക്കുന്നത്. ആഫ്രിക്കയിൽ, എന്റെ രാജ്യത്തെ ഗുവാങ്‌ഡോങ്ങും യുനാനും കൃഷി കൃഷി ചെയ്യുകയും കൃഷി ആരംഭിക്കുകയും ചെയ്തു. തീർച്ചയായും, മരത്തിന്റെ നിറങ്ങളായ ഹുവാൻഗുവാലി, ബർമീസ് പിയർ, വെഞ്ച് എന്നിവ ചുവപ്പായിരിക്കില്ല. മരം പാറ്റേൺ മനോഹരമാണ്, മെറ്റീരിയൽ കഠിനവും മോടിയുള്ളതുമാണ്, ഇത് വിലയേറിയ ഫർണിച്ചറുകൾക്കും കലകൾക്കും കരക .ശല വസ്തുക്കൾക്കും ഉപയോഗിക്കുന്നു. പ്രധാനമായും ഇന്ത്യയിൽ ഉൽ‌പാദിപ്പിക്കുന്ന ഉഷ്ണമേഖലാ പ്രദേശങ്ങളിലെ ലെഗുമിനോസെ കുടുംബത്തിന്റെ വിറകാണ് മഹോഗാനി. എന്റെ രാജ്യത്തെ ഗുവാങ്‌ഡോംഗ്, യുനാൻ, സൗത്ത് സീ ദ്വീപുകൾ എന്നിവിടങ്ങളിലും ഇത് നിർമ്മിക്കുന്നു. ഇത് ഒരു സാധാരണ വിലയേറിയ തടി ആണ്. ജിയാങ്‌സു, സെജിയാങ്, വടക്ക് ഭാഗങ്ങളിൽ "റെഡ്വുഡ്" ഒരു ജനപ്രിയ പേരാണ്, ഗ്വാങ്‌ഡോങിനെ സാധാരണയായി "റോസ്വുഡ്" എന്ന് വിളിക്കുന്നു.\nപ്രാരംഭ ബീജസങ്കലനം ഉയർന്നതാണ്, കൂടാതെ ഷീറ്റിന്റെ പിരിമുറുക്കത്തിന് ഒരു പരിധിവരെ ടെൻ‌സൈൽ പ്രതിരോധം ഉണ്ട്, അത് സമ്മർദ്ദത്തിൽ നിന്ന് ഒഴിവാക്കി.\nമഹാഗണി എക്സ്ട്രാ-ഹാർഡ് ട്രീ സ്പീഷിസുകളെ സംബന്ധിച്ചിടത്തോളം, വ്യവസായത്തിലെ മുഖ്യധാരാ ഉൽപ്പന്നം പോളിയുറീൻ പശയാണ്. അമർത്തുന്ന സമയം സാധാരണയായി 8 മണിക്കൂറിൽ കൂടുതലാണ്, ഇത് എതിരാളികളുടെ ഉൽ‌പ്പന്നങ്ങളുടെ ക്യൂറിംഗ് വേഗതയേക്കാൾ ഇരട്ടിയാണ് (സമ്മർദ്ദം ഒഴിവാക്കാൻ 3-4 മണിക്കൂർ സമ്മർദ്ദം ചെലുത്തുന്നു).\nഉയർന്ന ബോണ്ട് ശക്തി\nഎക്സ്ട്രാ-ഹാർഡ് മഹാഗണി സ്പീഷിസുകളെ ഇതിന് ബന്ധിപ്പിക്കാൻ കഴിയും.\nഅതേ കാലയളവിൽ കുറഞ്ഞ വില\nഒരേ ഗുണനിലവാരമുള്ള സാഹചര്യങ്ങളിൽ വിപണിയിലെ മിക്ക ഉൽ‌പ്പന്നങ്ങളേക്കാളും വില കുറവാണ്, മാത്രമല്ല ഒരേ ഗ്രേഡ് പശയുടെ ഗുണനിലവാരം വിപണിയിലെ മിക്ക ഉൽ‌പ്പന്നങ്ങളേക്കാളും കൂടുതലാണ്.\nഘട്ടം 01 ഫ്ലാറ്റ് കെ.ഇ.\nഫ്ലാറ്റ്നെസ് സ്റ്റാൻഡേർഡ്: .1 0.1 മിമി, ഈർപ്പം ഉള്ളടക്കം: 8% -12%.\nഘട്ടം 02 പശയുടെ അനുപാതം നിർണ്ണായകമാണ്\n100: 8 100: 10 100: 12 100: 15 എന്ന അനുപാതമനുസരിച്ച് പ്രധാന ഏജന്റും (വെള്ള) ക്യൂറിംഗ് ഏജന്റും (ഇരുണ്ട തവിട്ട്) മിശ്രിതമാണ്.\nകൊളോയിഡ് 3-5 തവണ ആവർത്തിച്ച് എടുക്കാൻ ഒരു സ്റ്റിറർ ഉപയോഗിക്കുക, ഫിലമെന്റസ് ബ്ര brown ൺ ലിക്വിഡ് ഇല്ല. 30-60 മിനിറ്റിനുള്ളിൽ മിശ്രിത പശ ഉപയോഗിക്കണം\nഘട്ടം 04 വേഗതയേറിയതും കൃത്യവുമായ പശ അപ്ലിക്കേഷൻ വേഗത\nഗ്ലൂയിംഗ് 1 മിനിറ്റിനുള്ളിൽ പൂർത്തിയാക്കണം, പശ ഏകതാനമായിരിക്കണം, അവസാന പശ മതിയാകും.\nഒട്ടിച്ച ബോർഡ് 1 മിനിറ്റിനുള്ളിൽ അമർത്തണം,3മിനിറ്റിനുള്ളിൽ സമ്മർദ്ദം ചെലുത്തണം, അമർത്തുന്ന സമയം 45-120 മിനിറ്റാണ്, അധിക തടി 2-4 മണിക്കൂറാണ്.\nഘട്ടം 06 സമ്മർദ്ദം മതിയായിരിക്കണം\nമർദ്ദം: സോഫ്റ്റ് വുഡ് 500-1000 കിലോഗ്രാം / എം‌എ, ഹാർഡ് വുഡ് 800-1500 കിലോഗ്രാം / എം‌എ\nക്യൂറിംഗ് താപനില 20 above ന് മുകളിലാണ്, 24 മണിക്കൂറിനുശേഷം ലൈറ്റ് പ്രോസസ്സിംഗ് (സോ, പ്ലാനിംഗ്), 72 മണിക്കൂറിനുശേഷം ആഴത്തിലുള്ള പ്രോസസ്സിംഗ്. ഈ കാലയളവിൽ സൂര്യപ്രകാശവും മഴയും ഒഴിവാക്കുക.\nഘട്ടം 08 റബ്ബർ റോളർ ക്ലീനിംഗ് ശ്രദ്ധാലുവായിരിക്കണം\nശുദ്ധമായ പശ പ്രയോഗിക്കുന്നയാൾക്ക് പശ തടയുന്നത് എളുപ്പമല്ലെന്ന് ഉറപ്പാക്കാൻ കഴിയും, അല്ലാത്തപക്ഷം ഇത് പശയുടെ അളവിനെയും ഏകതയെയും ബാധിക്കും.\nമുമ്പത്തെ: ഹാർഡ് വുഡ് മരപ്പണിക്ക് വെള്ളം അടിസ്ഥാനമാക്കിയുള്ള പശ\nഇടത്തരം ഹാർഡ് വുഡ് വുഡ്‌വോയ്ക്കുള്ള വാട്ടർ ബേസ്ഡ് പശ ...


മലബാര് സിമന്റ്‌സ് അഴിമതി; എളമരം കരീമിനെതിരെ അന്വേഷണം ആവശ്യപ്പെട്ട് സിപിഐIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nമലബാര് സിമന്റ്‌സ് അഴിമതി; എളമരം കരീമിനെതിരെ അന്വേഷണം ആവശ്യപ്പെട്ട് സിപിഐ\nമലബാര് സിമന്റ്‌സിലെ അഴിമതിയില് സര്‍ക്കാര് സമഗ്രാന്വേഷണം നടത്തണമെന്ന് സിപിഐ സംസ്ഥാന സെക്രട്ടറി കാനം രാജേന്ദ്രന്.\nഅഴിമതിയുടെ ഒരു ഭാഗം മാത്രമാണ് പുറത്തു വന്നിട്ടുള്ളത്. മലബാര് സിമന്റ്‌സ് ഉള്‍പ്പെടെയുളള പൊതുമേഖലാ വ്യവസായങ്ങളെ തകര്‍ക്കുന്നതിനുള്ള ആസൂത്രിത ശ്രമമാണ് നടക്കുന്നതെന്നും കാനം രാജേന്ദ്രന് ആരോപിച്ചു. നേരത്തേ വി എസ് അച്ചുതാനന്ദനും കേസില് സമഗ്രമായ അന്വേഷണം ആവശ്യപ്പെട്ട് രംഗത്തെത്തിയിരുന്നു. ഡി വൈ എഫ് ഐ യും കേസില് അന്വേഷണം ആവശ്യപ്പെട്ടുകഴിഞ്ഞു.\nഅതേസമയം, സിപിഐ(എം) കേന്ദ്രകമ്മിറ്റി അംഗം എളമരം കരീമിനെതിരായ ആരോപണങ്ങളുടെ പശ്ചാത്തലത്തില് സിപിഎം സംസ്ഥാന സെക്രട്ടേറിയറ്റ് യോഗം ഇന്നു ചേരും. ആരോപണങ്ങല് സെക്രട്ടേറിയേറ്റ് തള്ളാനാണ് സാധ്യത. തിരുവനന്തപുരം എകെജി സെന്ററില് രാവിലെ പത്തുമുതലാണ് യോഗം. വിഎസിന്റെ പരസ്യ പ്രസ്താവന, അരുവിക്കര ഉപതിരഞ്ഞെടുപ്പിനും തദ്ദേശ തിരഞ്ഞെടുപ്പിനുമുള്ള മുന്നൊരുക്കങ്ങള് എന്നിവയും സമ്മേളനം ചര്‍ച്ച ചെയ്യും.\nElamaram Kareem Kanam Rajendran Malabar Ciments 2015-05-21


കായികതാരങ്ങള്‍ക്കുളള പ്രതിഫലം: തുല്യനീതി നടപ്പാക്കി ചരിത്രം സൃഷ്ടിച്ച് നോര്‍വെ\n8 Oct 2017 7:12 AM GMT\nസ്ത്രിപുരുഷ സമത്വത്തിന്റെ കാര്യത്തില് ചരിത്രം കുറിക്കാനൊരുങ്ങി നോര്‍വെ ഫുട്ബോള് അസോസിയേഷന്, ഇനി മുതല് രാജ്യത്തെ അന്താരാഷ്ട്രതലത്തില് പ്രതിനിധീകരിക്കുന്ന പുരുഷ, വനിത താരങ്ങള്‍ക്ക് തുല്യ പ്രതിഫലം ലഭിക്കും. വനിത ടീമിന് സാമ്പത്തിക സഹായം നല്‍കാന് പുരുഷതാരങ്ങള് തീരുമാനിച്ചതോടെയാണ് ലോക ഫുട്ബോളില് ആദ്യമായി തുല്യവേതനം എന്ന സ്വപ്‌നം സാക്ഷാത്കരിക്കപ്പെടുന്നത്. ലോക കായികരംഗത്തുള്ള വനിത താരങ്ങള് ദീര്‍ഘകാലമായി ഉന്നയിച്ചുവരുന്ന ഒരാവശ്യമാണിത്.\nഅന്താരാഷ്ട്ര മത്സരങ്ങളില് നോര്‍വയെ പ്രതിനിധീകരിക്കുന്ന വനിത താരങ്ങളുടെ പ്രതിഫലം പുതിയ തീരുമാനത്തിലൂടെ ഇരട്ടിയാകുമെന്ന് കളിക്കാരുടെ സംഘടന തലവന് ജോക്വിം വാള്‍ട്ടിന് അറിയിച്ചു. നിലവില് 3.1 ദശലക്ഷം നോര്‍വീജിയന് ക്രോണെര് അഥവ 296,000 യൂറോയാണ് അവര്‍ക്ക് ലഭിക്കുന്ന പ്രതിഫലം. പുതിയ കരാര് പ്രകാരം ഇത് 574,000 യൂറോ അഥവാ ആറ് ദശലക്ഷം ക്രോണര് ആയി വര്‍ദ്ധിക്കും. ദേശീയ ടീമില് കളിക്കുന്നതുമായി ബന്ധപ്പെട്ട വാണീജ്യ സംരംഭങ്ങളില് നിന്നും നിലവില് പുരുഷതാരങ്ങള്‍ക്ക് ലഭിക്കുന്ന പ്രതിഫലമായ 550,000 ക്രോണര് വനിത ടീമിന് സംഭാവനയായി നല്‍കും. സ്ത്രീ-പുരുഷ സമത്വത്തിന്റെ കാര്യത്തില് മുന്നില് നില്‍ക്കുന്ന നോര്‍വെയെ സംബന്ധിച്ചിടത്തോളം പുതിയ കരാര് രാജ്യത്തിനും കായികരംഗത്തിനും ഒരുപോലെ ഗുണകരമായിരിക്കുമെന്നാണ് പ്രതീക്ഷിക്കുന്നതെന്ന് വാള്‍ട്ടിന് കൂട്ടിച്ചേര്‍ത്തു.\nകായികരംഗത്ത് തുല്യപ്രതിഫലനം എന്ന ആശയവും ആവശ്യവും അന്താരാഷ്ട്രതലത്തില് തന്നെ ചര്‍ച്ചാവിഷമായി നിലനില്‍ക്കുന്ന ഒരു സമയത്താണ് നോര്‍വെയുടെ തീരുമാനം പുറത്തുവരുന്നത്. ചില പ്രതിഷേധങ്ങള് അവിടെയും ഇവിടെയുമായി ഉയര്‍ന്നുവരാനും തുടങ്ങിയിട്ടുണ്ട്. അടുത്തിടെ ഹോളണ്ടുമായുള്ള ഒരു സൗഹൃദമത്സരത്തില് നിന്നും പ്രതിഫല തര്‍ക്കം മൂലം ഡെന്‍മാര്‍ക്ക് വനിത ടീം പിന്മാറിയിരുന്നു. ടോയ്‌ലറ്റില് വച്ച് ട്രാക്ക് സ്യൂട്ട് മാറാന് ഐറിഷ് വനിത ടീമിനോട് ആവശ്യപ്പെട്ടത് വലിയ വിവാദമായിരുന്നു. ഡെന്മാര്‍ക്കില് ഇപ്പോഴും വിലപേശല് നടന്നുകൊണ്ടിരിക്കുകയാണ്. യുഎസാണ് സമാനചര്‍ച്ചകള് നടക്കുന്ന മറ്റൊരു രാജ്യം.\nവനിത ടീമിന് സംഭാവന നല്‍കാന് തയ്യാറായ പുരുഷ താരങ്ങളെ നോര്‍വെ വനിത ടീമിന്റെ വിംഗര് കാരോളിന് ഗ്രഹാം ഹാന്‍സെന് ഇസ്റ്റാഗ്രാമിലൂടെ അഭിനന്ദിച്ചു. തുല്യത ഉറപ്പുവരുത്തുകയും വനിത താരങ്ങളെ സഹായിക്കുകയും ചെയ്യുന്ന ഈ നടപടി ലക്ഷ്യത്തിലേക്കുള്ള അവരുടെ കുതിപ്പിന് പ്രചോദനമാകുമെന്ന് അവര് ചൂണ്ടിക്കാട്ടി. എന്നാല് അമിതാഹ്ലാദത്തിന് സമയമായിട്ടില് എന്ന് വാള്‍ട്ടിന് തന്നെ വിശദീകരിക്കുന്നു. ചില കാര്യങ്ങളില് ഇപ്പോഴും വ്യക്തത വരുത്താനുണ്ട്. നിലവില് എത്ര മത്സരങ്ങളില് രാജ്യത്തെ പ്രതിനിധീകരിച്ചു എന്നതിന്റെ അടിസ്ഥാനത്തില് പ്രതിമാസമാണ് വനിത താരങ്ങള്‍ക്ക് പ്രതിഫലം ലഭിക്കുന്നത്. എന്നാല് പുരുഷ താരങ്ങള് വാര്‍ഷികമായാണ് പ്രതിഫലം നല്‍കുന്നത്. വനിത താരങ്ങളെ സംബന്ധിച്ചിടത്തോളം ഇത് വലിയ വെല്ലുവിളിയാണെന്ന് വാള്‍ട്ടിന് ചൂണ്ടിക്കാണിക്കുന്നു. പലരും പഠനത്തിനും ജോലിക്കുമിടയിലാണ് ഫുട്ബോള് കളിക്കുന്നത് എന്നതിനാല് തന്നെ അവര്‍ക്ക് മെച്ചപ്പെടാനുള്ള അവസരങ്ങള് കുറവാണെന്നും ചൂണ്ടിക്കാണിക്കപ്പെടുന്നു.\nസാമ്പത്തികമായി അവരുടെ അവസ്ഥ മെച്ചപ്പെടുത്തുന്നതിനോടൊപ്പം തന്നെ ബഹുമാനിക്കപ്പെടുന്നു എന്ന തോന്നലും കൂടുതല് നേട്ടങ്ങള്‍ക്കായി വനിത താരങ്ങളെ ഉത്തേജിപ്പിക്കുമെന്ന വാള്‍ട്ടിന് പ്രതീക്ഷ പ്രകടിപ്പിച്ചു. ദേശീയ വനിത ടീമിന്റെ പ്രകടനനിലവാരം വര്‍ദ്ധിപ്പിക്കുന്നതിനുള്ള ഒരു നിക്ഷേപമായാണ് ഫെഡറേഷന് ഇതിനെ വീക്ഷിക്കുന്നതെന്നും അദ്ദേഹം കൂട്ടിച്ചേര്‍ത്തു.